STO Makita Heyyaa mubaaraathuge ehvana Maaz saleem\nއެސްޓީއޯ މަކިޓާ ހެއްޔާ މުބާރާތުގެ އެއްވަނަ މާޒް ސަލީމް\nއެސްޓީއޯ އިން ކުރިއަށްގެންދިޔަ މަކިޓާ ހެއްޔާ މުބާރާތުގެ އެއްވަނަ އަހުމަދު ސަލީމް (މާޒް ސަލީމް) ހޯދައިފި އެވެ.\nއެއް މަސް ދުވަހުގެ މުއްދަތަށް ކުރިއައް ގެންދިޔަ މި މުބާރާތަކީ މަކިޓާ ޕަވަޓޫލްސް ބޭނުން ކޮށްގެން ދިވެހިންގެ ފަންނުވެރިކަން ދައްކާލުމުގެ ފުރުސަތުތަކާއެކު ކުރިއަށްގެންދިޔަ މުބާރާތެކެވެ. މިއީ މުޅި ރާއްޖެއަށް ހުޅުވާލައިގެން ކުރިޔަށްގެންދިއަ މި މުބާރަތުގެ ވަނަ ހޮވާފައިވަނީ ޖަޖުންގެ 50 ޕަސެންޓް މާކްސް އަދި ފޭސްބުކް ލައިކްގެ 50 ޕަސެންޓަށް ބަލައިގެންނެވެ.\nމުބާރާތުގެ ވަނަ ވަނައަށް ދިޔަ ފަރާތްތަކަށް އިނާމު ހަވާލުކުރުމަށް ބުދަ ދުވަހުގެ ރޭ އެސްޓީއޯ ޓްރެއިންނިގް ރޫމްގައި ބޭއްވި ރަސްމިއްޔާތުގައި މަކިޓާ ކުންފުނީގެ އިސް ބައެއް ވެރިން ބައިވެރިވެވަޑައިގެންނެވިއެވެ.\nކުރީގެ ހޯމް މިނިސްޓްރީގެ ސްޓޭޓް މިނިސްޓަރުކަންވެސް ކޮށްފައިވާ މާޒް ސަލީމަށް އެއްވަނަ ލިބުމުން އޭނާއަށް ވަނީ އިނާމުގެ ގޮތުގައި މަކިޓާގެ އެންމެ ފަހުގެ އުފެއްދުންތަކުގެ ތެރެއިން ބައިލައްކަ ރުފިޔާގެ ތަކެތި ދީފައެވެ.\nމި މުބާރާތުގެ ޖަޖުންގެ ގޮތުގައި މަސައްކަތްކުރައްވާފައިވަނީ މިނިސްޓްރީ އޮފް އާޓްސް ކަލްޗަ އެންޑް ހެރިޓޭޖްގެ ކަލްޗަރަލް ހެރިޓޭޖް މެނޭޖަރ އަހުމަދު ހާޝިމްއާއި ލަކުޑި ވަޑާމުގެ ފަންނުވެރިއެއްކަމަށްވާ އަހުމަދު ޝަފީއު މަހުމޫދުއެވެ.\nއެސްޓީއޯ އިން ބުނީ އިތުރު އިނާމު ތަކާއެކު އަންނަ އަހަރުވެސް މި މުބާރާތް ބާއްވާނެ ކަމަށެވެ. މި މުބާރާތާއެކު ކުރިޔަށް ގެންދިޔަ މަކިޓާ ހެއްޔާ ޕްރޮމޯޝަންގައި 25 ޕަސެންޓާއި ހަމައަށް ކަސްޓަމަރުންނަސް ޑިސްކައުންޓް ދީފައިވެއެވެ.


ޕަބްލިޝްކުރި ތާރީޚް: 23 ނޮވެންބަރު 2020\nސަޕޯރޓިންގ ކޯ އެލަވަންސް ގެ ގޮތުގައި -/900 ރުފިޔާ.\nފެމިލީ އެންޑް ޗިލްޑްރަން ސާރވިސް ސެންޓަރުގެ ޚިދުމަތްތައް، މިނިސްޓްރީން ކަނޑައަޅާފައިވާ އުޞޫލުތަކާއި އެއްގޮތަށް ހިންގުމުގައި އިސްކޮށް ހަރަކާތްތެރިވުން.\nސިވިލް ސަރވިސްގެ ޤާނޫނާއި ގަވާއިދާ އެއްގޮތަށް ޑިވިޜަންގެ މަސައްކަތްކުރާ މުވައްޒަފުންގެ އެންމެހައި ކަންކަން ސުޕަވައިޒްކޮށް ބެލެހެއްޓުން.\nފެމިލީ އެންޑް ޗިލްޑްރަން ސާރވިސް ސެންޓަރުގެ އިދާރީ ހިންގުމުގެ މަސައްކަތްތަކާއި، މުވައްޒަފުންނާއި ގުޅޭ ކަންތައްތައް ބެލެހެއްޓުމުގައި އިސްކޮށް ހަރަކާތްތެރިވުން\nފެމިލީ އެންޑް ޗިލްޑްރަން ސާރވިސް ސެންޓަރުގެ މުވައްޒަފުންގެ މުސާރައާއި އެހެނިހެން އެލަވަންސްތައް ދިނުމުގެ އެންމެހައި ކަންކަން އިންތިޒާމްކުރުމާއި ހަމަޖެއްސުމުގެ އެންމެހައި މަސައްކަތެއް ހިންގައި ބެލެހެއްޓުން.\nފެމިލީ އެންޑް ޗިލްޑްރަން ސާރވިސް ސެންޓަރުގެ މުވައްޒަފުންގެ މަސައްކަތްތައް މޮނީޓަރކޮށް އެޕްރައިޒަލް ފޯވަހިތެރޭގައި އެ މުވައްޒަފުންގެ އެޕްރައިޒަލް ފުރައި ނިންމުމާއި، ސިވިލް ސަރވިސްގެ ގަވާޢިދުގެ ދަށުން މަސައްކަތްތައް ރިވިއުކުރުން.\nފެމިލީ އެންޑް ޗިލްޑްރަން ސާރވިސް ސެންޓަރުގެ ބަޖެޓު ބެލެހެއްޓުމާއި ގުޅިގެން ކުރަންޖެހޭ އެންމެހާ މަސައްކަތްތައް ރާވާ ހިންގާ ބެލެހެއްޓުން.\nފެމިލީ އެންޑް ޗިލްޑްރަން ސާރވިސް ސެންޓަރަށް ހޯދަންޖެހޭ އެންމެހާ ތަކެތި ހޯދުމަށް ކުރަންޖެހޭ އެންމެހާ މަސައްކަތްތައް ބެލެހެއްޓުން.\nފެމިލީ އެންޑް ޗިލްޑްރަން ސާރވިސް ސެންޓަރު ހިންގާ އިމާރާތް ބެލެހެއްޓުމާއި މެއިންޓަނަންސް މަސައްކަތްތައް ހިންގާ ބެލެހެއްޓުން.\nފެމިލީ އެންޑް ޗިލްޑްރަން ސާރވިސް ސެންޓަރު ހިންގަމުން ގެންދަނީ ހެދިފައިވާ ގަވާޢިދުތަކާއި އުޞޫލުތަކާ އެއްގޮތަށްތޯ ބަލައި، ގަވާއިދުން ރިޕޯރޓްތައް އެކުލަވައި، އިޞްލާޙުކުރަންޖެހޭ ކަންކަމާއި އިދާރީ ގޮތުން ހަރުދަނާކުރަންޖެހޭ ކަންކަން ރަނގަޅުކުރުން.\nރަށުފެންވަރުގައާއި އަތޮޅުފެންވަރުގައި ގާއިމުވެފައިވާ މުއައްސަސާ ތަކާއިއެކު އޮންނަ ގުޅުން ހަރުދަނާކުރުމަށް ކުރަންޖެހޭ އެންމެހާ މަސައްކަތްތައް ކުރުމުގައި އިސްކޮށް ހަރަކާތްތެރިވުން.\nއެޑްމިނިސްޓްރޭޝަން ނުވަތަ މެނޭޖްމަންޓްމިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nއެޑްމިނިސްޓްރޭޝަން ނުވަތަ މެނޭޖްމަންޓްމިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nއެޑްމިނިސްޓްރޭޝަން ނުވަތަ މެނޭޖްމަންޓްމިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، (06 ޑިސެމްބަރ 2020) އާއި (31 ޑިސެމްބަރ 2020) އާ ދެމެދު، (ށ. ފެމެލީ އެންޑް ޗިލްޑްރަން ސަރވިސް ސެންޓަރ) ގައެވެ.


Aailee gulhun heenaruvegen dhiya nudheysheve.\nއާއިލީ ގުޅުން ހީނަރުވެގެން ދިޔަ ނުދޭށެވެ.\nއާއިލީ ގުޅުމަކީ އެހާމެ މާތް އަދި މުހިއްމު ގުޅުމެކެވެ. އާއިލީ ގުޅުން ކަނޑައިފި މީހާ ސުވަރުގެ ނުވަންނާނެކަމަށް އަންގަވާފައި އޮތުމުންވެސް މިގުޅުމުގެ މަތިވެރިކަން ހާމަވެ އެވެ. މުވާސަލާތުގެ ގޮތުން ކުރިއަރާފައިވާ މިފަދަ ޒަމާނެއްގައި ގުޅުން ދެމެހެއްޓުމަކީ މާއުނދަގޫ ކަމެއްނޫނެވެ. އެހެންނަމަވެސް ކަންތައްވަނީ ދިމާ އިދިކޮޅަށެވެ. އެއް އުޚްތެއް އަނެކާއާ ދޭތެރޭ އޮންނަންވާ އެއްބަނޑު އެއްބަފާވަންތަ ކަމުގެ ގުޅުން ހީނަރުވަމުންގޮސް މިއަދު މިއޮތީ އެގުޅުން އަލުން އާލާނުކުރެވޭވަރަށް ގޮސްފައެވެ. ކަންމިހެންމިވަނީ ކޮންމެސް ސަބަބުތަކެއް މެދުވެރިވެގެންކަމީ ޝައްކެއްއޮތްކަމެއް ނޫނެވެ.\nއާއިލީ ގުޅުން ބަދަހިކުރުމަށް ބައެއް އާއިލާތަކުގައި “ފެމިލީ ޓައިމް” ގެނަމުގައި ވަކި ދުވަހެއް ކަނޑައަޅާ ވަގުތު ހޭދަކުރެ އެވެ. އެންމެން ތިބޭނީ އެއްތާކުއެވެ. އެހެންނަމަވެސް މިހާރުގެ އާދައަކީ ކިތަމެ ކުޑަހުސްވަގުތެއް ލިބުނަސް ފޭސްބުކަށް ވަނުމެވެ. އެއްބަޔަކު ތިބޭނީ ފޯނުން ގޭމުކުޅޭށެވެ. އަނެއްބަޔަކު ތިބޭނީ ޗެޓުކުރާށެވެ. އެކަކުއަނެކަކާ ވާހަކަދައްކާލާ ހީސަމާސަކުރެވޭތަނެއް ނުފެނެ އެވެ. އެއްސީރީޒްއަށްފަހު އަނެއްސީރީޒް ފެށިގެންދާއިރު ކައިރީގައި ޓީވީބަލަން އިންނަމީހާއާވެސް އަނގައިން ބުނެވޭ ފަހަރު ނާދެއެވެ. އެހެންކަމަށްވުމުން، އާއިލާތެރޭ ބަސްމަދުވެ، ގުޅުން ހީނަރުކުރުވާ މައިގަނޑު އެއްސަބަބަކީ މީޑިޔާއެވެ.\nއާއިލީގުޅުން ދިރުވޭނީ، އެންމެ ކުޑަމިނުން އާއިލާތެރޭ ތިބޭބައެއްވެސް އެނގިގެންތާ އެވެ. ދަރިން ޅަފަތުގައި، އެކުދިންގެ މައިންބަފައިން އެކުދިންނަށް ތިމާގެ މީހުންނަކީ ކޮބައިކަމެއް ދަސްކޮށެއްނުދެއެވެ. ނަތީޖާއަކަށްވަނީ، ބޮޑުވަމުންދާއިރު، ބޮޑުދައިތައެއް، ބޮޑުބޭބެއެއް ވަކިނުވެ އެމީހުން ގޮވާލިޔަސް އެއީ ކާކުކަމެއް ނޭނގުމެވެ. އެންމެފަހުން ކައިވެނިކުރެވޭއިރު މިއިނދެވެނީ ކައިވެނި ހަލާލު މީހަކާކަމެއްވެސް ނޭނގުމެވެ. ޢީދު ދުވަސްފަދަ، އާއިލާއާއެކު ވަގުތު ހޭދަކުރުމަށް ލިބޭ ދުވަސްތަކުގައި ތިމާގެ މީހުންނަށް ޒިޔާރަތްކޮށްލުމަށް މިހާރު ވަރަށް ނުނިކުމެއެވެ. ގިނަ މައިންބަފައިން، އެމީހުންގެ ދަރިން ބޭރަށްދިއުމަށް ހުރަސްއަޅާތީކަމަށްވެސް ވެދާނެއެވެ. އެހެންކަމަށްވުމުން ލޭގެގުޅުންތައް ދާނީ ހައްތަހާވެސް ބޮޑަށް ހީނަރުވަމުންނެވެ.\nމިއަދު ގިނަމީހުންގެ ޝަކުވާއަކީ މަސައްކަތުގެ މައިދާނުގައި އުޅެންޖެހިފައިވާލެއް ބުރަކަމުން އިތުރުކަމެއް ކުރުމަށް ވަގުތު ނޯންނަކަމެވެ. އެންމެ ކުޑަމިނުން ޖީބުގައި އޮންނަ ފޯނުނަގައި މައިންބަފައިންގެ ޙާލުބަލާލާނެ ވަގުތެއްވެސް ނޯވެއެވެ. ދައްކާނެ ވާހަކައެއް ނެތޭކިޔާފަ އެވެ. މިއީ ލަދުގަންނަންވީ ކަމެކެވެ. ގުޅާލެވޭ އެންމެ ފޯނުކޯލެއްގެ ސަބަބުން އެމީހުން އިންތިހާއަށް އުފާވެ އެވެ. އެހެންނަމަވެސް މިގޮތަށް ކަންތައްކުރިއަށްދާނަމަ ދަރިންނާއި މައިންބަފައިން އެއްތަންވާ ހިނދު އޮންނާނީ ހަމަހިމޭންކަމެވެ. އެހެންކަމަށްވުމުން، ގުޅުންހީނަރުވެގެންދާ އަނެއްސަބަބަކީ “ބިޒީ” ކަމަށްބުނެ ބަހަނާ ދެއްކުމެވެ.\nއާއިލާތެރޭ ޖެހޭމައްސަލަ އަވަހަށް ހައްލުކުރުމަކީ މުހިއްމުކަމެކެވެ. އެހެންނަމަވެސް މިއަދު މިފެންނަނީ ޒައްރެއްވަރުކަމެއް ބައްރަކަށް ހަދައިގެން މަސްލަހަލު ވަރަށް ގޯސްވާތަނެވެ. ޖެހޭކުދިކުދި މައްސަލަތަކާ ހެދި އަނެކާދެކެ ރުޅިއާދެވެ އެވެ. ގޮތްދޫނުކޮށް މާފްނުކުރާތަން އާދެއެވެ. ނަތީޖާއަކަށްވަނީ ދެބެން ވާހަކަނުދައްކާ ގިނަދުވަސްވެ ދެބީރައްޓެހިންނަށް ވުމެވެ. އެހީއަށް އެދެން ލަދުގަތުމެވެ. އެހެންކަމުން އެކަކު އަނެކަކަށް މާފްނުކުރުމަކީ ގުޅުން ހީނަރުވުމަށް މެދުވެރިވާ ސަބަބެކެވެ.\nއެއްއާއިލާއެއް އަނެއްއާއިލާއާ ދެމެދު އޮންނަންވާ ގާތްގުޅުން ހީނަރުވާ އަނެއްސަބަބަކީ ހަސަދަވެރިކަމެވެ. ތިމާގެ ދަރި ތިމާގެ އުޚްތުގެ ދަރިއަށްވުރެ ދަށްވީމާ “ހަޖަމުކުރަން” ދަތިވެއެވެ. ހަސަދަވެރިކަން އިންތިހާއަށްގޮސް ސިހުރުހެދުމާ ހަމައަށްވެސް އާދެއެވެ. މިކަމުގެ ސަބަބުން މުޅިއުމުރަށްވެސް ދެއާއިލާ ރުޅިވެ ގުޅުން އެކަށް ކެނޑޭގޮތްވެއެވެ. އެހެންކަމަށްވުމުން ހަސަދަވެރިކަމުގެ ނުބައި ސިފައިން އެންމެންވެސް ރައްކާތެރިވުން މުހިއްމެވެ.\nއާދެ، އާއިލީ ގުޅުމަކީ އެހާމެ ބޮޑަށް ހީނަރުވެފައިވާ ގުޅުމަކަށްވިއަސް އާލާކުރެވޭނެ އެއްޗެކެވެ. މީޑިޔާވެސް ހެޔޮގޮތުގައި ބޭނުންކުރެވިއްޖެނަމަ އޭގެ ފައިދާ ފެންނާނެއެވެ. ފޭސްބުކުގައި ގުރޫޕު ހަދައިގެން ގުޅުންބަދަހިވެއެވެ. ވަގުތު ލިބޭނީ ވަގުތު ހޯދީމައެވެ. މަސައްކަތުގައި ކިތަންމެ ބުރަކޮށް އުޅޭމީހަކުވެސް އާއިލާއަށް ކޮންމެވެސް ސިކުންތުކޮޅެއް ހުސްކުރުމަކީ ލާޒިމްކަމެކެވެ. މައިންބަފައިންގެ ޒިންމާއެއްވެސް ވަކި ކުޑައެއްނޫނެވެ. ދަރިންނައެކީ ތިމާގެ ގެތަކަށް ޒިޔާރަތްކުރުމަކީ އެމީހުންގެ ވާޖިބެކެވެ. އާދެ، އެއްބައިވަންތަ މުޖުތަމަޢުއެއް ބިނާކުރެވޭނީ އެންމެ ފުރަތަމަ އާއިލާ އެއްބައިވެގެންނެވެ. އެހެންކަމަށްވުމުން، ވަގުތު ފާއިތުނުވަނީސް، މިކަމާމެދު އެންމެން ވިސްނާލާށެވެ.\nނޯޓް: މިއީ ޖަލާލުއްދީން ސްކޫލުގެ ގްރޭޑް 11 ގެ ދަރިވަރެއް ކަމުގައިވާ ސީމާ ހަސަން ލިޔެފައިވާ މަޒުމޫނެކެވެ.


Palestine minivankurumah hurihaa muslimun ekathigandakahve, masahkaiy kurumah khuthubaa gai govaalavaifi.\nފަލަސްޠީން މިނިވަންކުރުމަށް ހުރިހާ މުސްލިމުން އެކަތިގަނޑަކަށްވެ، މަސައްކަތްކުރުމަށް ޚުޠުބާގައި ގޮވާލައްވައިފި\nފަލަސްޠީނުގެ މަސްއަލައަކީ ދާޚިލީ މަސްއަލައެއް ނޫންކަމަށާއި، އެއީ ޢަރަބިންގެ މަސްއަލައެއް ވެސް ނޫންކަކަމަށާއި، އެއީ ހުރިހާ މުސްލިމުންގެ މައްސަލައެއްކަމަށް މިއަދުގެ ހުކުރު ޚުޠުބާގައި ވިދާޅުވެއްޖެއެވެ. ރާއްޖޭގެ މީހުން ދިރިއުޅޭ ހުރިހާ ރަށެއްގައި މިއަދު ދެއްވި ހުކުރު ޚުޠުބާގައި ވަނީ އެ ބިން މިނިވަންކުރުމަށް ޓަކައި، އެންމެހައި މުސްލިމުން އެކަތިގަނޑަކަށްވެ، މަސައްކަތްކުރުމަށް ގޮވާލައްވާފައެވެ.\nޚުޠުބާގައި ވިދާޅުވީ، ފަލަސްޠީނާއި އަލްޤުދުސުގެ މައްސަލަ އަކީ މުޅި އިސްލާމީ އުއްމަތުގެ މައްސަލައެއްކަމަށާއި، ޢިލްމުވެރިން ތަރްޖީޙު ދެއްވާ ގޮތުގައި\n“އަލްމަސްޖިދުލް އަޤްޞާ ބިނާ ކުރެވުނީ އާދަމުގެފާނުގެ ޒަމާނުގައިކަމަށެވެ. އަދި އަލްމަސްޖިދުލް ޙަރާމު ބިނާކުރުމާ އަލްމަސްޖިދުލް އަޤްޞާ ބިނާކުރުމާ ދެމެދުގައި ފާއިތުވެފައި ވަނީ 40 އަހަރުކަންވެސް ޚުޠުބާގައި ބަޔާންކުރެއްވިއެވެ.\nމުސްލިމް އަޚުންނޭވެ! އިބްރާހީމުގެފާނާއި ލޫޠުގެފާނު ފަލަސްޠީނުގައި ﷲގެ ދީނަށް ގޮވާލައްވައި، ތައުޙީދުގެ ދިދަ އުފުއްލެވިއެވެ. އިބްރާހީމުގެފާނުގެ ދެ ދަރިކަލުން މާޢީލުގެފާނާއި އިސްޙާޤުގެފާނު އުފަންވެ ވަޑައިގަތީ މި ބިމުގައެވެ. ޔަޢުޤޫބުގެފާނާއި ޔޫސުފްގެފާނު ދުނިޔެއަށް ވަޑައިގަތީ ވެސް ހަމަ މި ބިމުގައެވެ. އަދި ދާވޫދުގެފާނާއި އެކަލޭގެފާނުގެ ދަރިކަލުން ސުލައިމާނުގެފާނު އިލާހީ މަންހަޖުގެ މަތީގައި، މި ބިމުގައި، ތައުޙީދުގެ ރަސްކަމެއް ޤާއިމު ކުރެއްވިއެވެ. މާތް ﷲ ޒަކަރިއްޔާގެފާނުގެ ދުޢާފުޅު އިޖާބަ ކުރައްވައި، ޔަޙުޔާގެފާނު ދެއްވީ ގައެވެ. ޢިސާގެފާނު ރައްކައުވެ، ޅަފަތުގައި މީހުންނާ ވާހަކަދެއްކީ މި ބިމުގައެވެ. މާތް ރަސޫލާ މަސްޖިދުން ހަރާމުން އިސްރާއަށް ދަތުރުކުރެއްވީ މި ބިމަށެވެ.\n– ޚުޠުބާގައި ވިދާޅުވިއެވެ.\nމުޤައްދަސް ބިމުގެ މައްސަލަ އިސްލާމީ މައްސަލައަކަށް ނުވާންވީ ކީއްވެތޯ ސުވާލުކުރައްވާ ޚުޠުބާގައ ވިދާޅުވީ، އެއީ މުސްލިމުންގެ ފުރަތަމަ ޤިބްލަކަމަށެވެ. މުސްލިމުންގެ އެންމެ މުޤައްދަސް ތިން ޙަރަމްފުޅުގެ ތެރެއިން އެއް ޙަރަމްފުޅުކަމަށާއި، ދަތުރުހަދައިގެން ދިޔުމަށް އަންގަވާފައިވާ ތިން މިސްކިތުގެ ތެރެއިން އެއް މިސްކިތްކަންވެސް ޚުޠުބާގައ ހަނދާންކޮށްދެއްވިއެވެ.\nމުސްލިމު އަޚުންނޭވެ! ރަސޫލާ ﷲގެ ސުވަރުގެ ވަޑައިގަތުމުގެ ކުރިން ފަލަސްޠީނު މިނިވަންކުރެއްވުމަށް އުސާމަތު ބުނު ޒައިދުގެފާނުގެ ވެރިކަމުގައި ލަޝްކަރެއް އެކުލަވާލެއްވިއެވެ. ނަމަވެސް ފަލަސްޠީނު މިނިވަންކުރެވުނީ ޢުމަރުގެފާނުގެ ދައުރުގަ އެވެ. އެ ކަލޭގެފާނުގެ ޚިލާފަތުގައި ޤުދުސް މިނިވަންވެ، އެ ރަށުގެ ތަޅުދަނޑި ޢުމަރު ބުނުލް ޚައްތާބުގެ އަތްޕުޅަށް އެރި އެވެ. އެއީ ރޯމަނުންގެ އަނިޔާވެރިކަމާއި، އަޅުވެތިކަމުގެ ދަށުގައި، މި ބިން އޮންނަތާ 700 އަހަރު ފަހުންނެވެ. ރަސޫލާ މި ވަނީ މުސްލިމުން ބައިތުލް މަޤްދިސް ފަތަޙަ ކުރާނެކަމުގެ ހެޔޮ ޚަބަރު ދެއްވައިފައެވެ.\nފަލަސްޠީނުގެ މަސްއަލައަކީ ދާޚިލީ މަސްއަލައެއް ނޫންކަމަށާއި، އެއީ ޢަރަބިންގެ މަސްއަލައެއް ވެސް ނޫންކަން ބަޔާންކުރައްވާ ޚުޠުބާގައި ވިދާޅުވީ، އެއީ ހުރިހާ މުސްލިމުންގެ މައްސަލައެއްކަމަށެވެ. މުސްލިމުންގެ ބިމަކަށް ކާފިރުން އަރައި، އެ ބިން ފޭރިގެންފި ނަމަ، އެމީހުންގެ ކެކުޅުންތަކަށާއި، ގިސްލުންތަކަށާއި، ރުއިންތަކަށް އިޖާބަ ދޭން ޖެހޭނެކަމަށްވެސް ވިދާޅުވިއެވެ. އެ ބިން މިނިވަންކުރުމަށް ޓަކައި، އެންމެހައި މުސްލިމުން އެކަތިގަނޑަކަށްވެ، މަސައްކަތް ކުރަން ޖެހޭނެކަމަށްވެސް ޚުޠުބާގައި ގޮވާލެއްވިއެވެ.\nޤުދްސާ ގައި އެންމެ ފުރަތަމަ ވަޒަންވެރިވީ ޢަރަބިކަރައިގެކަންޢާނީ ޤަބީލާގެ ޔަބޫސީންނެވެ. ޢީސާގެފާނު ދުނިޔެއަށް ވަޑައިގަތުމުގެ 3500 އަހަރު ކުރިން ފެށިގެން ޢަރަބިން މިބިމުގައި އުޅެމުން ދަނިކޮށް، ބަނީ އިސްރާއީލު ބާގައިގެ ބުންޔާމީން ދަރިކޮޅާއި، ޔަހޫދާ ދަރިކޮޅުގެ މީހުން މިބިމަށް އައިސް ބަނޑަހަ ޖެހިއެވެ. އަދި މި ބިމުގައި ދާވޫދުގެފާނާއި ސުލައިމާނުގެފާނު ބިނާކުރެއްވި ހައިކަލު ހޯދުމުގެ ނަމުގައި، މަސްޖިދުލްއަޤްޞާގެ ވަށައިގެން ކޮންނަމުން ދިޔައެވެ. އެއީ މި މާތް ޙަރަމްފުޅު ނެތިކޮށްލުމުގެ ނުބައި މަޤްޞަދުގައި، ބައިނަލް އަޤްވާމީ ހުރިހާ ޤަރާރުތަކަކަށް ގޮންޖަހަމުން ކުރިއަށް ގެންދާ މަޝްރޫއެކެވެ.\nފަލަސްޠީނު މީހުންނާ ދެކޮޅަށް، އިސްރާއީލުން ހިންގާ ލާއިންސާނީ ޢަމަލުތަކަކީ، ނަސްލު ނައްތައިލުމުގެ ހަނގުރާމައެއްކަން ސިފަކުރައްވާ ޚުޠުބާގައި ވިދާޅުވީ، ތަފާތު ސިފަސިފައިގައި އެމީހުން މި ހަނގުރާމަ ކުރާކަމަށެވެ. މީގެ ތެރޭގައި ނަމާދަށް ނުދެވޭ ގޮތަށް ފަލަސްޠީނުގެ މިސްކިތްތައް ޙިޞާރުކުރުމާއި، އެ މީހުން ބަނޑަށް ޖައްސައި، ކަނު އަނދިރީގައި ބައިތިއްބުމާއި، ސާފު ބޯފެނާއި ފާޚާނާ ކުރެވޭނެ ވަސީލަތްތައް ހަލާކުކޮށް، މުވާޞަލާތީ ވަސީލަތްތަކާއި އަސާސީ ޚިދްމަތްތަކުން މަޙްރޫމު ކުރުމާއި، ޖަމާޢީ އަދަބުތައް ތުންފީޛު ކުރުން ހިމެނޭކަމަށްވެސް ބަޔާންކުރެއްވިއެވެ.\nޚުޠުބާގައި ތަކުރާރުކޮށް ފަނީ އެއީ ފަލަސްތީނުގެ ބިމެއްކަން ބަޔާންކުރައްވާފައެވެ.


Samuttey ah IOIG in furusathu gellijje\nސަމުއްޓޭއަށް އައިއޯއައިޖީން ފުރުސަތު ގެއްލިއްޖެ\nކަކުލަށް ކުރިމަތި ވެފައިވާ އަނިޔާއާ ގުޅިގެން، ގައުމީ ޓީމުގެ ޑިފެންޑަރު ސަމޫހް އަލީ (ސަމުއްޓޭ) އަށް އިންޑިއަން އޯޝަން އައިލެންޑް ގޭމްސްއިން ފުރުސަތު ގެއްލިޖެ އެވެ.\nސަމުއްޓޭގެ ކަކުލު ހުޅުގެ އޭސީއެލްއަށް ވަނީ އަނިޔާ ވެފަ އެވެ. އެ އަނިޔާ އާ ގުޅިގެން، މާޒިޔާއިން އެންމެ ފަހުން ކުޅުނު ދެ މެޗުގައިވެސް އޭނާ ކުޅެފައެއް ނުވެ އެވެ.\nއަނިޔާ ބެހޭގޮތުން ސަމުއްޓޭ ބުނީ، ރިކަވާ ވުމަށް ތިން ހަފުތާ ހޭދަ ވާނެ ކަމަށް ޑޮކްޓަރު ލަފާ ދީފައިވާ ކަމަށެވެ. އޭނާ ބުނީ ގައުމީ ޓީމާއެކު ގޭމްސްއަށް ނުދެވުމުން ދެރަވާ ކަމަށެވެ. އަދި ލީގް އަލުން ފެށެންވާއިރަށް ރިކާވާވެގެން ޕްރެކްޓިހަށް ނުކުތުމަށް އުންމީދު ކުރާ ކަމަށެވެ.\n"އިންޝާ ﷲ ބްރޭކްގެ ފަހުން ކުޅެން ނުކުމެވޭނެ ކަމަށް އުންމީދު ކުރަނީ." ސަމުއްޓޭ ވާހަކަ ދެއްކި އެވެ.\nސަމޫހް ސާފް ޗެމްޕިއަންޝިޕްގައި މޮޅު ކުޅުމެއް ދެއްކި\nއިންޑިއަން އޯޝަން އައިލެންޑް ގޭމްސްއަށް ތައްޔާރުވާން ގައުމީ ޓީމުގެ ޕްރެކްޓިސް ރޭ ވަނީ ފަށާފަ އެވެ. ގޭމްސްގެ ކުރިން ރާއްޖެއަށް ޕްރެކްޓިސް ކުރަން ލިބޭނީ ފަސް ދުވަހު އެވެ. ގޭމްސްއަށް ވަގުތު ކުޑަތަން ވެފައިވާއިރު އެފްއޭއެމުން އަދިވެސް ގައުމީ ޓީމުގެ ސްކޮޑު އިއުލާން ކޮށްފައެއް ނުވެ އެވެ.\nރޭ ބޭއްވި ޕްރެކްޓިހަށް ނުކުތް ސެންޓްރަލް ޑިފެންޑަރުންނަކީ، އީގަލްސްގެ އަހްމަދު ނޫމާން (ހެލްމެޓް) އާއި ގުރީން ސްޓްރީޓްގެ މުހައްމަދު ސާއިފް އެވެ. ސަމޫހް ޓީމާއެކު ނުދެވުމަކީ ޓީމަށް ކުރިމަތިވާނެ އުނދަގޫ މައްސަލައެކެވެ.\nމިދިޔަ އަހަރު ބަނގުލަދޭޝްގައި ބޭއްވި ސާފް ސުޒުކީ ކަޕް ރާއްޖެއަށް ހޯދައިދިނުމުގައި ރާއްޖޭގެ ޑިފެންސްގައި ސަމުއްޓޭ ވަނީ މޮޅު ކުޅުމެއް ދައްކާފަ އެވެ.


“ކޮފީ ވިތު ކަރަން” އަށް އަރަން އަހަންނަށް މަޖުބޫރުކުރި: ރަންބީރު – Dhen.mv\n"ކޮފީ ވިތު ކަރަން" އަށް އަރަން އަހަންނަށް މަޖުބޫރުކުރި: ރަންބީރު\nJune 23, 2020 - 11:44 pm\nމިދުވަސްވަރު ބޮލީވުޑްގައި މީހުންގެ ފަރާތުން އެންމެ ބޮޑު ނުރުހުމަކާއި ކުރިމަތިލާން ޖެހިފައިވާ އެކަކީ ފިލްމު ޕްރޮޑިއުސާރ އަދި ޑިރެކްޓާރ ކަރަން ޖޯހަރް އެވެ.\nއެކްޓަރ ސުޝާންތު ސިންގް ރާޖްޕޫތު ވެސް އަމިއްލައަށް މަރުވީ ކަރަން ޖޯހަރް ގެ ސަބަބުން ކަމަށާއި، އޭނާގެ ހަ ފިލްމުގެ މަސައްކަތް ވެސް ހުއްޓުވީ ކަރަން ކަމަށް ގިނަ ބަޔަކު ޤަބޫލުކޮށް، އިންޑިއާގައި އަންނަނީ ނުރުހުން ފާޅު ކުރަމުންނެވެ.\nމީގެއިތުރުން ކަރަން ހޯސްޓު ކުރާ "ކޮފީ ވިތު ކަރަން" ޓޯކްޝޯ އަކީ ވެސް މިފަދައިން މީހުންގެ ދިރިއުޅުން ހަލާކު ކުރުމަށާއި ފިތުނަ ފަސާދަ ފެތުރުމަށް އުފައްދާފައިވާ ޝޮއެއް ކަމަށް ބުނެ، އެޝޯއާއި މެދު ވެސް ގިނަ ބަޔަކު އަންނަނީ ނުރުހުން ފާޅު ކުރަމުންނެވެ.\nމިޝޯއާއި މެދު ބޮލީވުޑްގެ ބައެއް އެކްޓަރުން ވެސް ވަނީ މީގެ ކުރިންވެސް ނުރުހުން ފާޅު ކޮށްފައެވެ.\nއެގޮތުން ކަރަން ޖޯހަރްގެ އެންމެ ގާތް އެކަކު ކަމަށްވާ އާލިއާ ބަޓްގެ މިހާރުގެ ލޯބިވެރިޔާ ރަންބީރު ކަޕޫރް ވެސް ވަނީ މީގެކުރިން "ކޮފީ ވިތު ކަރަން" ޝޯއާއިމެދު ނުރުހުން ފާޅު ކޮށްފައެވެ.\nއެގޮތުން ރަންބީރު އެރި އެހެން ޝޯއެއްގައި އޭނާ ބުނެފައިވަނީ "ކޮފީ ވިތު ކަރަން" ގައި އޭނާ ބައިވެރިވީ މަޖުބޫރުން ކަމަށާއި އެޝޯއަށް ނާރުވަން ވެސް ކުރިން އެދިފައިވާނެ ކަމަށެވެ.\n"އަހަރުމެން އެކްޓަރުން އެޝޯއަށް އަރައިގެން، އެކި ކަހަލަ ވާހަކަތައް ދެއްކުމުން މުޅި ކެރިއަރަށް ވެސް އޭގެ އަސަރުކުރޭ. އެކަމަކު ކަރަން އަހަރުމެންލައްވާ ވާހަކަތައް ދައްކުވާނެ." ރަންބީރު ބުންޏެވެ.\n"ކޮފީ ވިތު ކަރަން" ގެ "ރެޕިޑް ފަޔަރ ރައުންޑް" އިން މޮޅުވާ މީހަކަށް ލިބޭ ހަދިޔާގައި ހުންނަނީ ކޯޗެއްތޯ އެހުމުން ރަންބީރު ބުނީ އޭގައި މާޚާއްސަ އެއްޗެއް ނުހުންނަ ކަމަށާއި ހުންނަނީ ހުސް އެކައްޗެއް ކަމަށެވެ.\n53 މީހުންނާއެކު ދަތުރު ކުރަމުން ދިޔަ ސަބްމެރިންއެއް ގެއްލިއްޖެ


Ronaldo ah libun gaathee3vana\nރޮނާލްޑޯއަށް ލިބުން ގާތީ ތިންވަނަ\n"އަހަންނަށް ހީވަނީ (ބާސެލޯނާގެ ލަޔޮނަލް) މެސީ ހެން މި ފަހަރު އެވޯޑް ގެންދާނީ. އެއީ މިކަހަލަ އެވޯޑްތައް ޑިޕެންޑްވަނީ ވޯޓުގެ މައްޗަށް ކަމަށްވާތީވެ،" ގޮނަތަން ރޮސް އަށް މިދިޔަ ނޮވެމްބަރު މަހު ދިން އިންޓަވިއުއެއްގައި ކްރިސްޓިއާނޯ ރޮނާލްޑޯ ބުންޏެވެ.\nދުނިޔޭގެ މޮޅު ކުޅުންތެރިޔާގެ މަގާމު މިދިޔަ ދެ އަހަރު ހޯދި ރޮނާލްޑޯ މިހެން ބުނެފައިވާއިރު އޭނާ އަށް މި ފަހަރު މި އެވޯޑް ލިބިއްޖެނަމަ މެސީގެ ރެކޯޑާ އަރާ ހަމަކުރެވޭނެ އެވެ.\nނަމަވެސް މެސީ އަނެއްކާ ވެސް އެވޯޑް ހޯދައިފިނަމަ ފަސް ވަނަ ފަހަރަށް މޮޅު ކުޅުންތެރިޔާގެ މަގާމު ލިބި އަނެއްކާ ވެސް ތާރީހުން ޖާގަ ހޯދާނެ އެވެ.\nއަނެއްކޮޅުން ރޮނާލްޑޯ ގަބޫލުކުރަންޖެހޭ އެހެން ކަމެއް ވެސް އެބައޮތެވެ. އެވޯޑް ނައިޓް ގާތްވަމުން އަންނައިރު ގިނަ ބައެއްގެ ނަޒަރުގައި ރޮނާލްޑޯ އަށް މިފަހަރު ދެ ވަނަ ވެސް ނުލިބޭނެ އެވެ. ބާސެލޯނާގެ ފޯވަޑް ނޭމާ ހުރުމުން ރޮނާލްޑޯއަށް ލިބުން ގާތީ ތިން ވަނަ ކަމަށް ގިނަ ބަޔަކު ބުރަވެ އެވެ.\nސަބަބަކީ ރޮނާލްޑޯގެ ކާމިޔާބީތައް މިދިޔަ އަހަރު ފަނޑުވުމެވެ. އެހެންވެއްޖެނަމަ މިއީ 2009 ގެ ފަހުން އެކެއް ނުވަތަ ދެވަނަ އިން ރޮނާލްޑޯ ނެއްތިގެންދާނެ ފުރަތަމަ ފަހަރެވެ. މިދިޔަ ސީޒަނުގައި މެސީ އާއި ނޭމާ މޮޅަށް ކުޅެ ބާސެލޯނާ އަށް ސްޕެނިޝް ލީގާއި ސްޕެނިޝް ކަޕް އަދި ޔޫރަޕިއަންސް ޗެމްޕިއަންސް ލީގާއި ދުނިޔޭގެ ކުލަބު ވޯލްޑް ކަޕް ކާމިޔާބުކޮށްދިންއިރު ރޮނާލްޑޯ ސީޒަން ނިންމާލީ ހުސްއަތާ އެވެ. އޭނާ ގިނަ ގޯލުތަކެއް ޖެހި ނަމަވެސް މެސީ އާއި ނޭމާގެ ގޯލުތަކުން ބާސެލޯނާ ހޯދި ކާމިޔާބީއާ އަރާ ހަމަކުރުމަކީ އުނދަގޫ ކަމެއް ކަމަށް ގިނަ ބަޔަކު ދެކެ އެވެ.\nކްރިސްޓިއާނާ ރޮނާލްޑޯ މެސީ


Kaali Peeli ge set in nagaafaivaa baeh photo thah Ananya hihsaakohfi – Iru\nރޯދަމަހު ވެކްސިން ޖަހާނީ ރޭގަނޑު\nކާލީ ޕީލީގެ ސެޓުން ނަގާފައިވާ ބައެއް ފޮޓޯތަށް އަނަންނިޔާ ހިއްސާކޮއްފި\nރިލީޒް ކުރުމަށް ތައްޔާރު ވެފައިވާ ފިލްމު “ކާލީ ޕީލީ ” ގެ ސެޓުން ނަގާފައިވާ ބައެއް ފޮޓޯތަށް ފިލްމުގެ ބަތަލާ އަނަންނިޔާ ޕާންޑޭ އޭނާގެ އިންސްޓަގުރާމްގައި ހިއްސާކޮއްފިއެވެ. ފިލްމުގައި ޕޫޖާ ނަމަކަށް ކިޔާ އަންހެން ކުއްޖެއްގެ ބައިން ފެނިގެންދާ ޒުވާން މި އެކްޓަރެސް އާއި އެކު ހަރަކާތްތެރިވަނީ އިޝާން ކަންޓަރެވެ.\nއިޝާން އަކީ މީގެ ކުރިން ބޮލީވުޑުގެ މަޝްހޫރު ފިލްމީ ތަރި ސުރީދޭވީގެ ދަރިފުޅު ޖާންވީ ކަޕޫރާއި އެކު “ދަޅަކް” އިންވެސް ފެނިގެން ގޮސްފައިވާ ހުނަރުވެރި ތަރިއެކެވެ.\nމިއީ ކެބް ޑުރައިވަރަކާއި އަންހެން ކުއްޖަކު ދިމާވެ، އެދެމީހުންގެ ދޭތެރޭގައި އުފެދޭ ލޯބީގެ ވާހަކައެއްގެ މައްޗަށް ބިނާކޮއްފައިވާ ފިލްމެއް ނަމަވެސް ފިލްމުން އެކްޝަންވެސް ފެނިގެންދާނެކަމަށް ފިލްމުގެ ކާސްޓުން ބުނެއެވެ.\nއަނަންނިޔާ ޕާންޑޭ އަކީވެސް މީގެ ކުރިން ބޮލީވުޑުގެ ބައެއް ފިލްމުތަކުން ފެނިގެން ގޮސްފައިވާ ތަރިއެކެވެ. ޕަތީ ޕަތުނީ އޯރު ވޯ ފަދަ ބައެއް މަޝްހޫރު ފިލްމުތަކުގައި އޭނާ ވަނީ އޭނަގެ އެކްޓިން ބެލުންތެރިންނަށް ދައްކާލާފައެވެ.


Maumoonah huthuru furassaarathakeh; Ethah bayaku rathah! | Mihaaru\nކުރީގެ ރައީސް މައުމޫން މިދިޔަ ހޮނިހިރުދުވަހުގެ ރޭ ސިންގަޕޫރަށް ފުރާވަޑައިގަތުމުގެ ކުރިން ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމްއާ ސަލާމް ކުރައްވަނީ.---މިހާރު ފޮޓޯ: ހުސެއިން ވަހީދު\nމައުމޫނަށް ހުތުރު ފުރައްސާރަތަކެއް؛ އެތައް ބަޔަކު ރަތަށް!\n10 ޖުލައި 2017 - 12:46 56 comments\nކުރީގެ ރައީސް މައުމޫން އަބްދުލް ގައްޔޫމަށް އިންތިހާ ދަރަޖަ އަށް މަލާމާތާއި ފުރައްސާރަކޮށް ޗެނަލް 13 އިން ރޭ ލަވައެއް ބްރޯޑްކާސްޓްކުރި މައްސަލާގައި އެތައް ބަޔަކު ރުޅިގަދަވެ، ބްރޯޑްކާސްޓިން ކޮމިޝަނަށް ވަރަށް ބޮޑަށް ފާޑުކިޔުން އަމާޒުވެއްޖެ އެވެ.\nސޯޝަލް މީޑިއާގައި ކުރިން ޕްރޮމޯޓްކޮށް "ނަނާ ހުވަފެން"ގެ ނަމުގައި ޗެނަލް 13 އިން ރޭ ގެނެސްދިން ޕްރޮގްރާމްގައި، މައުމޫނު ވަނީ ބުދު ދީނުގެ ކަލާނގެއަކާ އެއްވަރުކޮށްފަ އެވެ. އަދި އެމަނިކުފާނުގެ ފޮޓޯތަކެއް ހަޑިހުތުރު ގޮތްގޮތަށް އެޑިޓްކޮށް، ހަޖޫ ޖަހައި ލިއުންތައް ލިއެފައި ވެސް ވެ އެވެ. އެއް ބަޔަކު ދެކޭ ގޮތުގައި، މިއީ އަބުރުގެ ގާނޫނަށް އަމަލުކުރި ފަހުން މީހެއްގެ އަބުރު ކަތިލަން ރާއްޖޭގެ މީޑިއާ އަކުން މިހާތަނަށް ހިންގި އެންމެ ހަޑިހުތުރު އަމަލެވެ.\nމި މައްސަލާގައި އެ ޗެނަލާ ދެކޮޅަށް އެއްވެސް ފިޔަވަޅެއް އަޅާފައިނުވާތީ ބްރޯޑް ކޮމިޝަނުގެ މެމްބަރުންގެ އިސްތިއުފާ އަށް އަންނަނީ ގޮވަމުންނެވެ.\nޗެނަލް 13 އިން މައުމޫނާ ދެކޮޅަށް ގެނެސްދިން ޕްރޮގްރާމް، ސަރުކާރުން ފާސްކުރި ޚިޔާލުފާޅުކުރުމާއި އަބުރު ރައްކާތެރިކޮށްދިނުމުގެ ގާނޫނާ ސީދާ ކަނޑައެޅިގެން ޚިލާފެވެ. އެ ގާނޫނަކީ މީހުންގެ އަބުރަށް އަރައިގަތުން ހުއްޓުވުމަށް ފާސްކުރި ގާނޫނެއް ކަމަށް ސަރުކާރުން ބުނެ އެވެ. އެކަމަކު ސަރުކާރު ޕްރޮމޯޓްކުރާ ޗެނަލަކުން މީހެއްގެ އަބުރު އެގޮތަށް ކަތިލިއިރު އެ ގާނޫނާއި އެ ގާނޫނު ތަންފީޒުކުރާ މުއައްސަސާތައް ހިމޭނުން އޮތީ ކީއްވެތޯ ސޯޝަލްމީޑިއާގައި ދަނީ ސުވާލު އުފައްދަމުންނެވެ.\nސަރުކާރާ ދެކޮޅު ކޮންޓެންޓް ނުވަތަ އަބުރުގެ ގާނޫނާ ޚިލާފު ކަމަށް ބުނެ، ރާއްޖެ ޓީވީ އާއި މީޑިއާ ނެޓު ވެސް މީގެ ކުރިން ވަނީ ބޮޑެތި އަދަދުތަކުން ޖޫރިމަނާކޮށްފަ އެވެ. އަދި ބައެއް ނޫސްވެރިންގެ މައްސަލަ އާއި ބައެއް ޓީވީތަކުން ބްރޯޑްކާސްޓުކޮށްފައިވާ ކޮންޓެންޓްތަކުގެ މައްސަލަ ވެސް ކޮމިޝަނުން ބަލައި ޖޫރިމަނާކޮށްފައިވެ އެވެ.\nޗެނަލް 13 އާ މެދު ފިޔަވަޅު އެޅުން ލަސްވާތީވެ، ރައްޔިތުންގެ މަޖިލީހުގެ ބައެއް މެމްބަރުން ގެންދަވަނީ ކަންބޮޑުވުން ފާޅުކުރައްވަމުންނެވެ.\n"ކޮބާ އަބުރުގެ ގާނޫނު؟ ކޮބާ ބްރޯޑްކާސްޓިން ކޮމިޝަން؟ ކޮބާ މީޑިއާ ކައުންސިލް؟ ރާއްޖެ ޓީވީ ފަހާ ދުވަން ދޯ އަދިވެސް ތިބީ؟ ލަދެއް ނުގަނޭ،" މަޖިލީހުގެ މީދޫ ދާއިރާގެ މެމްބަރު ރޮޒައިނާ އާދަމް ކުރެއްވި ޓުވީޓެއްގައި ވިދާޅުވި އެވެ.\nމައުމޫނަށް ހަޖޫ ޖަހާފައި ހުރި ފޮޓޯތަކަށް އިޝާރާތް ކުރައްވައި މަޖިލީހުގެ މެމްބަރު ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ ވިދާޅުވީ "މިއީ އަޅުގަނޑުމެންގެ ހާލަތު" ކަމަށެވެ.\nMDP blog ge photo thah beli iru, @abkhaleel ah,raees maumoon atholhuverikan dhevvi Iruge photo akaa,size heyovaru booteh nufeneytha?boduvaru pic.twitter.com/GO2Qi2US8e\n— PPM Waddey (@Lawyer_Waddey) July 9, 2017\nMi dharaja ah @Ch13official ge haalathu dhiya iru kobaitho Media regulate kurumuge zimmaa havaalukuri Broadcasting Commission? pic.twitter.com/AdMn66PBmj\n— Mohamed Ameeth (@MohamedAmeeth) July 9, 2017\nޗެނަލް 13 އިން މައުމޫނުގެ އަބުރު ކަތިލި މައްސަލަ ބަލަމުން އަންނަތޯ ބްރޯޑްކާސްޓިން ކޮމިޝަނުން ސާފެއް ނުވި އެވެ.\nމި މައްސަލާގައި ބްރޯޑްކާސްޓިން ކޮމިޝަނަށް ރުޅިގަނޑު ބޭލީ މިފަދަ އެހެން މައްސަލަތަކުގައި ބްރޯޑްކާސްޓިން ކޮމިޝަނުން ތަފާތު ކުރުމުގެ އުސޫލް ގެންގުޅެފައިވާތީ މި މައްސަލާގައި އިންސާފުވެރި ނުވާނެ ކަަމަށް ބުނެ އެވެ. އަލްޖަޒީރާ އިން "ސްޓީލިން ޕެރަޑައިސް"ގެ ނަމުގައި ގެނެސްދިން ޑޮކިއުމެންޓްރީ ރީބްރޯޑްކާސްޓުކޮށްގެން 500،000ރ. އިން ޖޫރިމަނާ ކޮށްފައިވެ އެވެ.\nސަރުކާރަށް ތާއީދުކުރާ ބައެއް ފަރާތްތަކުން ބުނާ ގޮތުގައި، ޗެނަލް 13 އިން ރޭ ދެއްކ އެ ފޮޓޯތަކަކީ، ކުރިން މައުމޫންގެ ވެރިކަމުގައި އިދިކޮޅު ފަރާތްތަކުން ކުރަހާފައިވާ އެއްޗިއްސެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ މޯލްޑިވްސް ބްރޯޑްކާސްޓިން ކޮމިޝަން ޕީޕީއެމް އަބުރާ ބެހުން މީޑިއާ ނޫސްވެރިކަން ނޫސްވެރިން ބްރޯޑްކާސްޓަރުން


Duterte ah White House ah dhauvathu dhinumun faadu kiyun | Mihaaru\nފިލިޕީންސްގެ ރައީސް ޑުޓާޓެ، އެމެރިކާގެ ރައީސް ޓްރަމްޕާ ފޯނުން ވާހަކަ ދައްކަވަނީ. --ފޮޓޯ:އީޕީއޭ\n01 މެއި 2017 - 17:08 1 comment\nހިއުމަން ރައިޓްސް ވޮޗުގެ އޭޝިއާ ޑިރެކްޓަރު ޖޯން ސިފްޓޮން ވިދާޅުވީ އަމިއްލަ ގައުމުގެ މީހުން މަރާ ކަމަށް ފަޚުވެރިވެރިކަމާ އެކު ވިދާޅުވާ ވެރިއަކު ވައިޓް ހައުސް ޒިޔާރަތް ކުރުމަށް ދައުވަތު ދިނުމުން އެދެވެނީ ވަރަށް ގޯސް މެސެޖެއް ކަަމަށެވެ. އަދި އެއީ މަސްތުވާ ތަކެއްޗާ ދެކޮޅަށް ޑުޓާޓެ ހިންގާ އަނިޔާވެރި އަމަލުތައް އެމެރިކާ އިން އެންޑޯސް ކުރުން ކަމަށް އޭނާ ވިދާޅުވި އެވެ.\nބައެއް ރިޕޯޓްތައް ބުނާ ގޮތުގައި ޑުޓާޓެ ވައިޓް ހައުސް އަށް ވަޑައިގަތުމަށް ދައުވަތު ދިނުމަކީ ސްޓޭޓް ޑިޕާޓްމަންޓާއި ނޭޝަނަލް ސެކިއުރިޓީ ކައުންސިލް ރުހޭ ކަމެއް ނޫނެވެ.\nފާޑުކިޔުންތައް ދިފާއުކޮށް ވައިޓް ހައުސްގެ ޗީފް އޮފް ސްޓާފް ރެއިންސް ޕްރީބާސް ވިދާޅުވީ ޑުޓާޓެ އަށް ދައުވަތު ދިނުމަކީ އޭނާގެ ސިޔާސަތުތަކަށް ދިން އިނާމެއް ނޫން ކަމަށެވެ. އަދި އެއީ ޑުޓާޓެގެ އިންސާނީ ހައްގުތަކުގެ ރެކޯޑާ މެދު އެމެރިކާ ކަންބޮޑު ނުވާކަމުގެ ހެއްކެއް ނޫން ކަމަށް ވެސް ވިދާޅުވި އެވެ. އޭގެ ބަދަލުގައި އޭނާ ވިދާޅުވީ ނޯތު ކޮރެއާ މައްސަލާގައި އޭޝިއާގެ ބައެއް ގައުމުތަކާ އެމެރިކާ އިން އެއްބާރުލުން އިތުރުކުރަން ބޭނުންވާ ކަމަށެވެ.\nއިންސާނީ ހައްގުތަކުގެ ރެކޯޑް ރަނގަޅު ނޫން ވެރިންނަށް ވެސް ޓްރަމްޕް މީގެ ކުރިން ވަނީ ދައުވަތު ދެއްވައިފަ އެވެ. ސިފައިން ނުކުމެ ވެރިކަން ވައްޓާލި ދެ ގައުމު ކަމަށްވާ މިސްރާއި ތައިލެންޑުގެ ވެރިންނަށް ވެސް ޓްރަމްޕް ވަނީ ދައުވަތު ދެއްވައިފަ އެވެ. މި ދެ ގައުމުގެ ވެރިންނަށް މިހާރު ތިބީ ވެރިކަން ވައްޓާލި އިރު ސިފައިންގެ ވެރިންނަށް ތިބި ފަރާތްތަކެވެ. އަދި ޓްރަމްޕް ދާދި ފަހުން ވަނީ ޗައިނާގެ ރައީސްއާ އެކު ވެސް އެމެރިކާގައި ބައްދަލު ކުރައްވައިފަ އެވެ.\nޑުޓާޓެ ވެރިކަމަށް ވަޑައިގެންނެވި ފަހުން މިވީ އަހަރެއްހާ ދުވަސް ތެރޭ، މަސްތުވާތަކެއްޗާ ދެކޮޅު ހަނގުރާމައިގައި ވަނީ 7،000 އަށް ވުރެ ގިނަ މީހުން މަރައިފަ އެވެ.\nޑުޓާޓެއާ އެކު މިދިޔަ އަހަރު ބާއްވަން އޮތް ބައްދަލުވުމެއް އެމެރިކާގެ ކުރީގެ ރައީސް ބަރަކް އޮބާމާ ވަނީ ކެންސަލް ކުރައްވައިފަ އެވެ.\nއިތުރު ލިޔުންތައް ވައިޓް ހައުސް ފިލިޕީންސް އެމެރިކާ ޑޮނަލްޑް ޓްރަމްޕް\nޑުޓާޓެއާ އެކު އޮތީ ރަނގަޅު ގުޅުމެއް: ޓްރަމްޕް


ޕަބްލިޝްކުރި ތާރީޚް: 04 އޭޕްރިލް 2013\nކޮމަންވެލްތު ސްކޮލަރޝިޕްސް 2013\nޤައުމު / ޔުނިވަރސިޓީ\nސީ.އެސް.އެފް.ޕީ އިން ދެއްވާ ފުރުސަތުގެ އަދަދު\nރާއްޖެއިން ފޮނުވަން ޖެހޭ ނޮމިނޭޝަންގެ އަދަދު\nކޯހަށް ހުށަހެޅުމުގެ ސުންގަޑި\n02 މެއި 2013\n06 ޖޫން 2013\n21 އޭޕްރީލް 2013\nޔުނިވަރސިޓީ އޮފް ސައުތު ޕެސިފިކް، ފިޖީ\n11 އޭޕްރީލް 2013\nކޯހުގެ މުއްދަތު: 1-2އަހަރު\nއެޕްލައިކުރަން ބޭނުންވާ ދާއިރާއަކާއި ގުޅޭ ދާއިރާއަކުން ބެޗެލަރސް ޑިގްރީއެއް ޙާޞިލްކޮށްފައިވުން.\nމިކޯހަށް ހުށަހެޅޭނެ ދާއިރާތައް، ޝަރުތުތައް އަދި އިތުރު މަޢުލޫމާތު މިއިޢުލާނާއިއެކު އެޓޭޗްކުރެވިފައި މިމިނިސްޓްރީގެ ވެބްސައިޓް، www.dhe.gov.mv ގައިވާނެއެވެ.\nކޯހަށް ހުށަހަޅާ ފަރާތްތަކުން ބެޗެލަރސް ޑިގްރީ ފުރިހަމަކުރުމަށްފަހު ދިވެހިރާއްޖެއަށް ޚިދުމަތް ކުރާތާ ސުންގަޑި ހަމަވާ ތާރީހުގެ ނިޔަލަށް 1 އަހަރު ފުރިހަމަވެފައިވުން.\nހުށަހަޅާ ބެޗްލަރސް ޑިގްރީ ސެޓްފިކެޓަކީ މޯލްޑިވްސް ކޮލިފިކޭޝަން އޮތޯރިޓީއިން އެކްރެޑިޓްކޮށްފައިވާ ސެޓްފިކެޓަކަށް ވާންވާނެއެވެ. އަދި ބެޗެލަރސް ޑިގްރީ ސެޓްފިކެޓް ނުލިބޭފަރާތްތަކުން ޕްރޮވިޝަނަލް ސެޓްފިކެޓް ހުށަހަޅާނަމަ އެކެންޑިޑޭޓެއް ފުރިހަމަ ކޮށްފައިވާ ކޯހަކީ މޯލްޑިވްސް ކޮލިފިކޭޝަން އޮތޯރިޓީއިން ގަބޫލުކުރާ ޔުނިވަރސިޓީއަކުން ފުރިހަމަ ކޮށްފައިވާ އަދި އެއޮތޯރިޓީއިން ގަބޫލުކުރާ ފެންވަރެއްގެ ކޯހެއްކަން އަންގައިދޭ ލިޔުމެއް ހުށަހަޅަންވާނެއެވެ. އަދި އެސެޓްފިކެޓާއެކު ތަޢުލީމު ހާސިލުކުރި ކޯހުގެ ޓްރާންސްކްރިޕްޓް ހުށަހަޅަންވާނެއެވެ.\nމި ކޯސްތައް ފެށުމަށް ހަމަޖެހިފައިވަނީ ސެޕްޓެމްބަރ 2013 އާއި ފެބްރުއަރީ 2014 އާދެމެދުއެވެ.\nއެކެންޑިޑޭޓަކު ބެޗެލަރސް ޑިގްރީ ހާސިލްކުރި ޔުނިވަރސިޓީއެއްގެ ގްރޭޑިންގ ކްރައިޓީރިއާ އާއްމުކޮށް މިޑިޕާޓްމަންޓުން ބަލާ ގްރޭޑިންގ ސްކީމާ ތަފާތުނަމަ، އެޔުނިވަރސިޓީއެއްގެ ގްރޭޑިންގ ކްރައިޓީރިއާ ހުށަހަޅަންވާނެއެވެ. ގްރޭޑިންގ ކްރައިޓީރިއާ ހުށަހަޅާފައިނުވާނަމަ، ޓްރާންސްކްރިޕްޓަށް ޕޮއިންޓް ދިނުމުގައި ބެލެވޭނީ މިޑިޕާޓްމަންޓުން ބަލަމުންގެންދާ އުޞޫލުގެ މަތިންނެވެ. މިޑިޕާޓްމަންޓުން ޕޮއިންޓް ދޭގޮތުގެ ތަފުސީލު މިޑިޕާޓްމަންޓްގެ ވެބްސައިޓް www.dhe.gov.mv އިން ލިބެންހުންނާނެއެވެ.\nމިޑިޕާޓްމަންޓުން ނޮމިނޭޓްކުރާ ކެންޑިޑޭޓުންވެސް އެހެން ޤައުމުތަކުގެ ކެންޑިޑޭޓުންނާއި ކޮމްޕީޓްކުރަންޖެހޭނެއެވެ. އަދި ފައިނަލް ސިލެކްޝަން ހައްދަވާނީ މިސްކޮލަރޝިޕް ދެއްވާފަރާތުންނެވެ.\nއިތުރު މަޢުލޫމާތު www.csfp-online.org އިން ލިބޭނެއެވެ.\nކޯހަށް އެދި ފުރިހަމަކޮށްފައިވާ ފޯމާއި އެ ފޯމްގައި ބަޔާންކޮށްފައިވާ ތަކެތި.\nތަޢުލީމީ ސެޓްފިކެޓްތަކުގެ ކޮޕީ އާއި ޓްރާންސްކްރިޕްޓްގެ ކޮޕީގައި އަޞްލާއި އެއްގޮތްކަމަށް ބަޔާންކޮށް، އެމީހަކު ވަޒީފާ އަދާކުރާ ސަރުކާރު އޮފީހަކުން ނުވަތަ ޑިޕާޓްމަންޓް އޮފް ޕަބްލިކް އެގްޒެމިނޭޝަނުން ތައްގަނޑުޖެހި އަޞްލު. (އެޓެސްޓެޑް އޮރިޖިނަލް)\nއެޓެސްޓްކޮށްފައިވާ ލިޔުމުގައި އެޓެސްޓްކޮށްފައިވާ އޮފީހެއްގެ ތައްގަނޑާއި އަދި ސޮއިކުރެއްވި ބޭފުޅެއްގެ ނަން، މަޤާމް، ސޮއި އަދި ތާރީޚް އޮންނަންވާނެއެވެ. އެޓެސްޓޭޝަން ފުރުހަމަ ނޫންނަމަ އެޕްލިކޭޝަން ބާތިލްކުރުމުގެ އިޚްތިޔާރު މިޑިޕާޓްމަންޓަށް ލިބިގެންވެއެވެ.\nކޯހަށް އެދޭ ފަރާތުގެ ވަނަވަރު.\nސަރުކާރުގެ ނުވަތަ އަމިއްލަފަރާތަކަށް ޚިދުމަތްކުރުމުގެ ބޮންޑެއް އޮތް މީހަކުނަމަ، އެތަނުން އެމީހަކު ދޫކުރާނެކަމުގެ ލިޔުން.\nމޯލްޑިވްސް ކޮލިފިކޭޝަން އޮތޯރިޓީއިން އެކްރެޑިޓްކޮށްފައިވާ ބެޗެލަރސް ޑިގްރީ ސެޓްފިކެޓް އަދި ބެޗެލަރސް ޑިގްރީ ސެޓްފިކެޓް ނުލިބޭފަރާތްތަކުން ޕްރޮވިޝަނަލް ސެޓްފިކެޓް ހުށަހަޅާނަމަ އެކެންޑިޑޭޓެއް ފުރިހަމަ ކޮށްފައިވާ ކޯހަކީ މޯލްޑިވްސް ކޮލިފިކޭޝަން އޮތޯރިޓީއިން ޤަބޫލްކުރާ ޔުނިވަރސިޓީއަކުން ހަދާފައިވާ އެއޮތޯރިޓީއިން ގަބޫލުކުރާ ފެންވަރެއްގެ ކޯހެއްކަން އަންގައިދޭ ލިޔުން. އަދި އެސެޓްފިކެޓާއެކު ތަޢުލީމު ހާސިލުކުރި ކޯހުގެ ޓްރާންސްކްރިޕްޓް ހުށަހަޅަންވާނެއެވެ.\nކޯހަށް ހުށަހަޅާ ފަރާތްތަކުން ބެޗެލަރސް ޑިގްރީ ފުރިހަމަކުރުމަށްފަހު ދިވެހިރާއްޖެއަށް ޚިދުމަތް ކުރާތާ ހުށަހަޅާ ކޯހެއްގެ ސުންގަޑި ހަމަވާތާރީހުގެ ނިޔަލަށް 1 އަހަރު ފުރިހަމަވެފައިވާކަމުގެ ލިޔުން.\nސުންގަޑި: ސުންގަޑި ހަމަވާ ތާރީހު މަތީގައިއެވަނީއެވެ. ވީމާ، ސުންގަޑި ހަމަވާ ދުވަހެއްގެ 14:30 ގެ ކުރިން ޑިޕާޓްމަންޓް އޮފް ހަޔަރ އެޑިއުކޭޝަންގެ ކައުންޓަރ (ވެލާނާގެ / 8 ވަނަ ފަންގިފިލާ) އަށް ހުށަހެޅުން އެދެމެވެ.\nކޯހަށްއެދޭ ފޯމް ހެނދުނު 8:30 އިން މެންދުރުފަހު 15:00 އަށް ވެލާނާގޭ 8 ވަނަ ފަންގިފިލާގައި ހުންނަ ޑިޕާޓްމަންޓް އޮފް ހަޔަރ އެޑިއުކޭޝަންގެ ކައުންޓަރުންނާއި، މިޑިޕާޓްމަންޓްގެ ވެބްސައިޓުން (http://www.dhe.gov.mv) ލިބެން ހުންނާނެވެ. އިތުރު މަޢުލޫމާތު 3341373 ނަންބަރު ފޯނުން އިން ލިބިވަޑައިގަންނަވާނެއެވެ.


މެންބަރުންގެ ޚިޔާލު: ރާއްޖެ ސަލާމަތް ކުރެވޭނީ؟ – Maldivian Democratic Party\nމެންބަރުންގެ ޚިޔާލު: ރާއްޖެ ސަލާމަތް ކުރެވޭނީ؟\nވެރިކަމެއް ބަދަލުވުމުން އެވެރިކަމަކަށް އަންނަ ބަޔެއްގެ ސިޔާސަތާ އެއްގޮތަށް ގައުމު ހިންގުމަށް ފުރުސަތެއް ދެވިގެން މެނުވީ އެއްވެސް ވެރިކަމެއްގައި ޙާސިލްކުރާން ބޭނުން އެއްވެސް ކަމެއް ހާސިލެއް ނުކުރެވޭނެއެވެ. އަދި އަމުދުން އެތަކެއް ޒަމާނަށް ހިންގަމުންއައި ނިޒާމެއް މުޅީން އެފުށްމުފުށަށް ޖެހި ދުވަހަކުވެސް ރާއްޖެ ދެކިފާނެ ކަމުގައި ހީނުކުރާފަދަ އެތަކެއް ބަދަލުތަކެއް މިދަނީ ކުޑަދުވަސްކޮޅެއްގެ ތެރޭގައި ރައްޔިތުން ހިއްސާކުރަމުންނެވެ. އިންސާނެއްގެ ހަޔާތުގައި ދެތިންއަހަރަކީ ދިގުމުއްދަތެއް ކަމުގައި ބެލިނަމަވެސް ގައުމެއްގެ ހަޔާތުގައި އެމުއްދަތަކީ ނުހަނުކުޑަ ހިނދުކޮޅެކެވެ. އެހެންކަމުން އަމިއްލަ ފަރުދެއްގެ ދިރިއުޅުމަށް ދެތިން އަހަރުން ގެންނަ ބަދަލުތަކެއް ގައުމަކަށް ދިހައަހަރުންވެސް ނުގެނެވިދާނެއެވެ. އެހެނީ ވަކިފަރުދަކު ކަންކުރާނީ ހަމައެކަނި އޭނާއާއި އޭނާގެ އާއިލާއަށް ވިސްނައިގެންނެވެ. ނަމަވެސް ގައުމެއްގެ ވެރިކަމުގެ ފަރާތުން ކުރާކޮންމެ ކަމެއް އަމާޒުކުރާން ޖެހޭނީ ގައުމުގެ އެންމެހާ ފަރުދުންނަށެވެ. މުޅިގައުމަށެވެ. މިއަދުގެ ސަރުކާރު ވެރިކަމަށް އައީ އެތަކެއް ވައުދުތަކާއި އެކުގައެވެ. ގައުމުގެ މުޅި ހިންގުމުގެ ނިޒާމުގެ ނަގުލުން ފެށިގެން ބޮލަށް ބަދަލުވެގެންދާނެ މުޅީންއާ ގާނޫނުއަސާސީއަކާއި އެކުގައެވެ. ރައްޔިތުންނަށް ކުރީގައި ދުވަހަކުވެސް ދެވިފައިނުވާފަދަ މިނިވަންކަމާއި ޙައްޤުތަކެއް ކަށަވަރުކޮށްދެމުންނެވެ. ހިތުހުރި ގޮތަކަށް ކޮންމެ ކަމެއް ސަރުކާރަށް ކުރުމަކީ މިއަދަކު ކުރެވޭނެ ކަމެއްނޫނެވެ. ނަމަވެސް މީގެކުރީން ރާއްޖޭގައި އޮތް ވެރިކަމުގެ ނިޒާމަކީ ވެރިކަމުގައި ހުންނަ މީހެއްގެ މުށުތެރޭގައި ހުރިހާ ބާރުތަކެއް އޮވެގެން ހިތުހުރި ކޮންމެ ގޮތަކަށް ކަންކުރެވޭ ނިޒާމެކެވެ. ރައްޔިތުންނަށް މިނިވަންކަމާއެކު ބަސްބުނުމުގެ އެއްވެސް އިޚުތިޔާރެއްނެތް ނިޒާމެކެވެ.\nމިއަދު މިވެށީގައި އާސަރުކާރެއް އުފެދި އެސަރުކާރުގެ ސިޔާސަތާ އެއްގޮތަށް ސަރުކާރުން ކޮށްފައިވާ ވައުދުތައް ފުއްދައި ދިނުމަށް ސަރުކާރުން ހިންގާ ކޮންމެ ކަމަކަށް ހުރަސް އެޅުމުގައި އިދިކޮޅު ފަރާތްތަކުން އެކުރާ މަސައްކަތް ތަކަކީ ފާޅުގައި ސަރުކާރު ފިއްތައި ބަލިކަށިކޮށް ވެރިކަމުން ބޭރުކުރުމަށް ހިންގާ ކަމެއް ނަމަވެސް ބުނަނީ އެމީހުންގެ އެމަސައްކަތަކީ ސަރުކާރު ޒިންމާދާރު ކުރުވުން ކަމުގައެވެ. ރިޔާސީ ނިޒާމުގައި ގާނޫނުއަސާސީގައި ވެރިކަމުގެ ބާރަށް ލިބިދީފައިވާ ބާރުތައް އަތުލައި އިދިކޮޅު ފަރާތްތަކުގެ ކޮންޓްރޯލުގެ ދަށުގައި ބާއްވައި ސަރުކާރު ހިންދަމާލިޔަ ނުދިނުމަކީ ސަރުކާރު ޒިންމާދާރު ކުރުވުން ކަމުގައި ވާނަމަ އެކަން މިދަނީ ފިސާރި ރަނގަޅަށް ދިވެހީންނަށް ތަޖުރިބާ ކުރެވެމުންނެވެ. ނުފޫޒަކީ ހަމައެކަނި ސަރުކާރުން އޭގެ ބޭނުން ނަހަމަ ގޮތުގައި ހިފާނެ އެއްޗެއް ކަމުގައި މިދަނީ އިސްތިހާރު ޖަހަމުންނެވެ. މުޅިގައުމުގެ މައްޗަށް ނުފޫޒު ހިންގާންވީ އިދިކޮޅު ފަރާތްތަކުންނެވެ. ސަރުކާރު ހިންގާނެ ސިޔާސަތުވެސް ކަނޑައަޅާންވީ އިދިކޮޅު ފަރާތްތަކުންނެވެ. ސަރުކާރު ހިންގުމަށް ބޭނުންވާ މަގާމުތަކުގައި ތިބޭންވީވެސް އިދިކޮޅު މީހުން ބޭނުންވާ އެމީހުންގެ “ޕަޕެޓުންނެވެ” . އެހެންވީއިރު ސުވާލަކީ ސަރުކާރު ހިންގާން ބަޔަކާ ރައްޔިތުން ހަވާލުކުރީ ކީއްކުރާން ހެއްޔެވެ؟ އިންތިޙާބުގައި ފޭލިވެ ދެވަނަ ލިބުނު ޕާޓީން އެދޭގޮތަށް ސަރުކާރު ހިންގާން ހެއްޔެވެ؟ ހަސަންކަލޯއެއްގެ އިގްތިސާދީ ސިޔާސަތު ހިންގާން ނޫނީ މަހުޖަނުންގެ މުށުތެރޭގައި ސަރުކާރު ތަޅުލެވޭން ހެއްޔެވެ؟ އެނގޭ ކަމަކީ ސަރުކާރުގެ ސިޔާސަތު ކަނޑައަޅަނީ ސަރުކާރުން ކަމުގައި ވާއިރު އެސިޔާސަތު އެއޮންނަ ދައުރެއްގައި ހިންގުމަށް ރައްޔިތުންގެ އެހީތެރިކަން ނުލިބޭނަމަ ސަރުކާރުގެ ސިޔާސަތު ކުރިއަށް ނުގެންދެވޭނެ ކަމެވެ. އަދި މިއަދު މިއަޅާގޮތަށް ސަރުކާރަށް ހުރަސް އަޅަމުން ގެންދާނަމަ އޭގެ އެންމެހާ ގެއްލުން ލިބޭނީ މިގައުމަށާއި ގައުމުގެ ރައްޔިތުންނަށް ކަމެވެ. އަނބުރައި ވެރިކަމަށް އައުމުގެ އެދުންވެރިކަމުގައި ސަރުކާރު ވައްޓާލުމަށް މަސައްކަތް ކުރާ ބަޔަކީ އެމީހުންގެ މަންޒިލް މަގްސޫދަށް ވާސިލުވުމުގެ ބޭނުމުގައި ކިތަންމެ ވަރަކަށް މަސައްކަތް ކުރާ ބަޔަކަސް ކަނޑައެޅިގެން ގައުމާއި ރައްޔިތުން ހަލާކުގެ ތެރެއަށް ވަށްޓާލަން މަސައްކަތް ކުރުމަކީ މިގައުމަށް ވެވޭނެ އެންމެބޮޑު ޚިޔާނާތެވެ. އެހެނަސް ފާޅުގައި މިކަންކަން އެގެންދަނީ ކުރަމުންނެވެ. މިއަދު މިގައުމުގެ އެންމެހާ ރައްޔިތުން މިތަޙަންމަލު ކުރަނީ މިދެންނެވި ކަންކަމުގެ ހިތިރަހައެވެ.\nލާމަރުކަޒީ އުސޫލުން ރާއްޖެ ހިންގުން ބަދަލުކޮށް ކައުންސިލްތަކަށް މީހުން ހޮވައިފީމުއެވެ. އެމީހުންގެ މަސްއޫލިއްޔަތުތަައް ދެނެގެން އެކަމާ ކުރިމަތިލައި ކާމިޔާބުކުރި މީހުން ކޮބައި ހެއްޔެވެ؟ އާންމު ސިއްޙަތާ މިނޫންވެސް ރައްޔިތުންނާ ގުޅޭ އެންމެހާ ކަންކަން އެމީހުންނާއި އެވަނީ ހަވާލުކުރެވިފައެވެ. ނަމަވެސް މިއަދު އިދިކޮޅު ފަރާތްތަކުން އެބުނަނީ އެކަމަށް ކައުންސިލުތައް އޮތީ ތައްޔާރު ނުވެކަމުގައެވެ. މުޅިރާއްޖޭގައި ރޯގާ ފެތުރި ރަށްރަށުގެ ރައްޔިތުން ހަނާވާއިރު ކައުންސިލަރުން ކަންބޮޑުވަނީ އެމީހުންގެ ޕާޓީތަކުގެ އެތެރޭގެ މައްސަލަ ތަކުގައެވެ. ސަރުކާރުގެ ސިޔާސަތާ އެއްގޮތަށް ފޯރުކޮށްދިނުމަށް ބޭނުންވާ ކަރަންޓާއި މިފަދަ އެހެނިހެން އަސާސީ ޚިދުމަތްތަކާއި ރައްޔިތުންނާއި ދެމެދު ހުރަހަކަށްވާނެ ގަރާރުތައް ފާސްކޮށްފައި މާލެއައިސް ޒައީމާއި ލީޑަރުގެ ދެމެދު ސުލްހަ ކުރުމުގެ މަސައްކަތުގައި ހޭބޯނާރައި އެއުޅެނީ ފަހެ އެމީހުންގެ މުސާރަ ރައްޔިތުންނަށް ހަދިޔާ ކޮށްފައި ހެއްޔެވެ؟ މިގައުމު މިދަނީ ހަލާކުވަމުންނެވެ. ސަލާމަތް ކުރެވޭނީ ހަމައެކަނި ރައްޔިތުންނާއި ސަރުކާރާ އެއްބާރުލައިގެން ކުރެވޭ މަސައްކަަތަކުންކަން ޔަގީނެވެ. ނޫނީ ދުނިޔޭގެ ކޮންމެވެސް ބަޔަކާއި ވާހަކަ ދައްކައިގެން އެންޓި ޕޮލިޓިކްސް ވެކްސިނެއް އީޖާދުކޮށް މިގައުމުގެ އެންމެންގެ ގަޔަށް ޖަހައިގެން ކަމުގައި ވާނަމަ ގައުމާއި ރައްޔިތުންގެ ސަލާމަތަށްޓަކައި އެކަންވެސް ކުރާން ވެއްޖެއެވެ.


SunOnline: Gaazee, Adeebah: Thaubaavi kamah vaanee hageegai haamakoh, faisaa hoadhaidhinumun\nގާޒީ، އަދީބަށް: ތައުބާވި ކަމަށްވާނީ ހަގީގަތް ހާމަކޮށް، ފައިސާ ހޯދައިދިނުމުން\nނަޖާހު މަސްއޫދު 05 Oct 2020, 21:05\nއަދީބުގެ މައްސަލަ ގެއްލެވި ގާޒީ ހަސަން ސައީދު --\nތައުބާވި ކަމަށް ވާނީ އެމްއެމްޕީއާރްސީގެ ހިޔާނާތުގެ ހަގީގަތް ދައުލަތަށް ހާމަކުރައްވައި، ގެއްލުނު ފައިސާ އަނބުރާ ހޯދައިދެއްވުމުން ކަމަށް ކުރީގެ ނައިބު ރައީސް އަހުމަދު އަދީބަށް ނަސޭހަތް ދެއްވަމުން އޭނާގެ މައްޗަށް ހުކުމް އިއްވެވި ގާޒީ ހަސަން ސައީދު ވިދާޅުވެއްޖެ އެވެ.\nއަދީބުގެ މައްޗަށް ދައުލަތުން އުފުލި ހަތް ދައުވާގެ މައްސަލައިގައި މިއަދު ވަނީ ހުކުމްތައް އިއްވައިފަ އެވެ. ދައުލަތާއި އަދީބާ ދެމެދު ހެދި އިއުތިރާފު އެއްބަސްވުމުގައިވާ ގޮތަށް އަދީބު 20 އަހަރަށް ޖަލަށް ލައި އޭނާ ދެ މިލިއަން ރުފިޔާއިން ޖޫރިމަނާ ކުރަން ގާޒީ މިއަދު ހުކުމް ކުރެއްވި އެވެ. އެ ހުރިހާ ދައުވާއެއްގެ ހުކުމް އިއްވަން ދޮޅުގަޑިއިރަށްވުރެ ގިނަ އިރު ހޭދަ ވި އެވެ.\nހުކުމްތައް އިއްވައި ނިމުމުން، ގާޒީ ވަނީ އަދީބަށް ނަސޭހަތްތެރިވެވަޑައިގެންފަ އެވެ.\n"މިއަދު އަޅާލާނެ އެއްވެސް ފަރާތެއް ނުހުންނާނެ. މިހެން މި ދެންނެވީ ނަފްސާ އަޅާލާނެ އެންމެ ފަރާތެއް ވާނީ. އެހެންވީމަ ނަފްސު ވިއްކާލި މީހަކަށް ދެން ކުރެވޭނެ އެއްވެސް ކަމެއް ނޯންނާނެ،" ގާޒީ ހަސަން ސައީދު ވިދާޅުވި އެވެ.\nގާޒީ ވިދާޅުވީ، އަދީބު ކުރެއްވީ ދިވެހި ދައުލަތް ލަދުގަނެ މުޅި ދުނިޔެއަށް ފަޟީހަތްވި ކަމެއް ކަމަށެވެ. އެ ވާހަކަ މިއަދު ދެއްކެވީ އަދީބަށް ދެރަ ގޮތެއް އެދިގެން ނޫން ކަމަށްވެސް ވިދާޅުވި އެވެ.\n"ދިވެހި ދައުލަތް ލަދުގަންނަ ފަދަ ކަމެއް، މުޅި ދުނިޔެއަށް ފަޟީހަތްވެގެން ދިޔަ ކަމެއް،" ގާޒީ ވިދާޅުވި އެވެ.\nޒުވާނަކަށްވެހުރެ ގައުމުގެ އެހާ ބޮޑު މަގާމެއް ލިބިވަޑައިގެންނެވި ގޮތް ހަނދުމަފުޅުކުރައްވަން އޭނާ އެދިވަޑައިގަތެވެ. އަދި އަމަލު ކުރެވުނު ގޮތާ މެދު ވިސްނުމަށް އެދިވަޑައިގަތެވެ.\n"އަޅުގަނޑު އެދެން ބާކީ އޮތް ދުވަހު އަމިއްލަ ނަފްސު މުރާޖައާކޮށް، އެކަން ވީ ގޮތް އަމިއްލަ ނަފްސާ ސުވާލުކޮށް، އޭގެ ހަގީގަތް ދިވެހި ދައުލަތަށް ހިއްސާކޮށް، މި ފައިސާ އަނބުރާ ދެވުނު ގޮތަކަށް ދެއްވުން. އެ ނޫނިއްޔާ ތައުބާވި ކަމެއް ނުވެވޭނެ،" ގާޒީ ވިދާޅުވި އެވެ.\nގެއްލިފައި ވަނީ އެކެއްގެ ހައްގެއް ނޫން ކަމަށްވެސް ގާޒީ ވިދާޅުވި އެވެ. އޭނާ ވިދާޅުވީ، ގެއްލިފައި ވަނީ މުޅި މުޖުތަމައުގެ ހައްގު ކަމަށެވެ.\n"މިއަށް އިންސާފު ހޯދައިދެވޭނީ މި ފައިސާ ދިވެހި ދައުލަތަށް ލިބިގެން. އެހެންވީމަ އެ ވާހަކަ ދެންނެވީ،" ގާޒީ ވިދާޅުވި އެވެ.\nދައުލަތާއެކު އަދީބު ހަދާފައިވާ އިއުތިރާފު އެއްބަސްވުމުގެ ދަށުން އަދީބު ގެންދަވަނީ އެމްއެމްޕީއާރްސީގެ ހިޔާނާތުގައި ބައިވެރިވި އެހެން މީހުންގެ މައުލޫމާތު ކަމާ ބެހޭ ފަރާތްތަކަށް ދެމުންނެވެ. އޭނާ މީގެ ކުރިން ވިދާޅުވެފައި ވަނީ ގެއްލުނު ފައިސާ ހޯދޭނެ ކަމަށް ގަބޫލުފުޅު ކުރައްވާ ކަމަށެވެ. އަދި އޭރު ކުރެވުނު ކުށަށް ތައުބާވެ، ރައްޔިތުންނާއި ދައުލަތުގެ ކިބައިން މައާފަށް އެދޭ ކަމަށް ވެސް އަދީބު ވަނީ މީގެ ކުރިން ޝަރީއަތުގެ މަޖިލީހުގެ ވިދާޅުވެފަ އެވެ.


މިދިޔަ މަހު ދައުލަތަށް 1.3 ބިލިއަން ރުފިޔާ ލިބިއްޖެ\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަތަށް 1.3 ބިލިއަން ރުފިޔާ ލިބިއްޖެ އެވެ.\nޓޫރިސްޓުންނަށް ވީއޭޓީ ރިފަންޑް ލަންކާ އެއާޕޯޓުން ދެނީ\nކޮލަމްބޯ (ސެޕްޓެމްބަރު 11) - ޓޫރިސްޓުން ލަންކާގައި ވިޔަފާރި ކުރާ އިރު ނަގާ 15 ޕަސެންޓުގެ ވެލިއު އެޑެޑް ޓެކްސް (ވީއޭޓީ)، އެ މީހުން ފުރާ އިރު ރިފަންޑްކޮށްދެން ލަންކާ އެއާޕޯޓުގައި ކައުންޓަރެއް މިއަދު ހުޅުވާނެ އެވެ.\nކުދި ވިޔަފާރިތަކުގެ ޓެކްސް ޖޫރިމަނާ މާފުކޮށްދެނީ\nކުދި ވިޔަފާރިތަކުން ދައްކަން ޖެހޭ ޓެކުހާ ގުޅޭ ހުރިހާ ޖޫރިމަނާއެއް މީރާއިން މިއަދު މާފުކޮށްދޭން ނިންމައިފި އެވެ.\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް 2.1 ބިލިއަން ރުފިޔާ ދައުލަތަށް ލިބިއްޖެ އެވެ.\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ)ގެ މުވައްޒަފުންނަކީ ޓެކްސް ދައްކާ ފަރާތްތަކުގެ ނަޒަރުގައި މިނިވަންކަމާއި މުސްތަގިއްލުކަމާ އެކު މަސައްކަތްކުރާ ބަޔަކަށްވެ، އެ...\nAugust 03, 2018 111\nޔަޒީދުގެ ރައްދު، ޓެކްސް ނިޒާމަށް ފާޑުކިޔާ މީހުންނަށް!\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ)އިން އަމަލުކުރާ ގޮތުގެ ސަބަބުން ކުދި ވިޔަފާރިތައް ބަނގުރޫޓުވަމުން ދާ ކަމަށް ބުނެ ފާޑުކިޔާ ފަރާތްތަކަށް މީރާގެ ކޮމިޝަނާ ޖެނެރަލް ޔަޒީދު...\nޔުގެންޑާގައި ސޯޝަލް މީޑިއާ ޓެކްސް ނަގަނީ\nކަމްޕާލާ (ޖުލައި 3) - ޔުގެންޑާގައި ސޯޝަލް މީޑިއާގެ ޓެކްސްގެ ގޮތުގައި 200 ޝިލިން (0.05 ޑޮލަރު) ނަގަން ފަށައިފި އެވެ.\nޖީއެސްޓީ ބަޔާން ހުށަހަޅަންޖެހޭ އުސޫލަށް ބަދަލު ގެނެސްފި\nJune 03, 2018 30\n20 މިލިއަން ޑޮލަރު ދޭން ޖީއެމްއާރަށް އަންގައިފި


30 November ah fahu Dhehvadhoo in dhathuru kuri faraaiythah hoadhany! | Jazeera\t30 ނޮވެމްބަރަށްފަހު ދެއްވަދޫއިން ދަތުރުކުރި ފަރާތްތައް ހޯދަނީ! - Jazeera\n30 ނޮވެމްބަރަށްފަހު ދެއްވަދޫއިން ދަތުރުކުރި ފަރާތްތައް ހޯދަނީ!\nމުޙައްމަދު އަފްޒަލް January 9, 2021 173 views0\nއަތޮޅުތެރޭގެ އެއްވެސް ރަށަކުން 30 ނޮވެމްބަރު 2020 އަށް ފަހު ގއ.ދެއްވަދޫއިން ގޮސްފައިވާ ފަރާތްތައް ހޯދުމުގެ މަސައްކަތް ފަށައިފިއެވެ.\nމިއަދު އެޗްޕީއޭއިން ބުނެފައިވާ ގޮތުގައި، މި މުއްދަތަށްފަހު ގއ.ދެއްވަދޫއިން ދަތުރުކުރައްވާފައިވާ ހުރިހާ ފަރާތްތަކުން، އެ މީހަކު ހުންނެވި ރަށެއްގެ ހޮސްޕިޓަލަށް ނުވަތަ ހެލްތު ސެންޓަރަށް ރިޕޯޓް ކުރަންޖެހޭނެއެވެ. އަދި، މި މީހުންގެގެ ސާމްޕަލް ނަގައި، ނެގެޓިވް ނަތީޖާއެއް ލިބެންދެން ކަރަންޓީނު ވާންޖެހެއެވެ.\n30 ނޮވެމްބަރަށް ފަހު ގއ.ދެއްވަދޫއިން މާލެއަށް އައިސްފައިވާ ފަރާތްތައް ދިޔުމަށް ހަމަޖެހިފައިވަނީ މާލެ ހިޔާ ފްލޫ ކްލިނިކް، ހުޅުމާލޭ ފުލޫ ކްލިނިކް، އަދި ވިލިމާލޭ ފްލޫ ކްލިނިކަށެވެ. މި ބޭފުޅުންގެ ސާމްޕަލްތައް ނެގުމުގެ އިންތިޒާމް މިތަނުގައި ހަމަޖެހިފައިވާއިރު،، ނެގެޓިވް ނަތީޖާ ލިބެންދެން ކަރަންޓީނު ވާނެޖެހޭނެއެވެ. މާލޭގައި ސާމްޕަލް ނެގުމުގެ ހިދުމަތް މިރޭ 12 ޖަހަންދެން ލިބޭނެކަމަށްވެސް އެޗްޕީއޭއިން ވަނީ ބުނެފައެވެ.\nމީގެެއިތުރުންވެސް، މި ބޭފުޅުންގެ ސާމްޕަލް ނަތީޖާ ނުލިބެނީސް ސްކޫލަށް، މަސައްކަތަށް އަދި އެހެނިހެން ކަންކަމުގައި ބޭރަށް ނުނުކުންނެވުމަށް ޚާއްސަ ސަމާލުކަން ދެއްވުމަށް ވެސް އެޗްޕީއޭއިން ވަނީ އެދިފައެވެ.\nއިތުރަށް އެޗްޕީއޭ އިން ބުނެފައިވާ ގޮތުގައި، ޑިސެމްބަރު 25ގެ ފަހުން ފަހުން ގއ. ދެއްވަދޫއިން ދަތުރުކޮށްފައި އައި ފަރާތެއްނަމަ (ދެއްވަދޫއިން އައިތާ 14 ދުވަސް ހަމަނުވާނަމަ)، މިހާރު ޓެސްޓް ކުރުމުގެ އިތުރުން ދެއްވަދޫއިން ދަތުރު ކުރިތާ 14 ދުވަސް ފުރިހަމަ ވަންދެން ކަރަންޓީނުވާންޖެހޭނެއެވެ. ކަރަންޓީނު ނިމުމަށްފަހު ޓެސްޓްކޮށް ނަތީޖާ ލިބެންދެން ކަރަންޓީނުގައި ތިބެންޖެހޭނެއެވެ.\nއެޗްޕީއޭއިން މިގޮތަށް ބުނެފައިވާއިރު، ގއ.ދެއްވަދޫއިން ދަތުރު ކުރި4މީހަކު ލ.ފޮނަދޫއިން ޕޮޒިޓިވްވުމާއި ގުޅިގެން އެ ރަށާއި ލ.ގަން ވަނީ މޮނިޓަރިންގ ހާލަތަށްލެވިފައެވެ.


Cup Cake Vihkaigen Vaguthu Ehee Ah 115000 Rufiyya Libihjje - Vaguthu\nހަބަރު , ވަގުތު އެހީ\nކަޕް ކޭކް ވިއްކައިގެން "ވަގުތު އެހީ" އަށް 115000 ރުފިޔާ ލިބިއްޖެ\n11 މަސް ކުރިން ( ޖެނުއަރީ 8, 2017 )\n"ވަގުތު އެހީ" އިން ކަޕް ކޭކް ވިއްކުމުގެ ހަރަކާތް ކުރިއަށް ގެންދަނީ – ވަގުތު އިމޭޖްސް : އަޝްހާދް އަބްދުﷲ (ޖެރީ)\nކަޕް ކޭކް ވިއްކައިގެން "ވަގުތު އެހީ" އަށް ދެދުވަސް ތެރޭގައި 115751.22 (އެއްލައްކަ ފަނަރަ ހާސް ހަތްސަތޭކަ ފަންސާސް އެއްރުފިޔާ ބާވީސް ލާރި) ލިބިއްޖެއެވެ.\nއިއްޔެ އާއި މިއަދު މާލޭގައި ކަޕް ކޭކް ވިއްކުމުގެ ހަރަކާތްތައް ކުރިއަށް ގެންގޮސްފައި ވަނީ "ވަގުތު އެހީ" ގެ ވޮލެންޓިއަރުންނެވެ.\nމިފައިސާ ލިބިފައި ވަނީ 2055 ކަޕް ކޭކް ވިއްކައިގެންނެވެ. މީގެ ތެރެއިން 75 ކޭކް އަކީ ހެޔޮ އެދޭ ފަރާތަކުން ހަދިޔާ ކުރި ކޭކެވެ. އެހެން ހުރިހާ ކޭކަކީ "ވަގުތު އެހީ" ގެ ވޮލެންޓިއަރުން ތައްޔާރުކުރި ކޭކެވެ.\nފާއިތުވި ދެދުވަހު ކަޕް ކޭކް ވިއްކައިގެން ލިބުނު ފައިސާ އާއި އެކު "ވަގުތު އެހީ" ފަންޑަށް ލިބުނު ފައިސާގެ ޖުމްލަ އަދަދު މިހާރު ވަނީ 297728.32 (ދެލައްކަ ނުވަދިހަ ހަތްހާސް ހަތްސަތޭކަ އަށާވީސް ރުފިޔާ ތިރީސް ދެލާރި) އަށް އަރާފައެވެ.\nމިފައިސާ "ވަގުތު އެހީ" އިން ޚަރަދު ކުރާނީ މާލީ ތަނަވަސްކަމެއް ނެތުމުގެ ސަބަބުން ބޮޑެތި ބަލިތަކަށް ފަރުވާ ކުރުމުގައި ދަތިތައް ދިމާވެފައިވާ ފަރާތްތަކަށެވެ.\nމިހާތަނަށް މިފަންޑުން ވާނީ ފަސް ފަރާތަކަށް ފައިސާ ހަދިޔާ ކޮށްފައެވެ. އޭގެތެރޭގައި ހިމެނެނީ ޒާހިލްގެ ބޭސްފަރުވާ އަށް ހަދިޔާ ކުރި 433744.79 (ހަތަރުލައްކަ ތިރީސް ތިން ހާސް ހަތްސަތޭކަ ސާޅީސް ހަތަރު ރުފިޔާ ހަތްދިހަ ނުވަ ލާރި) އާއި އެހެން ފަރާތްތަކަށް ހަދިޔާކޮށްފައިވާ 41550 (ސާޅީސް އެއްހާސް ފައްސަތޭކަ ފަންސާސް ރުފިޔާ) އެވެ.\nމީގެ އިތުރުން މިހާރު ވެސް ދާއިމީ ގޮތެއްގައި ދެކުއްޖަކަށް މިފަންޑުން ވަނީ ފައިސާ ހަދިޔާ ކުރަން ނިންމާފައެވެ. އޭގެ ތެރެއިން އެއްކުއްޖަކީ ލޭގެ ކެންސަރަށް ފަރުވާ ކުރަމުން އަންނަ އައިޝަތު ޒަލްޚާ އެވެ. އޭނާ އަށް ދެއަހަރު ވަންދެން ކޮންމެ މަހަކު 700 އެމެރިކާ ޑޮލަރު ހަދިޔާ ކުރާނެއެވެ. އަދި ކަށީގެ ކެންސަރު ޖެހިފައިވާ އައިމިނަތު ސަލީނާ އަށް ކޮންމެ މަހަކު 1000 އެމެރިކާ ޑޮލަރު އެއްއަހަރު ދުވަސް ވަންދެން މިފަންޑުން ހަދިޔާ ކުރާނެއެވެ.


Ingireysivilaathuge Big Ben Towerves Hunnany Eh Ariakah - Vaguthu\nއިނގިރޭސިވިލާތުގެ ބިގް ބެން ގަޑި ޓަވަރުވެސް ހުންނަނީ އެއް އަރިއަކަށް\nA construction site outside The Elizabeth Tower, known as Big Ben, is seen while is being restored, London on June 29, 2017. (Photo by Alberto Pezzali/NurPhoto via Getty Images)\nއިނގިރޭސިވިލާތަށް ޒިޔާރަތްކުރާ ފަތުރުވެރިންގެ މެދުގައި އެންމެ މަޝްހޫރު އެއް މަންޒިލަކީ އެގައުމުގެ ވެރިރަށް ލަންޑަންގައި ހުންނަ ބިގް ބެން ގަޑި ޓަވަރެވެ. ބިގް ބެންގެ ރަނގަބީލު އެންމެ ފުރަތަމަ ގޮއްވިފައިވަނީ 11 ޖުލައި 1859 ވަނަ އަހަރުގައެވެ. އެއީ އެ ރަނގަބީލު ޓަވަރަށް އެރުވުނުތާ މާ ގިނަ ދުވަސްތަކެއް ފާއިތުނުވަނީހެވެ.\nހަމަ އެ އަހަރުގެ ސެޕްޓެމްބަރ މަހު އެ ރަނގަބީލު ހަލާކުވެގެން ވަނީ މަރާމާތުވެސް ކުރަންޖެހިފައެވެ. ދަންނަމުތޯ؟ ބިގް ބެން ޓަވަރުގެ ގޮތުގައި ނަން އެތަން މަޝްހޫރުވިޔަސް އެ ޓަވަރަށް ހަގީގަތުގައި ދެވިފައި އޮންނަ ނަމަކީ އެލިޒަބެތް ޓަވަރެވެ. ބިގް ބެންގެ ނަން ދެވިފައި އޮންނަނީ ޓަވަރުގެ އެތެރޭގައި އޮންނަ ރަނގަބީލަށެވެ.\nއެ ޓަވަރަކީ ކުޑަކޮށް އެއް އަރިއަކަށް ހުންނަ ޓަވަރެއްކަމަށް ކައިރިން ބަލާލާ މީހުންނަށް ވަރަށް ފަސޭހައިން ފާހަގަކޮށްލެވޭނެއެވެ. ޓަވަރުގެ މަސައްކަތް ފެށިފައިވަނީ 1843 ވަނަ އަހަރުގައެވެ. އަދި 315 ފޫޓު އުސްމިނުގައި ހުންނަ އެ ޓަވަރު ހެދުމުގެ މަސައްކަތް މުޅިން ނިމިފައިވަނީ 1859 ވަނަ އަހަރުގައެވެ.\nއޭގެ ފަހުން އެ ޓަވަރަށާއި ބިގް ބެންގެ ރަނގަބީލަށްވެސް ލިބުނު އެކި އެކި ގެއްލުންތަކުގެ ސަބަބުން އެތައް ފަހަރެއްގެ މަތިން ވަނީ މަރާމާތުކުރެވިފައެވެ. މިދިޔަ އަހަރުތެރޭގައި އިނގިރޭސިވިލާތުގެ ސަރުކާރުން ވަނީ ބިގް ބެން ރަނގަބީލުގެ އަޑު ކުރިއަށް އޮތް4އަހަރަށް ކަނޑުވާލުމަށް ކުރިން ނިންމާފައި އޮތް ނިންމުމެއްވެސް އާންމުންގެ ހިތްހަމަނުޖެހުމުގެ ސަބަބުން ބަދަލުކޮށްލައިފައެވެ. ބިގް ބެން ވެގެންގޮސްފައިވަނީ އިނގިރޭސިވިލާތުގެ ރައްޔިތުންނަށްވެސް ވަރަށް ހާއްސަ ލޯތްބެއް ޖެހިފައިވާ ތަނަކަށެވެ.\nއޭޕްރީލް 12, 2018 21:18\nއިނގިރޭސި ރާނީއޭ ކިޔުނު "ހަންޓޯޓޯ" ދައިތަގަނޑުވެސް އޮންނަނީ އަރިއަކަށް ގުދަށް....


ބެލްޖިއަމްގެ ނޫސްވެެރިން ފޭމް ޓްރިޕެއްގައި ރާއްޖެއަށް ބެލްޖިއަމްގެ ނޫސްވެެރިން ފޭމް ޓްރިޕެއްގައި ރާއްޖެއަށް\nބެލްޖިއަމްގެ ނޫސްވެެރިން ފޭމް ޓްރިޕެއްގައި ރާއްޖެއަށް\nރާއްޖެއައި ބެލްޖިއަމްގެ ނޫސްވެރިންގެ ޓީމު. ފޮޓޯ: ވިޒިޓް މޯލްޑިވްސް\nރާއްޖެއިން ލިބެންހުރި ތަފާތުއެކި ޚިދުމަތްތައް ތަޖުރިބާކޮށް ރާއްޖެ އިޝްތިހާރުކުރުމަށް ބެލްޖިއަމްގެ ނޫސްވެރިންގެ ޓީމެއް ރާއްޖެ އަތުވެއްޖެއެވެ. މި ޓީމުގައި ބެލްޖިއަމްގެ މަޤުބޫލު މަޖައްލާތަކުގެ މެންބަރުންވެސް ހިމެނެއެވެ. ބެލްޖިއަމްގެ ނޫސްވެރިންގެ ޓީމުގެ މިދަތުރަކީ ވިޒިޓް މޯލްޑިވްސްގެ ދައުވަތަކަށް ރާއްޖެއަށްކުރާ ދަތުރެކެވެ.\nމިދަތުރު ކުރިއަށް ދާނީ މިމަހުގެ 18އިގެ ނިއަލަށެވެ. މި ދަތުރުގައި ރާއްޖެ އައީ ބެލްޖިއަމްގެ ޕްލަސް މެގަޒިން، އެލް މެގަޒިން ބެލްޖިއަމް، މެޓްރޯ ބެލްޖިއަމް، ޕީލިން ގައެލް އަދި ސަޑްޕްރެސްގެ ޖާނަލިސްޓުންނެވެ.\nމި މަޖައްލާތަކަކީ ބެލްޖިއަމްގައި ވަރަށް މަޤުބޫލު މަޖައްލާތަކެކެވެ. އޮންލައިން، ޕްރިންޓް، ޑިޖިޓަލް އަދި ސޯޝަލް މީޑިއާގައި ލިޔުންތަކާއި، އަދަދުތައް ޝާއިޢުކުރާ މި މި މަޖައްލާތަކަކީ ކޮންމެ ދުވަހަކު، ހަފްތާއަކު، މަހަކު ލިޔެކިއުންތަކާއި، އަދަދުތައް ނެރޭ މަޖައްލާތަކެކެވެ.\nވިޒިޓް މޯލްޑިވްސްއިން އިންތިޒާމްކޮށްގެން، މިމަޖައްލާތަކުގެ ޖާނަލިސްޓުންގެ ބައިވެރިވުމާއެކު އިންތިޒާމްކޮށްފައިވާ މި ފެމިލިއަރައިޒޭޝަން ދަތުރުގެ ސަބަބުން މި މާކެޓުގައި ދަތުރުފަތުރުކުރުމަށް ޝައުގުވެރިވާ ފަރާތްތަކުގެ މެދުގައި ރާއްޖެއަކީ ޗުއްޓީ ހޭދަކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކޮށް، ރާއްޖެއިން ލިބެން ހުންނަ ތަފާތު ތަޖުރިބާތައް ޕްރޮމޯޓުކުރެވޭނެއެވެ.\nމި ފެމިލަރައިޒޭޝަން ދަތުރަކީ ބެލްޖިއަމް މާކެޓުގައި ރާއްޖޭގެ މަޤުބޫލުކަން ދެމެހެއްޓުމަށް ވިޒިޓް މޯލްޑިވްސްއިން ގެންގުޅޭ ސްޓްރެޓެޖީގެ ދަށުން ހިންގާ ހަރަކާތެކެވެ. މި ދަތުރުގެ ސަބަބުން ބެލްޖިއަމް މާކެޓުގައި ރާއްޖޭގައި ޗުއްޓީ ހޭދަކުރުމަށް ޝައުގުވެރިވާ ފަތުރުވެރިންގެ ރައްކާތެރިކަމަށް އަޅާފައިވާ ފިޔަވަޅުތައް ވެސް ހިއްސާކުރެވޭނެއެވެ.\nމިއީ ބެލްޖިއަމް މާކެޓަށް އަމާޒުކޮށް ރާއްޖެއިން މި އަހަރު ބާއްވާ ފުރަތަމަ ފެމިލިއަރައިޒޭޝަން ދަތުރެވެ. މި ސަރަހައްދުގައި ރާއްޖެ ޕްރޮމޯޓުކުރުމުގެ ގޮތުން ވިޒިޓް މޯލްޑިވްސްއިން މި އަހަރު މިހާތަނަށްވަނީ ގިނަ ހަރަކާތްތަކެއް ކުރިއަށް ގެންގޮސްފައެވެ. މީގެތެރޭގައި ރޯޑްޝޯ، ވެބިނާ އަދި ފެއަރތައް ހިމެނެއެވެ.


ސިލިންކޯ އަތުން ލަންކާ ޑީސަލް މޮޅުވީ 57 ލަނޑުން\nއެމްޓީސީސީ ބީ އަތުން އިކުއިވަލެންޓް މޮޅުވީ 41 ލަނޑުން\n3 މެއި 2021 | ހޯމަ 19:23\nމާލޭ ސްޕޯޓްސް ކުލަބާއި ކްރިކެޓް ބޯޑް އޮފް މޯލްޑިވްސްއިން އިންތިޒާމުކޮށްގެން ކުރިއަށްގެންދާ ރަމަޟާން ކްރިކެޓް ކާނިވަލުގެ ކޮމްޕެނީ ޓޭޕް ބޯލް މުބާރާތުގައި ހޯމަ ދުވަހު ކުޅުނު މެޗުތަކުން ލަންކާ ޑީސަލް އާއި އިކުއިވަލެންޓް މޮޅުވެއްޖެއެވެ.\nމި ފަހަރުގެ ކޮމްޕެނީ މުބާރާތުގައި 14 ޓީމެއް ވަނީ ބައިވެރިވެފައެވެ. ތިން ގްރޫޕަކަށް ބަހާލައިގެން މުބާރާތުގެ ކުޅުން ކުރިއަށްދާއިރު، ހޯމަ ދުވަހުގެ ހަވީރު ކުޅުނު ފުރަތަމަ މެޗުން ގްރޫޕް ސީގައި ހިމެނޭ ލަންކާ ޑީސަލް މޮޅުވީ ސިލިންކޯއާ ވާދަކޮށް 57 ލަނޑުންނެވެ. މި މެޗުގައި އެންމެ ފުރަތަމަ ލަންކާ ޑީސަލް ކުޅެން އަރައި އަށް އޯވަރު ހަމަވިއިރު ހަތަރު ކުޅުންތެރިން ނުބައިވެގެން ވަނީ 120 ލަނޑު ހަދާފައެވެ. ޖަވާބުގައި ސިލިންކޯ ކުޅެން އަރައި އަށް އޯވަރު ހަމަވިއިރު ހަތް ކުޅުންތެރިން ނުބައިވެގެން ހެދުނީ 63 ލަނޑެވެ.\nމީގެ އިތުރުން ހޯމަ ދުވަހު ކުޅުނު ދެވަނަ މެޗުން ގްރޫޕް އޭގައި ހިމެނޭ އިކުއިވަލެންޓް މޮޅުވީ އެމްޓީސީސީ ބީއާ ވާދަކޮށް 41 ލަނޑުންނެވެ. މި މެޗުގައި އެންމެ ފުރަތަމަ އިކުއިވަލެންޓް ކުޅެން އަރައި އަށް އޯވަރު ހަމަވިއިރު ފަސް ކުޅުންތެރިން ނުބައިވެގެން ވަނީ 112 ލަނޑު ހަދާފައެވެ. ޖަވާބުގައި އެމްޓީސީސީ ބީ ކުޅެން އަރައި އަށް އޯވަރު ހަމަވިއިރު ހަ ކުޅުންތެރިން ނުބައިވެގެން ހެދިފައިވަނީ 71 ލަނޑެވެ.\nކޮމްޕެނީ ޓޭޕް ބޯލް މުބާރާތުގެ ފައިނަލް މެޗު މި މަހުގެ 11 ވަނަ ދުވަހު ކުޅޭއިރު، ގްރޫޕް ސްޓޭޖުގައި އަންގާރަ ދުވަހުވެސް ދެ މެޗު ކުޅުމަށް ވަނީ ހަމަޖެހިފައެވެ. ފުރަތަމަ މެޗުގައި ގްރޫޕް ބީގައި ހިމެނޭ ޖޯލި ބޯއިސް އާއި ފްރެންޑްސް އޮފް މޯލްޑިވްސް ބައްދަލުކުރާއިރު، ދެވަނަ މެޗުގައި ބައްދަލުކުރާނީ ގްރޫޕް ސީގައި ހިމެނޭ ލަންކާ ޑީސަލާއި ދިރުހަމްގެ ޓީމެވެ.


vnews - 500 ah vure gina election muvazzafun maruvi massala thahqeeq kurumah govaalavvaifi\n500 ވުރެ ގިނަ އިލެކްޝަން މުވައްޒަފުން މަރުވި މައްސަލަ ތަހްގީގު ކުރުމަށް އިންޑޮނޭޝިޔާ ޕާލަމެންޓްގެ ނާއިބް ރައީސް ގޮވާލައްވައިފި\nއިންޑޮނޭޝިޔާގެ އިލެކްޝަން މުވައްޒަފުންތަކެއް ވޯޓްފޮށިތައް ކައިރީގައި ހަރަކާތްތެެރިވަނީ:\nނިމިގެންދިޔަ ރިޔާސީ އިންތިޚާބުގެ ތެރޭގައި 500 ވުރެ ގިނަ އިލެކްޝަން މުވައްޒަފުން މަރުވި މައްސަލަ ޕާލަމެންޓުން ތަހްގީގު ކުރުމަށް އިންޑޮނޭޝިޔާ ޕާލަމެންޓްގެ ނާއިބް ރައީސް ގޮވާލައްވައިފިއެވެ.\nއޭޕްރީލް 17 ގައި ބޭއްވި ރިޔާސީ އިންތިޚާބުގެ ތެރޭގައި ގިނަ މުވައްޒަފުން މަރުވީ މާ ގިނަވަގުތު މަސައްކަތުގައި އުޅެންޖެހުމާއި، ބުރަކޮށް މަސައްކަތް ކުރުމާއި، މަސައްކަތް ކުރަންޖެހުނު މާހައުލު ގޯސްވެގެން ކަމަށް ބެލެވިފައި ވެއެވެ.\nއޭޕްރީލް 17 ވަނަ ދުވަހަކީ، އިންޑޮނޭޝިޔާގައި ރިޔާސީ އިންތިޚާބުގެ އިތުރުން، ނޭޝަނަލް ޕާލަމެންޓާއި، ސަރަހައްދީ ޕާލަމެންޓްގެ ވޯޓްވެސް އެއްދުވަހެއްގައި ނެގި ފުރަތަމަ ފަހަރެވެ. މިއީ، އެއްދުވަހެއްގައި ދުނިޔޭގައި ބޭއްވުނު އެންމެބޮޑު އިންތިޚާބުވެސް މެއެވެ.\n260 މިލިއަން މީހުންގެ އާބާދީއެއް އޮންނަ އިންޑޮނޭޝިޔާގައި 193 މިލިއަން މީހުންނަށް ވޯޓްލުމުގެ ހައްގު ލބިފައިވާއިރު، އެދުވަހު ވޯޓްނެގިއިރު، ވޯޓުގެ ކަންކަން ބަލަހައްޓަން ހަތްމިލިއަން މީހުން ހަރަކާތްތެރިވިއެވެ.\nވޯޓްލުމަށްޓަކައި މުޅި އިންޑޮނޭޝިޔާގެ އެކި ކަންކޮޅުތަކުގައި އަށްލައްކަ ވޯޓްލާ މަރުކަޒު ގާއިމްކޮށްފައި ހުރިއިރު، ވޯޓްލާންދިޔަ ކޮންމެ މީހަކަށް ފަސް ވޯޓްކަރުދާސްކޮޅުގައި ޕަންޗްކުރާން ޖެހުނެވެ.\nއެހެންކަމުން، އެއްދުވަހެއްގައި މިހާބޮޑު އިންތިޚާބެއްގައި އެހާ ބުރަކޮށް މަސައްކަތް ކުރާންޖެހުމުން އިލެކްޝަން މުވައްޒަފުންނަށް ބޮޑެތި މައްސަލަތަކާ ކުރިމަތިލާން ޖެހުނެވެ.\nއިންޑޮނޭޝިޔާ ޕާލަމެންޓްގެ ނާއިބް ރައީސް ފަހްރީ ހަމްޒާ ވިދާޅުވީ، ދުނިޔޭގެ އިންތިޚާބުތަކުގެ ތާރީޚްގައިވެސް އިންޑޮނޭޝިޔާގައި މި ހިނގައިދިޔަ ޒާތުގެ ކަންކަން ދުނިޔޭގެ އެއްވެސްތާކު ހިނގާފައި ނުވާ ކަމަށެވެ.\nއޭނާވަނީ، ތަހްގީގު ޓީމެއް އެކުލަވާލައި އިލެކްޝަން މުވައްޒަފުން މަރުވި މައްސަލަތައް ތަހްގީގު ކުރުމަށް ޕާލަމެންޓްގެ ކޮމިޓީ އޮން ޑޮމެސްޓިކް އެފެއަރޒްއަށް ގޮވާލައްވާފައެވެ.\nއިންޑޮނޭޝިޔާ އިލެކްޝަން ކޮމިޝަން، ކޭޕީޔޫއިން ބުނެފައިވަނީ އިންތިޚާބުގެ ތެރޭގައި 456 މުވައްޒަފުން މަރުވެ، 4،310 މުވައްޒަފުން ބަލިވި ކަމަށެވެ. އަދި އިލެކްޝަން ސްޕަވައިޒަރީ އޭޖެންސީގެ 91 އޮފިޝަލުން މަރުވިއިރު، އިންތިޚާބުގެ ކަންކަން ބަލަހައްޓަން ހަރަކާތްތެރިވި 22 ފުލުހަކުވެސް މަރުވި ކަމަށެވެ.\nވޯޓުގެ ތެރޭގައި މަރުވި މުވައްޒަފުންގެ އާއިލާތަކަށް ފައިސާގެ ބަދަލުދިނުމަށް އިންޑޮނޭޝިޔާ ސަރުކާރުން އެއްބަސްވެފައިވާ ކަމަށް އިލެކްޝަން ކޮމިޝަނުން ބުނެއެވެ.\nމީގެއިތުރުން، އިންތިޚާބުގެ ތެރޭގައި ނުކުޅެދުންތެރި ކަމާއި އަނިޔާ ލިބުނު މުވައްޒަފުންނަށްވެސް ފައިސާގެ އެހީ ދިނުމަށް ސަރުކާރުން އެއްބަސްވެފައި ވާކަމަށް އިންޑޮނޭޝިޔާ އިލެކްޝަން ކޮމިޝަންގެ ތަރުޖަމާނު އަރީފް ޕްރޮޔޯ ސުސާންޓޯ ވިދާޅުވިއެވެ.\nމުފައްޒަފުންނަށް މައިގަނޑު ގޮތެއްގައި މައްސަލަ ދިމާވި ސަބަބުތަކުގެ ތެރޭގައި ސްޓްރެސްގައި ތިބެގެން ގިނައިރު މަސައްކަތް ކުރަމުން ޖެހުމާއި، ބައެއް މުވައްޒަފުންގެ އުމުރުގެ މައްސަލައާއި، މަސައްކަތް ކުރަންޖެހުނު މާހައުލާއި، ރަތްދަކަ އަވީގައި ބުރަކޮށް މަސައްކަތް ކުރަންޖެހުން ހިމެނޭ ކަމަށް ޔުނިވަރސިޓީ އޮފް އިންޑޮނޭޝިޔާގެ މެޑިކަލް ފެކަލްޓީގެ ޑީން އާރި ފަހްރިއާލް ސިޔާމް ވިދާޅުވިއެވެ. އުމުރުން 60 އަހަރުން މަތީގެ މީހުން އިންތިޚާބުތަކުގައި މަސައްކަތް ކޮށްގެން ނުވާނޭ ކަމަށް އޭނާ ވިދާޅުވިއެވެ.\nއިންތިޚާބުގެ ދުވަހު ވެރިރަށް ޖަކާޓާއިން އެކަނިވެސް 18 މީހުން މަރުވިއެވެ. މަރުވި ގިނަމީހުންނަކީ އުމުރުން 50 އަހަރުން މަތީގެ މީހުންނެވެ. ގިނަމީހުން މަރުވީ ހިތްހުއްޓިގެންނާއި، ސްޓްރޯކް ޖެހިގެންނާއި، ނޭވާލުމުގެ ނިޒާމުގެ މައްސަލަތަކުގައި ކަމަށް ހެލްތު މިނިސްޓަރ ނީލާ މޮއެލޮއެކް ވިދާޅުވެފައި ވެއެވެ.\nއިންޑޮނޭޝިޔާގެ އިލެކްޝަން ކޮމިޝަނަރ ވީރްޔާން އަޒީޒް ވިދާޅުވީ، 2014 ވަނަ އަހަރު ބޭއްވި އިންތިޚާބުގެ ތެރޭގައިވެސް 157 މުވައްޒަފުން މަރުވި ކަމަށެވެ.


Falhoa: Hangandaai isthashigandah dhimaavaa baeh mahssala thakah hahlleh - One Online\nމޭވާއާއި ތަރުކާރީގެ ބާވަތްތަކަކީ އޭގެން އެތައް ބޭނުންތަކެއް ހިފޭ ކެއުމުގެ ބާވަތްތަކެކެވެ. އޭގެ ތެރެއިން ފަޅޮލަކީ އަހަރެމެން ރަނގަޅު ގޮތުގައި ބޭނުން ކޮށްފިނަމަ ހަށިގަނޑާއި އިސްތަށިގަނޑަށް ދިމާވާ ބައެއް މައްސަލަތަކަށްވެސް އޮތް ހައްލެކެވެ. ފަޅޮލުގައި ހިމެނޭ ޕަޕައިން އަކީ ޕްރޮޓިންސް ޑޮސޮލްވް ކުރުމަށް އެހީތެރިވެދޭ އެންޒައިމުގެ ބާވަތެކެވެ.\nއިސްތަަށިގަނޑުގައި ޑެންޑްރަފް އެޅުމަކީ ވަރަށް ގިނަ މީހުންނަށް ދިމާވާ މައްސަލައެކެވެ. ފަޅޮލުން އިސްތަށިގަނޑުގައި ޑެންޑްރަފު އެޅުން ރަނގަޅުކުރެވިދާނެ އެވެ. އެގޮތުން ފަޅޯ ޗިސްކޮށްފައި އެޕަލް ސައިޑް ވިނެގާ އާއި ތެޔޮ އެއްކުރުމަށްފަހު ބޮލުގައި ހާކާށެވެ. ހޭކުމަށްފަހު 15 ވަރަކަށް މިނަޓް ބަަހައްޓާށެވެ. މިގޮތަށް ހަދަން ފެށުމުން ބޮލުގައި ޑެންޑްރަފް އެޅުން ހުއްޓޭނެއެވެ. ފަޅޮލުގައި ހިމެނޭ ޕަޕައިން އިސްތަށިގަނޑުގައި ޑެންޑްރަފް އަޅަން މެދުވެރިވާ ސްކަލްޕް އުފެދުން މަދުކޮށްދޭނެ އެވެ.\nފަޅޮލަކީ ވިޓަމިން ސީ އާއި އޭ އިން މުއްސަނދި ވެފައިވާ މޭވާގެ ބަވާތަކެވެ. މީގެ އިތުރުން ފަޅޮލުގައި ހިމެނޭ ބީޓާ ކެރޮޓީންގެ މާއްދާ ހަންގަނޑު އަލިކޮށްދޭން އެހީތެރި ވެދެއެވެ. އެހެންކަމުން ހަންގަނޑު އަލިކުރަން ފޭސް ޕެކެއްގެ ގޮތުގައިވެސް ފަޅޯ ބޭނުން ކުރެވިދާނެއެވެ. ފަޅޯ ޗަސްކޮށްފައި އޭގެ ތެރެޔަށް ޔޯގަޓް އަޅައިގެން އެއްކޮށްފައި ޕޭސްޓް ހަދާފައި މޫނުގައި އުނގުޅާށެވެ. ޔޯގަޓްގައި ހުންނަ ލެކްޓިކް އެސިޑްގެ މާއްދާ އަދި ފަޅޮލުގައި ހުންނަ އެންޒައިމުގެ މާއްދާގެ އެހީގައި ހަންގަނޑު ރީތިކޮށް ސާފުކޮށްދީ އަލިކޮށްދޭނެ އެވެ.\nއިސްތަަށިގަނޑު ކުރަކިވެ ހަރުވުމަކީ ވަރަށް ގިނަ އަންހެން ކުދިން ކުރިމަތިލާން ޖެހޭ ކަމެކެވެ. ހާއްސަކޮށް ބުރުގާ އަޅާނަމަ އިސްތަށިގަނޑު ކުރަކިވެ ހަލާކުވާ މިންވަރު އިތުރު ވެއެވެ. ފަޅޮލަކީ އިސްތަށިގަނޑު ކުރަކި ވެ ހަރުވާ ނަމަ އެކަމަށްވެސް އޮތް ހައްލެކެވެ. އެގޮތުން، ފަޅޯ ކުދިކުދިކޮށް ޗިސްކޮށްލާފައި ދޮންކޭލާއި އެއްކުރުމަށްފަހު ކުޑަ އޮލިވް އޮއިލް ކޮޅެއް އަޅައިލާށެވެ. އަދި އިސްތަަށިގަނޑުގައި ހަފުތާއަކު އެއްފަހަރު އުނގުޅާށެވެ. މިހެން ހެދުމުން އިސްތަށިގަނޑު އޮމާންވެ ކުރަކި ކަން ފިލައިގެން ދާނެއެވެ.\nމޫނުގައި ބިހި ނަގައި އެތަންތަނުގައި ލަކުނު ލުމަކީވެސް ވަރަށް ގިނަ އަންހެން ކުދިން ކުރިމަތިލާން ޖެހޭ ކަމެކެވެ. މޫނުގައި އުނގުޅާ އަގުބޮޑު ކްރީމުތައް ގަނެގެން ލަކުނު ފިލުވަން މެދުނުކެނޑި މަސައްކަތް ކުރާ ކުދީން މަދެއް ނޫނެވެ. ފަޅޮލަކީވެސް މޫނުގައި ލާފައި ހުންނަ ލަކުނުގެ ކުލަ މަޑުކޮށްދީ އެ ފިލުވުމަށް އެހީތެރިވެދޭ އެއްޗެކެވެ. އެގޮތުން ފަޅޮލާއި މާމުއި އެއްކޮށްގެން ޕޭސްޓް ހަދާފައި މޫނުގައި ހާކާށެވެ. އޭރުން މޫނުގައި މަރުވެފައި ހުންނަ ސެލްތައް ސާފުކޮށް ލަކުނުތަކުގެ ކުލަ މަޑުކޮށްދިނުމަށް އެހީތެރިވާނެއެވެ.\nގުޅޭ ޓެގު ސިއްހަތު ދުޅަހެޔޮ ސިއްހަތު ބިއުޓީ


Vaguthee thaneh nudhakkai market maraamaathah bandhu kurumun kanbodu vejje | Mihaaru\nމާރުކޭޓް ބަންދުކޮށްފައި.- މިހާރު ފޮޓޯ\nވަގުތީ ތަނެއް ނުދައްކައި، މާރުކޭޓު މަރާމާތަށް ބަންދު ކުރުމުން ކަންބޮޑުވެއްޖެ\n01 ސެޕްޓެމްބަރ 2019 - 13:37 21 comments\nމާރުކޭޓުގެ ބޭރުގައި ތިބި މީހުންގެ ތެރެއިން ކަންބޮޑުވުން ފާޅުކުރި މީހަކު "މިހާރު" އަށް މިއަދު ބުނީ މަރާމާތުގެ ބޭނުމަށް ގޮޅި ހުސްކުރަން ސިޓީ ކައުންސިލުން އެއް މަސް ކުރިން ނޯޓިސް ދިނީ، މަސައްކަތް ކުރާނެ ވަގުތީ ތަނެއް ދައްކާނެ ކަމަށް ބުނެ ކަމަށެވެ. އެކަމަކު، ގޮޅިތައް ބަންދު ކުރުމާ ހަމައަށް ވަގުތީ ތަނެއް ކައުންސިލުން ނުދެއްކި ކަމަށް އޭނާ ބުންޏެވެ.\n"އާމްދަނީ ހޯދޭނެ ހަމައެކަނި މަގު ބަންދުވެގެން މި ދިޔައީ. ކުލި ދައްކައި، ދަރިންނަށް ހަރަދުކޮށްގެން މި އުޅެނީ މާރުކޭޓްގެ ގޮޅިން ލިބުނު އެއްޗަކުން،" އެ ތަނުގައި ހުރި އެހެން މީހަކު ބުންޏެވެ.\nމި މައްސަލައިގައި ސިޓީ ކައުންސިލްގެ މެމްބަރު މުހައްމަދު ފަޒީން މިއަދު ވިދާޅުވީ، މަރާމާތަށްޓަކައި ގޮޅިތައް ބަންދު ކުރާތީ، މާރުކޭޓުގެ ބޭރުގައި ޓެންޓު ޖަހައިގެން މަސައްކަތް ކުރެވޭނެ ޖާގަ ހޯދުމަށް ކައުންސިލުން މަސައްކަތް ކުރި ކަމަށެވެ. ނަމަވެސް އެ ފުރުސަތު ހޯދައި ނުދެވޭނެ ކަމަށް ގޮޅިތަކުގެ މީހުންނަށް އަންގާފައި ވާނެ ކަމަށް ވިދާޅުވި އެވެ.\nގޮޅިތައް މަރާމާތުކުރުމުގެ މަސައްކަތް ކުރިއަށް އޮތް ހަފުތާއެއްގެ ތެރޭގައި ފަށާނެ އެވެ. ގާތްގަނޑަކަށް މަހެއްގެ ތެރޭގައި މަސައްކަތް ނިންމާލެވޭނެ ކަމަށް އޭނާ ވިދާޅުވި އެވެ.\nފަޒީން ވިދާޅުވި ގޮތުގައި، މިހާރު ހުރި ގޮޅިތައް ބޮޑުކުރުމުން، ގޮޅިތަކުގެ އަދަދު 63 އަށް މަދުވާނެ އެވެ. އޭރުން ޖާގަ ތަނަވަސްވާނެ ކަމަށް އޭނާ ވިދާޅުވި އެވެ.\nދަތުރުވެރިންގެ މާރުކޭޓުގައި މިހާރު ހުރީ 160 ގޮޅި އެވެ. އެ ގޮޅިތަކުގެ 80 ޕަސެންޓަށް ވުރެ ގިނައީ އެއްބަސްވުމާ ހިލާފަށް ތިބި މީހުން ކަމަށް ފަޒީން ވިދާޅުވި އެވެ.\n"އެތަނަށް ބަދަލު ގެނެސް، މިހާރަށް ވުރެ ފަސޭހަ އަދި ހިތްގައިމު ގޮތަކަށް އެތަން ބަދަލު ކުރާނީ. އޭރުން ބޭނުންކުރާ މީހުންނަށް ވެސް ފަސޭހަވާނެ،" އޭނާ ވިދާޅުވި އެވެ.\nގޮޅިތައް މަރާމާތު ކުރުމަށް ފަހު، އެތަންތަން އަލުން ކުއްޔަށް ދޭނީ ގުރުއަތު ނަގައިގެންނެވެ. އެގޮތުން، ތިން ކެޓަގަރީއަކަށް ބަހާލާފައިވާއިރު، ފުރަތަމަ ކެޓަގަރީ ހާއްސަ ކޮށްފައި ވަނީ އެއްބަސްވުމާ އެއްގޮތަށް އެތަނުގައި މަސައްކަތް ކުރި މީހުންނަށެވެ. އެކަމަކު، އެ މީހުންނަށް ވެސް ގޮޅިތައް ދޭނީ ބިޑް ކޮށްގެންނެވެ.\nދަތުރުވެރިންގެ މާރުކޭޓުގައި ވިޔަފާރި ހިންގަން އަލަށް ފަށާ މީހުންނަށް ބީ ކެޓަގަރީ ހާއްސަކޮށްފައިވާއިރު ތިން ވަނަ ކެޓަގަރީ އަކީ އާއްމުކޮށް ދޫކުރާ ގޮޅިތަކެވެ.\nއިތުރު ލިޔުންތައް ލޯކަލް މާރުކޭޓް ސިޓީ ކައުންސިލް މާލެ ސިޓީ ކައުންސިލް މާލެ


Cream cracker biskoadhun sihhathah oi nurakkaa kuda: Malaysia - vNews.mv\nކްރީމް ކްރޭކަރު ބިސްކޯދުން ސިއްހަތަށް އޮތް ނުރައްކާ ކުޑަ: މެލޭޝިޔާ ސަރުކާރު\nސައިފް އަޒްހަރު 28 October 2021, 12:40\nކްރީމް ކްރޭކަރު ބިސްކޯދުން ކުރިމަތިވެދާނެ ސިއްހީ ނުރައްކާ "ކުޑަކަމަށް" މެލޭޝިޔާ ސަރުކާރުން ބުނެފިއެވެ.\nމެލޭޝިޔާ ސަރުކާރުން މިހެން ބުނެފައި މިވަނީ، އެގައުމުގައި އުފައްދާ "ހަޕް ސެންގް" ކްރީމް ކްރޭކަރު ބިސްކޯދުގައި ކެންސަރަށް މަގުފަހިވާ މާއްދާތައް ނުވަތަ ކާސިނޮޖެންސް އެކުލެވޭ ކަމަށް ހޮންގްކޮންގ ކޮންސިއުމަރ ކައުންސިލުން ހާމަކުރުމާ ގުޅިގެންނެވެ.\nއިންޓަރނޭޝަނަލް އޭޖެންސީ ފޮރ ރިސާޗް އޮން ކެންސަރއިން ބުނާގޮތުގައި، ކާސިނޮޖެންސްގެ މާއްދާތައް ކަމަށްވާ އެކްރިލަމައިޑް އަދި ގްލެސިޑޮލްއަކީ ކެންސަރު ޖެހުމުގެ ރިސްކް އޮންނަ ކާސިނޮޖެނިކް މާއްދާތައް ކަމަށެވެ.\nހޮންގްކޮންގ ކޮންސިއުމަރ ކައުންސިލުން ވަނީ 60 ވައްތަރެއްގެ ބަންދުކުރި ބިސްކޯދާއި، ކްރީމް ކްރޭކަރު ބިސްކޯދުގެ ސާމްޕަލް ދިރާސާކޮށްފައެވެ.\nދިރާސާކުރި ހުރިހާ ސާމްޕަލްއަކުންވެސް ކެންސަރު ޖެހުމަށް މަގުފަހިވާ މާއްދާތައް ފެނިފައިވާ ކަމަށާއި، އޭގެ ތެރޭގައި މެލޭޝިޔާގައި އުފައްދާ މަޝްހޫރު ބްރޭންޑްތައް ކަމަށްވާ "ހަޕް ސެންގް" އަދި "ޖެކޮބްސް އެންޑް ޖޫލީސް" ބްރޭންޑްގެ ބިސްކޯދުވެސް ހިމެނޭ ކަމަށް ބުނެފައި ވެއެވެ.\nމީގެއިތުރުން، ދުނިޔޭގައި ނަން މަޝްހޫރު ބިސްކޯދު ބްރޭންޑްތައް ކަމަށްވާ "ރިޒް" އަދި "އޯރިއޯ" އިންވެސް ކެންސަރު ޖެހުމަށް މަގުފަހިވާ މާއްދާތައް ފެނިފައިވާ ކަމަށް ހޮންގްކޮންގ ކޮންސިއުމަރ ކައުންސިލުން ހާމަކޮށްފައި ވެއެވެ.\nކާސިނޮޖެނިކް މާއްދާތައް އެންމެ ގިނައިން ހުރި ކަމަށް ދިރާސާއިން ދެއްކި ބިސްކޯދުގެ ތެރޭގައި ހިމެނެނީ، "ފޫ ޝަންގް ޕިން ޗީޒް ސޮޑާ ކްރެކަރ"، "ހަޕް ސެންގް ސްޕެޝަލް ކްރީމް ކްރޭކަރސް"، "ފޯރ ސީސް ބިސްކަޓް ސްޓިކް (ފެމިލީ ޕެކް)"، "ރިޒް ކްރެކަރސް ޗީޒް ފްލެވަރޑް ސޭންޑްވިޗް"، "ޖެކޮބްސް އޮރިޖިނަލް ކްރީމް ކްރެކަރސް"، އަދި "އޯރިއޯ މިނީ އޯރިއޯ އޮރިޖިނަލް" އެވެ.\nމެލޭޝިޔާ ސަރުކާރުގެ ހެލްތު ޑިރެކްޓަރ ޖެނެރަލް ޑރ. ނޫރު ހިޝާމް ވިދާޅުވީ، މެލޭޝިޔާގައި އުފައްދާ ބިސްކޯދުގައި ކާސިނޮޖެނިކް މާއްދާތައް އެކުލެވުނު ނަމަވެސް، އޭގެން ސިއްހަތަށް އޮތް ނުރައްކާ "ކުޑަ" ކަމަށެވެ.\nޑރ. ނޫރު ހިޝާމް ވިދާޅުވީ، އެކްރިލަމައިޑް އަކީ، ކާބޯތަކެތި އުފައްދާއިރު ނުވަތަ ޕްރޮސެސްކުރާ މަރްހަލާގައި ބޭނުންކުރާ މާއްދާއެއް ކަމަށެވެ.\nބިސްކޯދު އުފެއްދުމުގައި މެލޭޝިޔާގެ ކުންފުނިތަކުން 2015 ވަނަ އަހަރުން ފެށިގެން އެކްރިލަމައިޑް ބޭނުންކުރަމުންދަނީ ޔޫރަޕިއަން ކޮމިޝަން ރެގިއުލޭޝަންގައި ކަނޑައަޅާފައިވާ އެންމެ ދަށް މިންގަނޑަށް ބަލައިގެން ކަމަށް ޑރ. ހިޝާމް ވިދާޅުވިއެވެ. އެކަން ކުރަނީ ބެލެހެއްޓިގެން ކަމަށްވެސް ވިދާޅުވިއެވެ.\nކާބޯތަކެތީގެ ޒަރީއާއިން އާންމުންގެ ސިއްހަތަށް ކުރިމަތިވެދާނެ ސިއްހީ ނުރައްކަލަކީ، މެލޭޝިޔާ ސަރުކާރުގެ ހެލްތު މިނިސްޓްރީން އަބަދުވެސް ކަންބޮޑުވާ ނާޒުކު މައްސަލައެއް ކަމަށް ޑރ. ހިޝާމް ވިދާޅުވިއެވެ.\nއެހެންކަމުން، ހޮންގްކޮންގ ކޮންސިއުމަރ ކައުންސިލުގެ ރިޕޯޓާ ގުޅިގެން އިތުރަށް ބަލަންޖެހޭ ކަންކަން ބަލަމުންދާ ކަމަށް އޭނާ ވިދާޅުވިއެވެ.


ޓޮންސިލް ދުޅަވުން - ވިކިޕީޑިއާ\nޓޮންސިލް ދުޅަވުން (އިނގިރޭސި ބަހުން: Tonsilitis) އަކީ ބެކްޓީރިޔާ ނުވަތަ ވައިރަސް އެއް ފަދަ އެއްޗެއް ޓޮންސިލްގެ ވަށައިގެންވާ ދުލިފަށަލައިގެ ތެރެއަށް ވަދެ ޓޮންސިލް ގައި އިންފެކްޝަން އަށަގަތުމެވެ. ޓޮންސިލް ދުޅަވުމަކީ ކުޑަކުދިންނާއި ބޮޑެތި މީހުންގެ މެދުގައި ވަރަށް ޢާންމު ބައްޔެކެވެ. އެންމެ އާންމުކޮށް ޓޮންސިލް ދުޅަވަނީ ހިމޮލިޓިކް ސްރެޕްޓޮކޮކައި ކިޔާ ބެކްޓީރިޔާ އެއްގެ ސަބަބުންނެވެ.\nޓޮންސިލް ދުޅަވުން ކުރިމަތިވުމުން ފެނިދާނެ އަލާމާތްތަކުގެ ތެރޭގައި، ކަރުތެރެ ހަލާކުވުން، ކާތަކެތި ދިރުވަން އުދަގޫވުން، ހުންއައުން، ނުތަނަވަސްވުން، އަދި ކަރުގެ ދެފަރާތުގައި ގޮށްލުން ފަދަ ކަންތައްތައް ހިމެނެއެވެ. ޓޮންސިލް ދުޅަވުން ކުރިމަތިވުމަށްފަހު ރަގަޅުވުމަށް5ދުވަހުގެ މުއްދަތެއް ނަގައެވެ.\nޓޮންސިލް ދުޅަވުމުން ފަރުވާގެ ގޮތުގައި ކުރެވޭ ކަންތައްތަކުގެ ތެރޭގައި ، ހުން ރަގަޅުވަންދެން އަރާމުކުރުން، ބަލިޖެހިފައި ތިބޭމީހުން އެހެންމީހުންނާއި ގައިގޯޅިވެ ނޫޅުން، ބައްޔާއި ގުޅިގެން ކުރިމަތިވާ އާދަޔާ ޚިލާފު ކަންތައްތަކުން މިންޖުވުމަށް އެންޓިބަޔޮޓިކް އެއް ބޭނުންކުރުން ފަދަ ކަންތައްތައް ހިމެނެއެވެ.\nޓޮންސިލް ދުޅަވުމުގެ ސަބަބުން ޓޮންސިލްގައި އުފެދޭ އިންފެކްޝަންގެ އަސަރު ބައެއް ފަހަރު ކަންފަތް، ނޭފަތް، ނޭފަތުގެ ވަށައިގެންވާ ވައިކޮތަޅުތައް، ވައިނޮޅި، އަދި ވައިނޮޅީގެ ކަފި އާއި ހަމައަށް ފެތުރިގެންދާ ގޮތް ވެއެވެ. ބައެއް ފަހަރު ޓޮންސިލްގައި އަށަގެންފައި ހުރި ބެކްޓީރިޔާގެ އަސަރު އޭގެ ވަށައިގެންވާ ޓިޝޫތަކަށް ފޯރައި، ޕެރިޓޮންސިލަރ އެބްސެސް އޭ ކިޔާ މުލިހި ފާނޑުގެ ދުޅައެއް އުފެދޭގޮތް ވެއެވެ. ޓޮންސިލް ދުޅަވުމުން ކުރިމަތިވެދާނެ އެންމެ ނުރައްކާތެރި ދެކަމަކީ ގުރުދާ ދުޅަވުން އަދި ރޫމެޓިކް ހުން އެވެ. ރޫމެޓިކް ހުން އަކީ އޭގެ އަސަރު ބައެއް ފަހަރު ހިތަށް ފޯރާ ކަމެކެވެ.\nމާގިނައިން ޓޮންސިލް ދުޅަވެ އޭގެ އުދަގޫތައް ވާނަމަ ޓޮންސިލް ނެގުން ފަދަ އޮޕަރޭޝަނެއް ކުރަން ޖެހުމަކީ އެކަށީގެންވާ ކަމެކެވެ. ސްކާރލެޓް ހުން ، ކަރުފޮޅު ، އަދި ވިންސެންޓްސް އެންޖައިނާ ފަދަ ބަލިތަކުގެ ސަބަބުން ވެސް\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ6އެޕްރީލް 2021، 15:51 ގައެވެ.


ޔާމީނަށް ތާއީދުކުރި ޔޫކޭ އެމްޕީއަކަށް އަގުބޮޑު ދަތުރެއް\nމަސްވެރިކަމާއި ދަނޑުވެރިކަމަށް 77 ރަށެއް\nރަށްތައް ބެލެހެއްޓުން އިކޮނޮމިކް މިނިސްޓްރީގެ ދަށަށް!\nރާއްޖޭގެ ހުރިހާ ރަށްތައް ބެލެހެއްޓުން އިކޮނޮމިކް މިނިސްޓްރީގެ ދަށަށް ބަދަލުކޮށްފި އެވެ.\nDecember 04, 2018 13\nޖަޕާނުން 40 މިލިއަން ރުފިޔާގެ ހިލޭ އެހީ ދެނީ\nކަނޑަށް އެޅޭ ތެލުން ތިމާވެއްޓަށް ލިބޭ ގެއްލުންތަކުން ސަލާމަތްވުމަށް ޖަޕާނު ސަރުކާރުން ހިލޭ އެހީގެ ގޮތުގައި 300 މިލިއަން ޖެޕެނީޒް ޔެން (40.9 މިލިއަން ރުފިޔާ) ރާއްޖެ އަށް ދިނުމުގެ އެއްބަސްވުމުގައި ދެ ގައުމުން މިއަދު ސޮއިކޮށްފި އެވެ.\nDecember 03, 2018 28\nއިންޑިއާ އިން ދިން ދެ ހެލިކޮޕްޓަރު ފޮނުވައެއްނުލާނެ\nނިއު ދިއްލީ (ނޮވެމްބަރު 10) - ރާއްޖޭގެ އާ ރައީސް އިބްރާހިމް މުހައްމަދު ސޯލިހު ހުވާ ކުރުމުގެ ރަސްމިއްޔާތުގައި ބައިވެރިވެވަޑައިގަތުމަށް އިންޑިއާގެ ބޮޑު ވަޒީރު ނަރެންދުރަ މޯދީ މި މަހު 17...\nފިޔަވަޅު އަޅަން އީޔޫއިން ޖެހިލުން ނުވާނެ ކަމަށް ބުނެފި\nވެރިކަމުގެ ބާރުތައް ބަދަލުކުރަން ދެކޮޅު ހަދާ ނަމަ ޔޫރަޕިއަން ޔޫނިއަނުން ފިޔަވަޅު އަޅަން ޖެހިލުން ނުވާނެ ކަމަށް ޔޫރަޕިއަން ޕާލަމެންޓުގެ މެންބަރު ތޯމަސް ޒެކޯވްސްކީ ވިދާޅުވެއްޖެ އެވެ.\nSeptember 16, 2018 50\nއަމިއްލަ ގެއެއް ލިބިއްޖެއްޔާ އެ ގެ އަށް ކިޔާނެ ނަމެއް ނިންމާނީ ކޮން ގޮތަކުން ހެއްޔެވެ؟ ފަހަރުގައި ބައެއް މީހުންގެ ފުރަތަމަ ވިސްނުމަކަށް ވާނީ އެހެން ގެއަކަށް ނުކިޔާ އާ ނަމެއް ހޯދުމެވެ. އެކަމަކު ގޭގެ އެޑްރެހުގެ ގޮތުގައި ބޭނުންކުރާ ވަރަށް އާއްމު ނަންތަކެއް ރާއްޖޭގައި ހުރިކަން ފާހަގަކުރެވެ އެވެ. އޭގެ ތެރޭގައި ވެސް، މަގްބޫލުކަން...\nއީޔޫ ޕާލަމެންޓް މެމްބަރުންތަކެއްގެ ޝަކުވާ އީޔޫ އަށް\nޔޫރަޕިއަން ޔޫނިއަން (އީޔޫ) ޕާލަމެންޓްގެ ތިން މެމްބަރަކު ޓޫރިސްޓް ވިސާގައި ރާއްޖެ ވަޑައިގެން، އީޔޫގެ ރަސްމީ ހައިސިއްޔަތު ތަމްސީލު ކުރެއްވި ކަމަށް ތުހުމަތު ކުރެވޭ ކަމަށް ވިދާޅުވެ، ރާއްޖެ އިން އީޔޫ އަށް ކަނޑައަޅާފައި ހުންނަވާ ދިވެހި ސަފީރު އަހުމަދު ޝިއާން އީޔޫގެ ޕާލަމަންޓަށް ޝަކުވާ ހުށަހަޅުއްވައިފި އެވެ.\nAugust 05, 2018 8\nރާއްޖޭގެ ޖޯގްރަފީ ޗާޓުކުރެހުމުގެ ބުރަ މަސައްކަތް\nޖަޒީރާއެއްގެ ގޮތުގައި އުފެދިފައިވާ މި ރާއްޖެ އަކީ ދަތުރުވެރިންނާއި ފަތުރުވެރިންނަށް އަޖައިބެއް ފަދަ ތަނެކެވެ. ކުދި ރަށްތަކާއި ފަޅުތައް ފެތުރިފައި މިވަނީ އިންޑިޔާ ކަނޑުގެ އެއް ލައްކަ އަކަ ކިލޯމީޓަރުގެ ސަރަހައްދަކަށެވެ. ރާއްޖޭގައި 1100 އަށް ވުރެ ގިނަ ރަށް ހިމެނެނީ ގުދުރަތީ ގޮތުން އުފެދިފައިވާ 26 އަތޮޅުގަ އެވެ. އޭގެ އިތުރުން އެތައް...\nއިދިކޮޅު ފަރާތްތަކުން ބުނާ ވާހަކަތަކަކީ އެވެ؛ ޔޫރަޕިއަން ޔޫނިއަން (އީޔޫ) އިން ދިވެހި ސަރުކާރުގެ އިސް ވެރިންގެ ކަރަށް ބޮޑު "މަޅިއެއް ފައްތައިފި" އެވެ. މިއީ ފަސޭހަ އިން މޮހާނުލެވޭ ވަރުގެ މަޅިއެކެވެ. އިސްލާހު ކުރަން ބުނި ކަންކަން ސަރުކާރުން ނުކުރި އެވެ. ސަރުކާރުގެ ވެރިންނަށް "ހަމަ ނޭވާއެއް" ނުލެވި އުޅެނިކޮށް، މިހާރު ކުރިމަތިވެގެން...


SunOnline: EPL: Fahu vaguthu jehi goalun United athun Chelsea salaamai vejje\nފަހު ވަގުތު ޖެހި ގޯލުން ޔުނައިޓެޑު އަތުން ޗެލްސީ ސަލާމަތްވެއްޖެ\nނަޖާހު މަސްއޫދު 20 Oct 2018, 19:46\nގޯލު ޖެހުމަށް ފަހު ޗެލްސީގެ ބާކްލީ އުފާ ފާޅު ކުރަނީ--- ފޮޓޯ: ގާާޑީއަން\nމެޗުގެ 90 މިނެޓު ކުޅެ ނިމުމުން ލިބުނު އިތުރު ވަގުތުގެ ހަ މިނެޓުގެ ތެރޭގައި ޖެހި ގޯލުން ޗެލްސީ މެންޗެސްޓާ ޔުނައިޓެޑު އަތުން ބަލިނުވެ ސަލާމަތްވެއްޖެއެވެ.\nމިއަދު އެ ދެ ޓީމު ބައްދަލުކުރި މެޗު ނިމިފައި ވަނީ 2-2 އިން އެއްވަރުވެގެންނެވެ. އެ ނަތީޖާއާއެކު ޗެލްސީ އޮތީ އެއް މެޗު އިތުރަށް ކުޅެގެން 21 ޕޮއިންޓާއެކު ލީގުގެ އެއްވަނައިގައެވެ.\nނަމަވެސް، މިރޭ ލިވަޕޫލް އަދި މެންޗެސްޓާ ސިޓީ ކުޅޭ މެޗުތަކުން މޮޅުވެއްޖެނަމަ ޗެލްސީ ލީގުގެ ތިންވަނައަށް ވެއްޓޭނެއެވެ. 20 ޕޮއިންޓާއެކު ސިޓީ ދެވަނައިގައި އޮތީ، ޕޮއިންޓުގެ ގޮތުން ލިވަޕޫލްއާ އެއްވަރުވި ނަމަވެސް ޖެހި ގޯލުގެ ތަފާތުންނެވެ.\nފޯރިގަދަ ކުޅުމެއް ފެނިގެން ދިޔަ އެ މެޗުގައި އެންމެ ފުރަތަމަ ލީޑު ނެގީ ގިނަ ވަގުތު ބޯޅަ ހިފަހައްޓައިގެން މެޗު ކޮންޓްރޯލު ކުރި ޗެލްސީއިންނެވެ. 21 ވަނަ މިނެޓުގައި އެ ގޯލު ބޮލުން ކާމިޔާބުކުރީ ޑިފެންޑަރު އެންޓޯނިއޯ ރުޑިގާއެވެ.\nފުރަތަމަ ހާފުގައި ރަނގަޅު ކުޅުމެއް ނުދެއްކުނު ނަމަވެސް ޔުނައިޓެޑުން ވަނީ ދެވަނަ ހާފުގައި ކުޅުން ރަނގަޅުކޮށް ފުލުފުލުގައި ހަމަލާތަކެއް އުފައްދާފައެވެ. އެގޮތުން މެދުތެރޭގައި ކުޅޭ ޕޮގްބާ އަދި ފޯވަޑްލައިނުގައި ހިމެނޭ ލުކާކޫ އަދި މާސިއާލްގެ ކުޅުން ފާހަގަ ކުރެވުނެވެ.\nޔުނައިޓެޑަށް މެޗުގެ ނަތީޖާ ހަމަހަމަކުރީވެސް މާސިއާލްއެވެ. އެ ގޯލަކީ މެޗުގެ 55 ވަނަ މިނެޓުގައި އޭރިއާގެ ތެރެއިން ލިބުނު ހުސް ފުރުސަތެއްގެ ބޭނުން ހިފައިގެން އޭނާ ކާމިޔާބު ކުރި ގޯލެކެވެ. މެޗުގައި ޔުނައިޓެޑަށް ލީޑު ނަގައިދިނީވެސް މާސިއާލްއެވެ. އޭނާގެ ދެވަނަ ގޯލަކީ ރަޝްފޯޑުގެ ޕާހަކުން، އޭރިއާގެ ތެރޭގައި ހުރެފައި ބާރު ހަމަލާއެއް ފޮނުވާލައިގެން ކާމިޔާބުކުރި ގޯލެކެވެ.\nޔުނައިޓެޑުން ލީޑު ނެގުމާއެކު ޗެލްސީއިން ވަނީ އަނބުރާ މެޗުގެ ކޮންޓްރޯލު އަތުލުމަށް މަސައްކަތް ކޮށްފައެވެ. އެ ޓީމުން ވަނީ ކުޅުން ރަނގަޅުކޮށް ފަހު ވަގުތު ގިނަ ހަމަލާތަކެއް އުފައްދާފައެވެ.\nނަތީޖާއެއްގެ ގޮތުން މެޗު ނިމެން ތިރީސް ސިކުންތަށްވެފައި ހުއްޓާ ގޯލު ކުރިމަތިން ލިބުނު ހުސް ފުރުސަތެއްގައި ރޮސް ބާކްލީ މެޗުގެ ނަތީޖާ އެއްވަރުކުރިއެވެ. އޭނާއަށް ގޯލު ޖަހަން ފުރުސަތު ލިބުނީ ޗެލްސީގެ ކުޅުންތެރިއަކު ފޮނުވާލި ޝޮޓެއް ގޯލުގެ ދަނޑީގައި ޖެހިފައި އޭނާއާ ދިމާލަށް އައުމުންނެވެ.\nޗެލްސީގެ ގޯލަށް ފަހު އެ ކްލަބުގެ ސްޓާފަކު ޔުނައިޓެޑުގެ ކޯޗު މޮރީނިއޯގެ ކުރިމަތީގައި އުފާ ފާޅުކުރުމުން، މޮރީނިއޯ ރުޅިގަދަވެ އޭނާއަށް ހަމަލާ ދޭން މަސައްކަތް ކުރިއެވެ. އެހެން ނަމަވެސް ޔުނައިޓެޑުގެ ސްޓާފުން ވަނީ އޭނާ ހުއްޓުވާފައެވެ.\nފަހަކަށް އައިސް ޔުނައިޓެޑުން ނެރެމުން އަންނަ ދަށް ނަތީޖާތަކުގެ ސަބަބުން މޮރީނިއޯއަށް ވަނީ ޕްރެޝަރު ބޮޑުވެފައެވެ. އޭނާ މަގާމުން ވަކިކުރުމަށް ފަހު ޒައިނުއްދީން ޒިދާން މަގާމަށް ގެންނަން އުޅޭކަމުގެ އަޑުތައްވެސް ވަނީ ފެތުރިފައެވެ.\nލިވަޕޫލް މޮޅުވި އިރު ޗެލްސީ ފުރުސަތު ނަގާލައިފި\nވީއޭއާރާ އެކު ރެފްރީންނަށް ފަސޭހަ ވޭ: ގާޑިއޯލާ\nޗެމްޕިއަންސް ލީގުގެ އުއްމީދު އެބައޮތް: ސޮލްޝަޔާ


ނީލް އާމްސްޓްރޯންގ އިސްލާމްވި ކަމުގެ ޚަބަރުތައް ފެތުރުމުން އެމެރިކާގެ ސްޓޭޓް ޑިޕާޓްމަންޓް އޭނާގެ ފަހަތުން ދުވި!\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 1 ސިކުންތު\nއިސްލާމް ދީނާއި ގުޅުވައިގެން ދެކެވޭ ބައެއް ވާހަކަތުގައި އެންމެ ގިނައިން ކުރެވޭ ބަހުސްތަކުގެ ތެރޭގައި އެންމެ ފުރަތަމަ ހަނދުގައި ފައިތިލަ ޖެއްސި އިންސާނާ ކަމަށްވާ ނީލް ޢާމްސްޓްރޯންގ އިސްލާމްވިތޯ ނުވަތަ ނޫންތޯ ފަދަ ބައެއް މައްސަލަތަކަށް ބަހުސްކުރެއެވެ.\nނީލް އާމްސްޓްރޯންގ އިސްލާމްވި ކަމުގެ ވާހަކަތަކެއް ފެތުރުނެވެ. ދުނިޔޭގެ ނޫސްތަކުގައި އެވާހަކަތައް ލިޔުނެވެ. ފަހުން ކޮންމެވެސް މީހަކު ނީލް އާމްސްޓްރޯންގ އާއި ޙަވާލާދީ ކަމަށް ބުނެ އެއިރު ފެތުރުނު ބައެއް ވާހަކަތައް ދޮގުވެސް ކުރިއެވެ.\nޔަޤީންކުރެވޭ ކަންކަމަކީ ނީލް އާމްސްޓްރޯންގ އިސްލާމްވިކަމުގެ ޚަބަރުތައް ފެތުރިގެންދިއުމުން އެމެރިކާގެ ސްޓޭޓް ޑިޕާޓްމަންޓުން ނީލް ފަހާ ދުވިކަމެވެ. ސިޓީތައް ފޮނުވައި ހެދިކަމެވެ. ނީލްގެ ނަމުގައި ބަހެއް ޢާންމުކުރަން މަޖުބޫރުވީ އެހިސާބުން ކަމެވެ. އެބަސްވެސް ބޭރުވިކަމަށްވަނީ އޭނާގެ އެއިޑެއްގެ ގޮތުގައި މަސައްކަތްކުރި މީހެއްގެ ކިބައިން ކަމެވެ.\nއެހެންކަމުން އެބަހުސްއަށްދާކަށް ނެތީމެވެ! އެމެރިކާގެ ސްޓޭޓް ޑިޕޓުމަންޓް މީހެއްގެ ފަހަތުގައި އެޅިގަތުމުން ކަންކަން ވާނެ ގޮތް އެންމެންނަށްވެސް އެނގޭނެއެވެ. އެނގޭ ކަމަކީ އިސްލާމްވި ނަމަ އެކަމުގެ ފައިދާ ކުރާނީ އޭނާއަށް ކަމެވެ. އަދި އިސްލާމް ނުވި ނަމަ އެކަމުގެ ޖަޒާ ވެސް ލިބިގެންދާނީ އޭނާއަށް ކަމެވެ.\nއަހަރެންގެ ސުވާލަކީ ނީލް އާމްސްޓްރޯންގ ނުވަތަ އެނޫންވެސް ވަކި މީހަކު އިސްލާމް ވުމާއި ނުވުމުގައި މުސްލިމުން ކަންބޮޑުވާން ޖެހޭ އެއްވެސް ކަމެއް އެބަ އޮތް ހެއްޔެވެ؟ މިސުވާލުކުރަން މިޖެހެނީ ﷲ ތަޢާލާއަށް އީމާންވެ ބިރުވެތިވުމުގައި ފަސްޖެހޭ ބައެއް މީހުން ބުނާ ބަސްތަކުން އެމީހުން ފަސް ޖެހެނީ ދުނިޔޭގެ މަޝްހޫރު ނުވަތަ ނުފޫޒު ގަދަ މީހުން ނަމޫނާއަކަށް ބަލައިގެން ކަމަށް ބުނާތީއެވެ. އެމީހުންނަށް ނުއެނގޭ ކަމަކީ ދުނިޔޭގައި ކިތަންމެ ނުފޫޒުގަދަ ނަމަވެސް އަދި މަޝްހޫރު ކަމާއި ތަނަވަސްކަން ކިތަންމެ ބޮޑު ނަމަވެސް އެއިން އެއްވެސް ކަމަކުން ޤިޔާމަތް ދުވަހު އެއްވެސް ފައިދާއެއް ނުކުރާނެ ކަމެވެ.\nމިފަދަ ވިސްނުން ގެންގުޅޭ މީހުން ވިސްނައިލަންވީ މި2އާޔަތަށެވެ! އެއިރުން ހުރިހާ ކަމެއްވެސް އޮޅުންފިލާނެއެވެ.\n"..ފަހެ، ތެދުމަގު ލިބިގެންފި މީހަކު ތެދުމަގު ލިބިގަންނަކަން ކަށަވަރީ، އެމީހެއްގެ އަމިއްލަ ނަފްސަށެވެ. އަދި މަގުފުރެދިއްޖެ މީހަކު މަގުފުރެދޭކަން ކަށަވަރީ، އެމީހެއްގެ އަމިއްލަ ނަފްސުގެ މައްޗަށެވެ..." ހަނދުގައި ފައިތިލަ ޖެއްސި މީހެއް ނަމަވެސް އަދި އެހެން މީހެއް ނަމަވެސް ﷲ ތަޢާލާގެ ޙަޟްރަތުގައި އޮތީ މިހުކުމެވެ.\nމީސްތަކުންނޭވެ! ރަމަޟާން މަހުގެ ދުވަސްތައް ފާއިތުވަމުންދާއިރު އަހަރެމެން އެންމެންވެސް މިކަންކަމަށް ވިސްނަންވާނެއެވެ! މަގުފުރެދުމުން ސަލާމަތްވެ ތެދުމަގު ލިބިގަންނަން ކުރާ މަސައްކަތް އިތުރުކުރަންވާނެއެވެ! ކުރިން ވެސް ބުނި ފަދައިން ހަމަ އަހަރެެމންނަށްޓަކައެވެ.\n"ކަލޭގެފާނު ވިދާޅުވާށެވެ! އޭ މީސްތަކުންނޭވެ! ތިއަބައިމީހުންގެ ވެރިރަސްކަލާނގެ ޙަޟްރަތުން، ތިއަބައިމީހުންގެ ގާތަށް ޙައްޤު އަތުވެއްޖެކަން ކަށަވަރެވެ. ފަހެ، ތެދުމަގު ލިބިގެންފި މީހަކު ތެދުމަގު ލިބިގަންނަކަން ކަށަވަރީ، އެމީހެއްގެ އަމިއްލަ ނަފްސަށެވެ. އަދި މަގުފުރެދިއްޖެ މީހަކު މަގުފުރެދޭކަން ކަށަވަރީ، އެމީހެއްގެ އަމިއްލަ ނަފްސުގެ މައްޗަށެވެ. އަދި ތިއަބައިމީހުންގެ ކަންތައްތައް ޙަވާލު ކުރައްވާފައިވާ ވަކީލަކު ކަމުގައި، ތިމަންކަލޭގެފާނު ނުވަމެވެ." (ޔޫނުސް: 108)\n"ހަމަކަށަވަރުން، ތިމަންރަސްކަލާނގެ މީސްތަކުންނަށްޓަކައި ޙައްޤު ތެދާއިގެން ކަލޭގެފާނުގެ މައްޗަށް ފޮތް ބާވައިލެއްވީމެވެ. ފަހެ، ތެދުމަގު ލިބިގެންފިމީހަކު، އެ ތެދުމަގު ލިބިގަންނަނީ އެމީހެއްގެ އަމިއްލަ ނަފްސަށެވެ. އަދި މަގުފުރެދިއްޖެމީހަކު އެ މަގުފުރެދިގަންނަކަން ކަށަވަރީ، އެމީހެއްގެ އަމިއްލަ ނަފްސުގެ މައްޗަށެވެ. އަދި އެއުރެންގެ ކަންތައްތައް ޙަވާލުކުރައްވާފައިވާ ވަކީލަކު ކަމުގައި ކަލޭގެފާނު ނުވެއެވެ." (އައްޒުމަރު: 41)\nއެންމެ މަތިވެރި ޙުކުމްފުޅުތައް ވަނީ ޤުރްއާނުގައިކަން ހާވާޑް ޔުނިވަރސިޓީން ޤަބޫލުކޮށް ޤުރްއާނުގެ ޢާޔަތްތައް ބަހައްޓަން ފަށައިފި\nއެރި ތޫފާނަކާއެކު ތާޖް މަހާލް އަށް ގެއްލުން ތަކެއްވެއްޖެ!\n"އަޅަމެންގެ ލެއިންނާ ފުރާނައިން މިތިބީ ޤުރްބާންވާން ތައްޔާރަށް! ﷲ އަކްބަރު"ގެ ގަދަ އަޑާއެކު މަސްޖިދުލްއަޤްޞާ ވެސް ހުޅުވައިފި!\nބަޝާރުގެ ސަރުކާރުގެ ވާގިވެރިކަމާއެކު ޝިޢީ ހަނގުރާމަވެރިން ޢުމަރު ބިން ޢަބްދުލްޢަޒީޒްގެ މަހާނަފުޅު ކޮނެ ގެއްލުންދީފި\nއެންމެ ހަގު ޢަރަބި ޑޮކްޓަރަކަށް ވިހި އަހަރުގެ އަންހެން ކުއްޖެއް! " އުންމީދަކީ ފަލަސްޠީނުގެ ރައްޔިތުންނަށް ކޮންމެވެސް ޚިދުމަތެއް ކޮށްދިނުން!\nރާމާމަކުނެއް ބައިސްކަލެއްގަ އައިސް ތުއްތު ކުއްޖަކު ޖަހައިގަނެގެން ފިލަން މަސައްކަތް ކުރާ ވީޑިއެއް!\n7 މެއި 2020


Rani Elizabeth edhivadaigannavanee Prince Harry adhi Meghan enburi shaahee aailaa ah vadaigathumah - One Online\nރާނީ އެލިޒަބަތު، އަދި ޕްރިންސް ހެރީގެ ދެކަނބަލުން ---\nރާނީ އެލިޒަބަތު އެދިވަޑައިގަންނަވަނީ ޕްރިންސް ހެރީ އާއި މޭގަން އެނބުރި ޝާހީ އާއިލާއާ ގުޅިވަޑައިގަތުމަށް\nޕްރިންސް ހެރީ އަދި އަނބިކަބަލުން މޭގަން މާކަލް ޝާހީ އާއިލާގެ އިސް މެންބަރުންގެ މަގާމުން ރަސްމީކޮށް ވަކި ވާނީ މިމަހު 31 ގައެވެ.\nނުރުހުންވި ނަމަވެސް އެދެކަނބަލުންގެ ނިންމެވުމަށް އާއިލާއިންނާއި ރާނީ އެލިޒަބަތުވެސް ވަނީ އެއްބާރުލުން ދެއްވާފައެވެ. އަދި ޖެނުއަރީ މަހުން ފެށިގެން އެ ދެކަނބަލުން ވަނީ ދިރިއުޅުއްވުން ކެނެޑާއަށް ބަދަލު ކުރައްވާފައެވެ. އެ ނިންމުމާއި އެކު ރާނީ އަށް ފުން ހިތާމަފުޅެއް ލިބިވަޑައިގެންފައިވާ ކަމަށް ވެއެވެ.\nޕްރިންސްގެ މާމާފުޅު އަދި އިނގިރޭސި ރާނީ އެލިޒަބަތު ތިނެއްގެ އެދިވަޑައިގަތުމަކަށް ޕްރިންސް ހެރީގެ ދެކަނބަލުން ވަނީ އެކަމަނާއާ ބައްދަލު ކުރެއްވުމަށް ޝާހީ ގަނޑުވަރަށް ވަޑައިގެންފައެވެ. ފަހުގެ ހަބަރުތައް ބުނާ ގޮތުގައި ރާނީ ވަނީ އެ ދެކަނބަލުންނާއެކީ މެންދުރުގެ ފަރީއްކޮޅަކަށް އިންސާފު ކުރައްވާފައެވެ.\nޕްރިންސް ހެރީ އާއި މޭގަން އެއްވެސް ހާލަތެއްގައި އަދި އެއްވެސް އިރެއްގައި އެނބުރި ޝާހީ އާއިލާއާ ގުޅިވަޑައިގަންނަވަން ބޭނުންފުޅު ވެއްޖެ ނަމަ އެދޮރު ހުޅުވިފައި ހުރި ވާހަކަ ރާނީ އެ ފަރީއްކޮޅުގައި ވިދާޅުވެފައިވާ ކަމަށް ވެއެވެ. ޝާހީ ގަނޑުވަރުން މައުލޫމާތު ދިން ފަރާތަކާ ހަވާލާދީ ފޮކްސް ނިއުސްގައި ބުނެފައި ވަނީ މާމަދަރިކަލުންނާއެކު ހޭދަކުރެއްވި އެވަގުތުކޮޅުގައި އެބޭފުޅުންގެ މެދުގައި އޮތް ވަހުމުތައް ނައްތާލެވިފައިވާ ކަމަށެވެ.\nރާނީގެ އެ ދައުވަތުގެ ސަބަބުން، ޝާހީ އެއްވެސް ލަގަބެއް ބޭނުން ނުކުރައްވަވައި އަމިއްލަފުޅު ފައިންޕުޅު މައްޗަށް ތެދުވެވަޑައިގަންނަވަން މަސައްކަތް ފައްޓަވާފައިވާ ޕްރިންސް ހެރީއަށްވެސް ހިތްވަރުފުޅު ލިބިވަޑައިގެންފައިވާ ކަމަށް ރިޕޯޓްތައް ބުނެއެވެ.\nޕްރިންސް ހެރީގެ ދެކަނބަލުން މިވަގުތު ގެންދަވަނީ ކޮންމެވެސް ވިޔަފާރިއެއް ފެއްޓެވުމަށް ޓަކައި އެކި ކަހަލަ މަސައްކަތްތައް ބައްލަވަމުންނެވެ. މޭގަން އެނބުރި އަލުން ހޮލީވުޑަށް ވަޑައިގަތުމުގެ އަޑުތަކެއް ވެސް އަރާފައިވާ ކަމަށް ބައެއް ރިޕޯޓްތައް ބުނެއެވެ.\nޑެއިލީ މެއިލްގައި އެކަމާ ގުޅޭގޮތުން ޖަހާފައިވާ ހަބަރެއްގައި ބުނެފައިވާ ގޮތުގައި މޭގަން ވަނީ އެކަމަނާގެ އެޖެންޓު ކައިރީ ފިލްމެއްގެ ރޯލު ހޯއްދަވައިދެއްވުމަށް އެދިވަޑައިގެންފައެވެ. އަޑުތައް އަރާފައިވާ ގޮތުގައި މޭގަން ކުޅުއްވާނީ ސުޕަހީރޯ ފިލްމެކެވެ. ނަމަވެސް އެކަން ރަސްމީކޮށް އެއްވެސް ތާކުން ހާމަކޮށްފައެއް ނުވެއެވެ.\nޑޫކް އެންޑް ޑަޗާސް އޮފް ސުސެކްސް (ޕްރިންސް ހެރީގެ ދެކަނބަލުން) ޝާހީ މަސައްކަތުން ދުރުވެވަޑައިގެން ކެނެޑާއާއި އިނގިރޭސި ވިލާތުގައި ދިރިއުޅުއްވަން ނިންމެވި ނިންމެވުމަށް ރާނީ ރުހުން ދެއްވީ ޖެނުއަރީ މަހުގެ ތެރޭގައެވެ.\nކޮވިޑް ޖެހިފައިވާ މީހުންގެ އަދަދު މިލިއަނަކާ ގާތަށް، މަރުވި މީހުންގެ އަދަދު ބައިލައްކައަށް އަރަނީ\nރައީސް ނަޝީދު އިނގިރޭސި ވިލާތުން އެނބުރި ރާއްޖެ ވަޑައިގަތީ މާޗް 14 ގައި، ކޮވިޑް 19 އަށް ޓެސްޓު ކުރާނެ\nކޮވިޑް 19 : ޕޮޒިޓިވް ވި ދެ ދިވެހިންގެ ހާލުވެސް ރަނގަޅު: ޑރ. މުރާދު\nޕްރިންސް ހެރީގެ ދެކަނބަލުންގެ ސެކިއުރިޓީއަށް ހަރަދުކުރައްވަން ޖެހިވަޑައިގަންނަވާނީ އަމިއްލަފުޅަށް : ޓްރަމްޕް


Refereen Real ah favour kuraa kamah bunumun Pique thahugeegah\nޖެރާޑް ޕީކޭ، އޭނާގެ މައްސަލަ ދަނީ ތަހްގީގު ކުރަމުން\nސްޕެއިންގެ ރެފްރީން ރެއާލް މެޑްރިޑަށް ފޭވާ ކުރާ ކަމަށް، ބާސެލޯނާގެ ޑިފެންޑަރު ޖެރާޑް ޕީކޭ ބުނެފައި ވުމުން އެ މައްސަލައިގެ ތަހްގީިގެއް ސްޕެއިންގެ އެފްއޭއިން ފަށައިފި އެވެ.\nދާދި ފަހުން ދިން އިންޓަވިއުގައި، ޕީކޭ ބުނީ ސްޕެއިންގެ ގިނަ ރެފްރީންނަކީ ރެއާލް މެޑްރިޑްގެ ސަޕޯޓަރުން ކަމަށާއި އެހެންވެ ނިންމުންތަކުގައި ރެފްރީން ރެއާލް ކޮޅަށް ބުރަވާ ކަމަށެވެ. ސްޕެއިންގެ ރޯޔަލް ފުޓްބޯޅަ ފެޑްރޭޝަންގެ ސްޕޯކްޕާސަން ބުނީ ތަހުގީގް ކުރިއަށް ދާކަން ބާސެލޯނާ މެދުވެރިކޮށް ޕީކޭއަށް އަންގާފައި ވާނެ ކަމަށެވެ.\nރެފްރީންނާ ގުޅޭ ގޮތުން ޕީކޭ ކުރި ކޮމެންޓްގައި އޭނާއާ ގުޅޭ ކަންކަމުގައި ތަހްގީގު ކުރާނީ، ފެޑްރޭޝަންގެ ގަވައިދާ އޭނާ ހިލާފުވެފައި ވޭތޯ އެވެ. އަދި ރެފްރީންނާ ބެހޭގޮތުން ތަހްގީގު ކުރާނީ ރެފްރީންގެ ނިންމުންތަކުގައި ހަމަހަމަ ކަން ގެއްލިފައިވާ ކަމަށް ކުރާ ތުހުމަތަށެވެ.\nސްޕެއިންގެ މަޝްހޫރު ޔޫޓިއުބާ މާރިއޯ އަލްފޮންސޯ ނުވަތަ ޑީޖޭ މާރިއޯގެ ނަމުން މަޝްހޫރު ވެފައިވާ ޗެނަލްގައި ޕީކޭ ދެއްކި ވާހަކައިގައި އޭނާ ވަނީ ކުރީގެ ރެފްރީ އެޑްއާޑޯ އިޓްރާލްޑޭ ގޮންޒާލޭޒް މިދިޔަ އަހަރު ބުނި ވާހަކައަށް އިޝާރާތް ކޮށްފަ އެވެ.\nމިދިޔަ އަހަރު ގޮންޒާލޭޒް ބުނެފައި ވަނީ ސްޕެއިންގެ ރެފްރީންގެ ތެރެއިން 90 ޕަސަންޓް ރެފްރީން ނަކީ، ރެއާލް މެޑްރިޑްގެ ސަޕޯޓަރުން ކަމަށެވެ. ބާާކީ 10 ޕަސަންޓް ސަޕޯޓު ކުރަނީ ބާސެލޯނާއަށް ކަމަށެވެ.\nޕީކޭގެ ވާހަކަތަކާ ގުޅިގެން ސްޕެއިންގެ ނޫސްވެރިން ބާސާގެ ކޯޗް ރޮނަލްޑް ކޫމަން އާ ސުވާލު ކުރުމުން ކޫމަން ބުނެފައި ވަނީ މެޗުތަކުގައި ރެފްރީން ވަކި ކޮޅަކަށް ބުރަ ވާނެ ކަމަށް އޭނާ ގަބޫލު ނުކުރާ ކަމަށެވެ.


ސޮނާކްޝީ، މަދޫރީ ޑިކްސިޓް އަދި އާލިއާ ބަޓް.\n13 ޖޫން 2019 - 07:14\nޓީ ސީރީޒުން ޕްރޮޑިއުސްކޮށްފައިވާ ފިލްމަށް ދީފައިވާ ނަމަކީ "ހާންދާނީ ޝަފަހާނާ" އެވެ. މި ފިލްމު ސިނަމާކަށް އަންނާނީ އަންނަ މަހުގެ 26 ގަ އެވެ.\nޝިލްޕީ ދާސްގުޕްތާ ޑައިރެކްޓްކޮށްފައިވާ މި ފެމިލީ ކޮމެޑީގެ ކާސްޓުންގެ ތެރޭގައި ސޮނާކްޝީ ސިންހާ، ވަރުން ޝަރުމާ، އައްނޫ ކަޕޫރް އަދި އެކްޓަރު ރާޖް ބައްބަރުގެ އަންހެނުން ނާދިރާ ހިމެނެ އެވެ.\n"ހާންދާނީ ޝަފަހާނާ" އަކީ ޕަންބާޖްގައި މަންޒަރުތައް ނަގާފައިވާ ފިލްމެކެވެ.\nHere it is... I’m thrilled to announce my next film KHANDAANI SHAFAKHANA releasing on 26th July! @varunsharma90 @annukapoor_ @Its_Badshah @shilpidasgupta_ @itsBhushanKumar@MahaveerJainMum@MrigLamba @TSeries\nފިލްމާ ބެހޭ މާ ބޮޑު ތަފުސީލެއް މިހާތަނަށް ހާމަކޮށްފައެއް ނުވެ އެވެ. އެކަމަކު ރިލީޒް ކުރާ ދުވަސް މިހާރު ވަރަށް ބޮޑަށް ކައިރިވެފައިވާތީ ފިލްމުގެ ޕްރޮމޯޝަން ވަރަށް އަވަހަށް ފަށައި، މީގެ ޕޯސްޓަރާއި ޓްރެއިލާ ވެސް މާ ލަހެއް ނުވެ ފެންނާނެ ކަމަށް ގަބޫލުކުރެވެ އެވެ.\n"ދަބަންގް 3" ގެ އައިޓަމް ލަވަ ވަރީނާ އަށް\nކުރިން އަޑުތައް އަރާފައިވާ ގޮތުން ސަލްމާން ހާންގެ "ދަބަންގް 3" ގެ އައިޓަމް ލަވަ އިން މި ފަހަރު ފެންނާނީ ބަތަލާ މޯނީ ރޯއި އެވެ.\n#EidMubarak 🌙✨💫 love and light pic.twitter.com/IBHeurpZQq\n— Warina Hussain (@Warina_Hussain) June 5, 2019\nއެކަމަކު މީޑިއާތަކުން މިހާރު ބުނާ ގޮތުގައި ފިލްމުގެ އައިޓަމް ލަވައިން ފެނުމުގެ ފުރުސަތު ބޮޑީ މިދިޔަ އަހަރު ސަލްމާން ޕްރޮޑިއުސް ކުރި ފިލްމު "ލަވް ޔާތުރީ" އިން ބޮލީވުޑަށް ތައާރަފު ކުރި ވަރީނާ ހުސައިނެވެ. އަދި "ދަބަންގް 3" ގެ އައިޓަމް ލަވަވެގެން ދާނީ 2010 ގައި ރިލީޒް ކުރި "ދަބަންގް" ގެ ފުރަތަމަ ފިލްމުގައި ހިމެނޭ "މުންނީ ބަދުނާމު ހުއާ" ގެ އާ ވާޝަނެކެވެ. އެ ލަވައިން ފެނިގެން ދިޔައީ ސަލްމާނާ އެކު އޭނާގެ ކުރީގެ ފަހަރި މަލައިކާ އަރޯރާ އެވެ.\nއަދި 2012 ގައި ރިލީޒް ކުރި "ދަބަންގް 2" ގެ އައިޓަމް "ފެވިކޯލް" ކުޅުނީ ކަރީނާ ކަޕޫރެވެ.\nޕްރަބޫދޭވާ ޑައިރެކްޓް ކުރާ "ދަބަންގް 3" ރިލީޒް ކުރާނީ މި އަހަރުގެ ޑިސެމްބަރު މަހުގެ 27 ގަ އެވެ.\nއީޝާ އަށް މި ފަހަރު ވެސް އަންހެން ކުއްޖެއް\nކުރީގެ ބަތަލާ އީޝާ ޑިއޯލް އަށް އަނެއްކާ ވެސް އަންހެން ކުއްޖަކު ލިބިއްޖެ އެވެ.\n— Esha Deol (@Esha_Deol) June 11, 2019\nއޭނާ ވަނީ ދަރިފުޅުގެ ނަން ވެސް އިސްޓަގްރާމާއި ޓްވިޓާގައި ވެސް ހިއްސާކޮށްފަ އެވެ. ކުރީގެ މަޝްހޫރު ދެ ތަރިން ކަމަށްވާ ދަރުމެންދުރާ އާއި ހެމާ މާލިނީގެ ދޮށީ އަންހެން ދަރިފުޅަށް ލިބުނު ދެވަނަ އަންހެން ދަރިފުޅުގެ ނަމަކީ މިރާޔާ ތަހުތާނީ އެވެ. އެ ދަރިފުޅު އުފަންވީ މި މަހުގެ 10 ވަނަ ދުވަހު އެވެ.\nބާރަތު ތަހުތާނީއާ 2012 ގައި ކައިވެނި ކުރި އީޝާގެ އަލަތު އަންހެން ދަރިފުޅު ރާދިއާ ތަހުތާނީ އަށް މި އަހަރު2އަހަރު ފުރޭނެ އެވެ.\nދެހާހުގެ އަހަރުތަކުގެ ކުރީކޮޅުގައި ބޮލީވުޑަށް ނުކުތް އިޝާއަކީ ފަހުން ކުޅޭނެ ފިލްމެއް ނުލިބި އެކްޓިންއާ ދުރަށް ދާން ޖެހުނު ބަތަލާއެކެވެ. އޭނާ ދާދި ފަހުން ވަނީ "ކޭކްވޯކް" ކިޔާ ކުރު ފިލްމެއް ކުޅެފަ އެވެ.\nބަޖާޖްގެ ގޮތުގައި ކަރަން ދައްކާލައިފި\nސްޓާ ޕްލަސް އިން މިހާރު ދައްކާ ސިލްސިލާ "ކަސޯޓީ" ގެ އާ ސީޒަނުގައި ބަޖާޖްގެ ރޯލް ކުޅޭ އެކްޓަރު ކަރަން ސިންގް ގްރޯވާ ބަޖާޖްގެ ގޮތުގައި ދައްކާލައިފި އެވެ.\nHello Rishab !! U r hardhearted as steel & sexy old wine .. An acquired taste like single malt ...u carry ur calculated casualness withapanther like walk!! Mr bajaj is back!!! Prerna now is going2torn between Anu’s boyish yet deep intensity n bajaj‘s age old charm !!! pic.twitter.com/F33RzcpSsw\n— Ekta Kapoor (@ektaravikapoor) June 10, 2019\nސޯލްޓް އެންޑް ޕެޕާ ލުކެއް ހުންނަ ބަޖާޖަކީ ނުފޫޒު ގަދަ ވިޔަފާރިވެރިއެކެވެ. އެ ރޯލުން ކަރަން ފެންނާނެ ގޮތް ޓްވިޓާގައި ހިއްސާ ކުރަމުން ޕްރޮޑިއުސަރު އެކްތާ ކަޕޫރް ބުނީ ބަޖާޖްގެ ކެރެކްޓާ އަށް ސިލްސިލާ އަށް އައުމާ އެކު އަނޫރާގް ބާސޫ އާއި ބަޖާ ދެމެދު ބަތަލާ ޕްރޭނާ ފިތޭނެ ކަމަށެވެ.\nބަޖާޖްގެ ކެރެކްޓާއާ އެކު "ކަސޯޓީ" އާ ޕްރޮމޯއެއް ވެސް މާ ލަހެއް ނުވެ ބެލުންތެރިންނަށް ދައްކައިލަން މިހާރު އަންނަނީ ތައްޔާރުވަމުންނެވެ. ރިޕޯޓްތައް ބުނާ ގޮތުން އޭނާގެ ކެރެކްޓާގެ މަންޒަރުތަކެއް މިހާރު އަންނަނީ ނިއުޒިލެންޑްގައި ނަގަމުންނެވެ.\nކަރަންއަކީ ބޮލީވުޑްގެ ބަތަލާ ބިޕާސާ ބާސޫގެ ފިރިމީހާ އެވެ. އަދި އޭނާ ވެސް ވަނީ ކަރަން ބަޖާޖްގެ ރޯލް ކުޅޭތީ އެކަމަށް ހިތްވަރު ދީ ޓްވީޓްކޮށްފަ އެވެ. އެގޮތުން އާ ދަތުރަށް މަރުހަބާ ކިޔާ ކަމަށް ބުންޏެވެ.\nއިތުރު ލިޔުންތައް ބޮލީވުޑް ސަލްމާން ޚާން އީޝާ ޑިއޯލް ބިޕާޝާ ބާސޫ އެކްތާ ކަޕޫރު ސޮނާކްޝީ ސިންހަ ހެމާ މާލިނީ\nއީޝާ ޑިއޯލް ޓީވީ ސިލްސިލާއަކަށް؟\nހެމާގެ ލޯބީގެ ފިލްމެއް އަންނަ މަހު ސިނަމާތަކަށް


ޤައުމީ ސަލާމަތާބެހޭ ޤާނޫނު ޗައިނާއިން ހޮންގްކޮންގުގައި ތަންފީޒުކޮށްފި ޤައުމީ ސަލާމަތާބެހޭ ޤާނޫނު ޗައިނާއިން ހޮންގްކޮންގުގައި ތަންފީޒުކޮށްފި\nޤައުމީ ސަލާމަތާބެހޭ ޤާނޫނު ޗައިނާއިން ހޮންގްކޮންގުގައި ތަންފީޒުކޮށްފި\nޗައިނާއިންވަނީ ޤައުމީ ސަލާމަތާބެހޭ ޤާނޫނެއް ހޮންގްކޮންގުގައި ތަންފީޒުކޮށްފައި - ފޮޓޯ: ރޮއިޓަރސް\nޤައުމީ ސަލާމަތާބެހޭ ޤާނޫނެއް ޗައިނާއިން ހޮންގްކޮންގުގައި ތަންފީޒުކޮށްފިއެވެ.\nއަލަށް ތަންފީޒުކުރި ޤާނޫނުގެ ސަބަބުން މީގެ 23 އަހަރު ކުރިން އިނގިރޭސިވިލާތުގެ ބާރުގެ ދަށުގައި އޮތް ހޮންގްކޮންގުގެ ދިރިއުޅުމުގެ ވައްޓަފާޅިއަށް އައިފަދަ ބަދަލެއް އަންނާނެކަމަށް ބެލެވެއެވެ. އެ ޤާނޫނުތަކަށް ޚާރިޖީ ތަޖުރިބާކާރުންނާއި ވިޔަފާރިތަކުންނާއި އިންވެސްޓަރުންވެސްވަނީ ކަންބޮޑުވުން ފާޅުކޮށްފައެވެ. ގިނަ ބަޔަކު ދެކޭ ގޮތުގައި ޗައިނާއިން ތަންފީޒުކޮށްފައިވާ ޤާނޫނުގެ ސަބަބުން ހޮންގްކޮންގުގެ މިނިވަންކަމަށް ހުރަސްއެޅި އެއް ޤައުމެއްގެ ގޮތުގައި އޮތް ނަމަވެސް އަމިއްލަ ސަރުކާރަކުން ހޮންގްކޮންގު ހިންގުމަށް ހުރަސްއެޅޭނެއެވެ.\nސަލާމަތީ ޤާނޫނު ތަންފީޒުކުރުމުގެ ސަބަބުން ޗައިނާއާއެކު އެމެރިކާއާއި އިނގިރޭސިވިލާތާއި ހުޅަނގުގެ އެހެން ސަރުކާރުތަކާ އޮންނަ ގުޅުމަށް ބުރޫއަރާނެކަމަށް ބެލެވެއެވެ. އައު ޤާނޫނު ތަންފީޒުކުރުމަށް އެ ޤައުމުތަކުންވަނީ ދެކޮޅު ހަދާފައެވެ. އެ ނިންމުމާ ދެކޮޅުހެދުމުގެ ގޮތުން އެމެރިކާއިންވަނީ ހޮންގުކޮންގަށް ދީފައިވާ ޚާއްޞަ އިޤްތިޞާދީ އިނާޔަތްތައް ކަނޑާލަން ފަށައިފައެވެ.\nސަލާމަތީ ޤާނޫނު ތަންފީޒުކުރުމާ ގުޅޭގޮތުން ވާހަކަދައްކަވަމުން ހޮންގުކޮންގުގެ އިސްވެރިޔާ ކެރީ ލާމުވަނީ ޤައުމުގެ ސަލާމަތާއި ރައްކާތެރިކަން ޔަޤީންކުރުމަށް އެ ޤައުމަށް ލިބިފައިވާ ޙައްޤަށް ހުރިހާ ޤައުމަކުންވެސް އިޚްތިރާމުކުރުމަށް ގޮވާލައިފައެވެ. އޭނާ ވިދާޅުވީ ހޮންގުކޮންގުގައި އެ ޤާނޫނު ތަންފީޒުކުރުމުން އެ ޤައުމުގެ މިނިވަންކަމަށް އަސަރުނުުރާނެކަމަށާއި އެ ޤައުމުގެ ޤާނޫނީ ނިޒާމުގެ މިނިވަންކަން ނުގެއްލޭނެކަމަށެވެ.\nހޮންގުކޮންގުގައި ސަލާމަތާ ބެހޭ ޤާނޫނު ޗައިނާއިން ތަންފީޒުކޮށްފައިވަނީ ފާއިތުވި އަހަރު ދުވަހުގެ ތެރޭގައި ޑިމޮކްރަސީ ޤާއިމްކުރުމަށް ގޮވާލައި މުޒާހަރާކޮށް ނުރައްކާތެރި ބޮޑެތި ހަމަނުޖެހުންތަކެއް ހިންގާފައިވަނިކޮށެވެ.


Iraq Ge Anehn MP Aku Kaiveneege Ufalugai Kuri Kanthah Bodu Kushakah - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! - 29 މިނެޓް ކުރިން\nއިރާޤުގެ އަންހެން އެމްޕީއަކު ކައިވެނީގެ އުފަލުގައި ކުރި ކަންތައް ބޮޑު ކުށަކަށް!\nއިރާޤުގެ ޤާނޫނު ހަދާ މަޖިލީހުގެ މެންބަރެއް ކަމަށްވާ ވިހްދާ އަލް-ޖަމިލީ ކައިވެނި ކުރުމަށް ފަހު، ކައިވެނި ކުރި ރޭގެ އުފާ ފާޅުކުރުމުގެ ގޮތުން ވައިގެ ތެރެއަށް ބަޑި ޖެހި މައްސަލަ ހޫނުވެ އެންމެ ފަހުން އޭނާ ހައްޔަރު ކުރަން އެތައް ބަޔަކު ގޮވާލަން ފަށައިފިއެވެ.\nވިހްދާ އާއްމު ކުރި ވީޑިއޯ އަކުން ފެންނަނީ ކާރެއްގެ ތެރޭގައި އިނދެ ވައިގެ ތެރެއަށް އޭނާ ބަޑި ޖަހާ މަންޒަރެވެ.\nމައްސަލަ ހޫނުވުމުން ވިހްދާ ވަނީ އޭނާ ކުރި ކަންތައްތަކަށް މަޢާފަށް އެދިފައެވެ. ނަމަވެސް ދިފާޢު ވުމުގެ ގޮތުން އޭނާ ބުނީ ބަޑި ޖެހި ސަރަހައްދަކީ މީހުން ދިރިނޫޅޭ ސަރަހައްދެއް ކަމަށެވެ.\nވިހްދާ ބަޑި ޖެހި މައްސަލަ ގޯސްވީ ކުޅިވަރަކަށް ނަމަވެސް ބަޑި ޖެހުމަކީ އިރާޤުގެ ޤާނޫނުތަކުން ވަރަށް ބޮޑަށް މަނާކޮށްފައި އޮންނަ ކަމަކަށް ވާތީއެވެ.\nޤާނޫނީ ވަކީލުން ވިދާޅުވާ ގޮތުގައި ވިހްދާ އެގޮތައް ބަޑި ޖެހުމަކީ ވަރަށް ބޮޑު ކުށެކެވެ. އިރާޤުގެ ޤާނޫނުލް އުޤޫބާތު ބުނާ ގޮތުން އެކުށުގެ އަދަބެއްގެ ގޮތުން އުމުރަށް ޖަލަށް ލެވޭނެ ކަމަށް ވެސް އިރާޤުގެ ވަކީލުން ވިދާޅުވެއެވެ.\nނަމަވެސް ވިހްދާގެ މައްސަލަ އަދި އެއްވެސް އިދާރާއަކުން ބަލަމުން އަންނަކަމެއް ކަށަވަރެއް ނުވެއެވެ.\nއިރާޤުގެ ހެލްތު މިނިސްޓްރީ އިން މިއަދު ނެރުނު ބަޔާނެއްގައި ވަނީ އާއަހަރު ފާހަގަ ކުރުމުގެ ގޮތުން ހިނގި ބަދި ޖެހުމުގެ އެކި ހަރަކާތްތަކުގައި 76 މީހުން ޒަހަމްވެ، ކުޑަ ކުއްޖަކު މަރުވެފައިވާ ކަމަށެވެ.\nކައިވެނި ޕާޓީތަކުގައި އުފާފާޅުކުރުމުގެ ގޮތުން ބަޑި ޖެހުމަކީ އިރާޤުގައި އާއްމުކޮށް ކޮށްއުޅޭ ކަމެކެވެ. މިފަދަ ހަރަކާތްތަކުގައި ގިނަ ބަޔަކު މަރުވާތީ ބަޑި ޖެހުން ހުއްޓުވަން ޤާނޫނުތައް ވަނީ ވަރަށް ބޮޑަށް ހަރުކަށިކޮށްފައެވެ.\nޖެނުއަރީ 3, 2019 00:20\nޤާނޫނު ހަދާ މަޖިލީހުގެ މެންބަރެއްނުން ރަގަޅުވާނެ....\nޖެނުއަރީ 4, 2019 07:45\nވިހްދާ ބަޑިޖެހީމަދޯ މައްސަލައަކަށްވީ. މުޅިއިރާގުގައި ބޮންގޮއްވާ ފޭރި ވެރިއަކަށްހުރިމީހާ މަރާ ލޫޓުވާ ދާރުލްއާޘާރުތަކާ ލައިބަރަރީތަށް ހަލާކުކޮށް މުޅިގައުމު އަޅުވެތިކަމަށް ދޫކޮށްލުން މަނައެއްނޫން ދޯ.....


Mudhimuge anhenun jinsee goanaa ge massala eh sirru kuri kamuge thuhumathu! | Mihaaru\nމުދިމު ދިރިއުޅޭ. ގެ: އަންހެނުން މި ރަށުން ފުރައިގެން ދިޔައީ މުދިމުގެ މައްސަލައެއްގައި ހިންހަމަނުޖެހިގެން ކަމަށް މި ރަށުގެ ބައެއް މީހުން ބުނޭ. --ފޮޓޯ: ނިޝާން އަލީ/ މިހާރު\nމުދިމުގެ އަންހެނުން ޖިންސީ ގޯނާގެ މައްސަލައެއް ސިއްރުކުރި ކަމުގެ ތުހުމަތު!\n20 ޖެނުއަރީ 2020 - 10:50 43 comments\nގއ. ކަނޑުހުޅުދޫގައި ދެ އަހަރު ނުވާ ކުއްޖާއާ ބެހުނު މައްސަލައިގައި ހައްޔަރުކުރި އުމުރުން 62 އަހަރުގެ މުދިމު، ކުރިން ހިންގި ކަމަށް ތުހުމަތުކުރާ ޖިންސީ ގޯނާގެ އަމަލުތަކެއް، ފިޔަވަތީގައި ވަޒީފާ އަދާކުރި އޭނާގެ އަންހެނުން ސިއްރުކުރި ކަމުގެ ޝަކުވާތަކެއް މި ރަށުން ކޮށްފި އެވެ.\nދައުލަތުގެ ބެލުމުގެ ދަށަށް ގެންދާ ކުދިން ބައިތިއްބާ މަރުކަޒު، ފިޔަވަތީގައި އަހަރުތަކެއް ވަންދެން ވަޒީފާ އަދާކުރި އަންހެންމީހާ ސަސްޕެންޑްކުރީ، މާމަ ދަރިފުޅު ޖިންސީ ގޯނާގެ ޝިކާރައަކަށް ވި މައްސަލަ ފެންމަތިވުމުންނެވެ. ދައުލަތުގެ ބެލުމުގެ ދަށުގައި، ރައްކާތެރި މާހައުލެއް ހޯދައިދޭން ކުދިން ބައިތިއްބާ މަރުކަޒުގެ ވަޒީފާ އިން އޭނާ ސަސްޕެންޑް ކުރީ، ޖެންޑާ މިނިސްޓްރީން ބުނެފައިވާ ގޮތުގައި، ބަލަމުންދާ މައްސަލައަކާ ގުޅިގެންނެވެ. ތަފްސީލެއް ނުދެ އެވެ.\nRape ge thuhumathah hayyarukuri mudhimuge anbimeehaa Fiyavathi in suspend koffi\nއެއް އަހަރާ ނުވަ މަހުގެ ކުއްޖާ އަށް މުދިމާއި އޭނާގެ ބައްޕަ (އެ ކުއްޖާގެ މުނި ކާފަ) ޖިންސީ ގޯނާކުރި ކަމަށް ތުހުމަތު ކުރެވޭ މައްސަލައިގައި ހިތްހަމަނުޖެހިފައި ތިބި މި ރަށުގެ ބައެއް މީހުން ބުނިގޮތުގައި، މުދިމުގެ ބޮޑު މައްސަލައެއް މީގެ އަހަރުތަކެއް ކުރިން ފަޅާއެރި އެވެ. ކުޑަ ކުއްޖަކަށް ޖިންސީގޯނާކުރި އެ މައްސަލައިގައި، ހިތްހަމަނުޖެހި މުދިމުގެ އަންހެނުން ދަރިންނާ އެކު މާލެ ބަދަލުވީ ކަމަށް ކަނޑުހުޅުދޫގެ ގިނަ ބަޔަކު ބުންޏެވެ.\nއެކަމަކު، އެ މައްސަލަ އެއްވެސް މުއައްސަސާއަކަށް ރިޕޯޓެއް ވެސް ނުކުރެ އެވެ.\n"މައްސަލައިގެ އަސްލު ފެށުމަކީ އެއީ. އެކަމަކު އެކަން ސިއްރުކޮށް އޭނާ [މުދިމުގެ އަންހެނުން] ރަށުން ފުރައިގެން ދިޔައީ. އޭގެ ފަހުން އަދި އޭނާ މި ރަށަކަށް ނާދޭ. އެހެންވީމާ ފުރަތަމަ ބަލަންވީ އެ މައްސަލަ ނޫންތޯ؟" މި ރަށުގެ ކެފޭއެއްގެ ތެރޭގައި ތިބި މީހުންގެ ތެރެއިން އެކަކު ބުންޏެވެ.\nއޭނާގެ ވާހަކަ އަށް ހިތްވަރުދީ، އެކުގައި ތިބި އެހެން މީހުން ތަފްސީލް ދެމުން ބުނީ މުދިމުގެ ޖިންސީ ގޯނާގެ ޝިކާރައަކަށް އެ ފަހަރުވީ ކުއްޖާ ގޭތެރެއިން ރޮމުން ދުވެފައި ނުކުމެގެން ގޮސް ކައިރި ގެއެއްގެ މީހަކަށް އެ ވާހަކަ ކިޔައިދިން ކަމަށެވެ. މި ތުހުމަތަކީ، ހިނގި ކަމެއް ކަމަށް މި ރަށުން ވާހަކަ ދެއްކި ރަށުގެ ގިނަ ބަޔަކު ބުންޏެވެ.\nދެ އަހަރުގެ ކުއްޖާ އަށް ޖިންސީ ގޯނާކުރި ކަމަށް ތުހުމަކުރާ ތިން މީހުން ދިރިއުޅު ގެ: މި ގޭގެ ފިހާރައިގެ މައި ދޮރު ބަންދުކޮށް އެެތެރެއަށް ވަންނަން ޖެހެނީ ގޭތެރެއިން ލާފައި. --ފޮޓޯ: ނިޝާން އަލީ/މިހާރު\nއަންހެނުން ދިރިއުޅުން މާލެ ބަދަލުކުރުމުން މުދިމު އުޅުނީ އެކަންޏެވެ. ދެ ފަހަރެއްގެ މަތިން މާލެ ދިޔަ ކަމަށް ބައެއް މީހުން ބުނެ އެވެ.\nމުދިމުގެ އަންހެނުން މައްސަލަ އޮއްބާނުލައި އޭރު ރިޕޯޓް ނުކުރި ސަބަބަކަށް މި ރަށުގެ ބައެއް މީހުން ލަފާކުރަނީ، އޭރު ވެސް މުދިމުގެ އާއިލާގެ ނުފޫޒު ސަރުކާރުގެ އެކި މުއައްސަސާތަކުގައި އޮތުމެވެ. އެކަމަކު އެކަން ރިޕޯޓް ކުރި ނަމަ، އެފަދަ އެހެން ކަމެއް ތަކުރާރުވުމުގެ ފުރުސަތު ކުޑަވީސް ކަމަށް މި ރަށުގެ ބައެއް މީހުން ދެކެ އެވެ.\n"އޭގެ ފަހުން އެ މީހުން [މުދިމާއި ބައްޕަގެ އިތުރުން ދަރިފުޅު] އެ އުޅެނީ ބަންދު ކޮއްޓެއްގައި. އެތާ އުޅޭ ގޮތެއް، ކުރާ ކަމެއް މި ރަށުގެ އެހެން ބަޔަކަށް ނޭނގޭނެ،" އެކަކު ބުންޏެވެ.\nއޭނާ އެ އިޝާރާތްކުރީ މުދިމު ދިރިއުޅޭ ގެ އަނދިރިކޮށްފައި އަބަދުވެސް ދޮރުތައް ލައްޕާފައި ހުންނަ ވާހަކަ އަށެވެ. މި ރަށުގެ ބައެއް މީހުން އެތަން ސިފަކުރަނީ "އަނދިރި ހޮހަޅައިގެ" ގޮތުގަ އެވެ. އެ ގޭގައި މުދިމު ފިހާރައެއް ހިންގި ނަމަވެސް ވިޔަފާރިކުރަން އެތަނަށް ދަނީ މަދު ބައެކެވެ. އެ ފިހާރައިގެ މައިދޮރު ބަންދުކޮށްފައި ހުންނަ އިރު ވަންނަން ޖެހެނީ ގޭތެރެއިން ލާފަ އެވެ.\n"އަޑު އިވޭ ވާހަކަތަކުންނާ އެކު ބިރުން ދެން ނުދަނީ،" މި ރަށުގެ އަންހެނަކު ކިޔައިދިނެވެ.\nދެ އަހަރު ނުފުރޭ ކުއްޖާ އަށް ޖިންސީގޯނާކުރި މައްސަލައިގައި މުދިމުގެ އިތުރުން އޭނާގެ ބައްޕަ އާއި ދަރިފުޅު ވެސް ވަނީ މިދިޔަ ހުކުރު ދުވަހު ހައްުޔަރުކޮށްފަ އެވެ. ކުއްޖާއާ ބެހުނު ކަމުގެ ތުހުމަތު ކުރަނީ ކާފަ އާއި މުނި ކާފަ އަށެވެ. މަސްތުވާތަކެތީގެ މައްސަލަތަކުގެ ރެކޯޑު އޮންނަ އެ ބައްޕަ އަށް ކުރަނީ އެނގި ހުރެ އިހުމާލުވުމާއި މަންމަގެ އާއިލާއާ ކުއްޖާ ހަވާލުކުރަން ދެކޮޅު ހެދުން ފަދަ ތުހުމަތުތަކެވެ.\nއިތުރު ލިޔުންތައް ގއ. ކަނޑުހުޅުދޫ ކުށްކުރުން ފުލުހުން ކުޑަކުދިންނަށް އަނިޔާކުރުން ޖިންސީ އަނިޔާ ކުޑަކުދިންގެ ހިޔާ ކުދިންނަށް ޖިންސީ ގޯނާކުރުން ޖިންސީ ގޯނާކުރުން


Inzaaru ge video thakaa gulhigen3beyfulhakah thuhumathu kohfi\nއިންޒާރުގެ ވީޑިއޯތަކާ ގުޅިގެން ތިން ބޭފުޅަކަށް ތުހުމަތުކޮށްފި\nވީޑިއޯގައި ފެންނަ ފުލުހުން ކަމަށް ބުނާ ތިން މީހުން: ވީޑިއޯތަކުގެ މައްސަލާގައި ޕީޕީއެމުން ވަނީ ތުހުމުތަކެއް ކޮށްފައި\n"ގައުމީ ފުލުހުން" ކަމަށް ބުނެ ސަރުކާރަށް އިންޒާރުދޭ ވީޑިއޯތަކެއް ނުކުމެފައި ވަނިކޮށް އެކަންކަމުގެ ތުހުމަތު ޕީޕީއެމުން އިދިކޮޅަށް ނިސްބަތްވާ ދެ ބޭފުޅަކާއި ކުރީގެ ސިފައިންގެ އިސް ވެރިއެއްގެ ބޮލުގައި އެކަން އަޅުވައިފި އެވެ. ޕީޕީއެމުން ތިން ނަމެއް ބުނެ ތުހުމަތު ކުރި އިރު ފުލުހުން ގެންދަނީ އެ މައްސަލަ ބަލައި ތަހުގީގެއް ކުރަމުންނެވެ.\nޕީޕީއެމް އިން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޕީޕީއެމްގެ ޕީޖީ ގްރޫޕް ލީޑަރު އަހުމަދު ނިހާން ހުސެއިން މަނިކު ވިދާޅުވީ "ގައުމީ ފުލުހުން" ކަމަށް ބުނެ ޑްރާމާއެއް ކުޅެމުން އަންނަ ކަމަށާއި އެކަން ކުރުމުގެ ފަހަތުގައި އުޅުއްވަނީ ރާއްޖެއިން ބޭރުގައި މިވަގުތު ދިރިއުޅުއްވާ އަކުރަމް ކަމާލުއްދީނު ކަމަށެވެ.\nއަދި އެ ވީޑިއޯތައް އެޑިޓްކޮށް ޑައިރެކްޓް ކުރައްވަނީ ސިފައިންގެ ކުރީގެ އިންޓެލިޖަންސްގެ ވެރިޔާ ބްރިގޭޑިއާ އަހުމަދު ނިލާމް ކަމަށެވެ. އެކަމަށް ހަރަދު ކުރައްވަނީ އެމްޑީޕީގެ ސަރުކާރުގައި ހައުސިން މިނިސްޓަރުގެ މަގާމުގައި ހުންނެވީ މުހައްމަދު އަސްލަމް ކަމަށް ވެސް ވިދާޅުވި އެވެ. އެ ނަންތައް ވިދާޅުވުމަށްފަހު އެކަމުގެ ހަގީގަތް އެނގި ވަޑައިގަންނަވާ މޭރުމަކުން ނިހާން ވިދާޅުވީ "އެއީ ވަރަށް ވާހަކަ" ކަމަށެވެ.\n"މި ބޭފުޅުންނަށް ވަރަށް ގިނަ ގޮތް ގޮތުން ރާއްޖެ ބަދުނާމު ކުރުމަށް މަސައްކަތް ކުރެއްވިއްޖެ،" ނިހާން ވިދާޅުވި އެވެ.\nސަރުކާރަށް އިންޒާރުދޭ ވީޑިއޯއެއް ފުރަތަމަ އާންމުވީ މިދިޔަ ބުދަ ދުވަހުގެ ރޭގަ އެވެ. އެ ވީޑިއޯގައި އެސްއޯ ފުލުހުންގެ ޔުނިފޯމުގައި މޫނު ފޮރުވައިގެން ތިބި ތިން މީހަކު ވާހަކަދައްކަ އެވެ. އެ މީހުން ވަނީ ނިހާނަށާއި ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ އަށް އިންޒާރުދީ ސަރުކާރާ ދެކޮޅަށް ނުކުންނާނެ ކަމަށް ބުނެފަ އެވެ.\nއަދި ރޭވެސް ވަނީ އެފަދަ ވީޑިއޯއެއް އާންމުވެފަ އެވެ. ދެވަނަ ވީޑިއޯގައި ތިބެނީ ވެސް ތިން މީހެކެވެ. އެކަމަކު ފުލުހުންގެ އާންމު ޔުނިފޯމުގަ އެވެ. އޭގައި މިއަދު ބައެއް ފުލުހުން ނުކުންނާނެ ކަމަށް އޭގައި ތިބި މީހުން ބުނެފައި ވެއެވެ.\nޕީޕީއެމްގެ ފަރާތުން ނިހާން އެ ތިން ބޭފުޅުންނަށް ތުހުމަތަކެއް ކުރެއްވި ނަމަވެސް އެއިން ބޭފުޅަކު މިކަމާ ގުޅިގެން އަދި އެއް އެއްޗެއް ވިދާޅެއް ނުވެއެވެ. އަދި އަވަސްގެ ނޫސްވެރިންނަށް ވެސް އެއިން ބޭފުޅަކާ ގުޅޭ ގޮތެއް ނުވި އެވެ.\nއެކެއް ފެބުރުއަރީގެ އަމުރަށް ފަހު ރާއްޖޭގައި މިހާތަނަށް ހިނގައިދިޔަ ކަންކަމާ ގުޅިގެން ބައެއް ފުލުހުންނާއި ސިފައިން ހައްޔަރުކޮށްފައި ވެއެވެ.\nއެމްއެންޑީއެފް މޯލްޑިވްސް ޕޮލިސް ސާވިސް އިދިކޮޅު ފަރާތްތައް + އެމްޑީޕީ ޕީޕީއެމް އަހުމަދު ނިހާން ހުސައިން މަނިކު\nނިހާނަށް މަރުގެ އިންޒާރުދިން މައްސަލައެއް ފުލުހަށް ހުށަހަޅައިފި\nފުލުހުންގެ ބަސް ނާހައި އިބޫ ކޮލަމާފުއްޓަށް\nޕީޕީއެމުން ކެމްޕެއިން ކުރަނީ ފުލުހުންނާއި ސިފައިން ބޭނުން ކޮށްގެން: އިދިކޮޅު


PCR Test Ge Sahhakamaa Medhu Ronaldo Suvaalu Ufahdhaifi - Vaguthu\nޕީސީއާރު ޓެސްޓުގެ ސައްހަކަމާމެދު ރޮނާލްޑޯ ސުވާލު އުފައްދައިފި\nކޮވިޑް-19 އަށް ފައްސިވުމާއި ގުޅިގެން ޔުވެންޓަސް ޓީމާއި އެކަހެރިވެގެން ހުރި އެ ޓީމުގެ ތަރި ކްރިސްޓިއާނޯ ރޮނާލްޑޯ ޕީސީއާރު ޓެސްޓުގެ ސައްހަކަމާމެދު ސުވާލު އުފައްދާ ހިތްހަމަނުޖެހުން ފާޅުކޮށްފިއެވެ.\nޔުއެފާ ޗެމްޕިއަންސް ލީގުގައި ބާސެލޯނާއާއި ޔުވެންޓަސް ބައްދަލުކުރާ މެޗުގެ ކުރިން ހެދި ތިން ޓެސްޓުންވެސް ރޮޮނާލްޑޯ ވަނީ ފައްސިވެފައެވެ. އެއާއެކު އޭނާއަށް މި މެޗުގައި ނުކުޅެވޭނެއެވެ. ރޮނާލްޑޯ ހިތްހަމަނުޖެހުން ފާޅުކުރީ މި މެޗުގައި އޭނާއަށް ނުކުޅެވޭތީ އެވެ.\n"ބަލީގެ އެއްވެސް އަލާމާތެއް ފެންނަން ނެތް، އަހަރެންގެ ސިއްހަތު އަދި ހާލަތުވެސް ރަނގަޅު" ފަސް ފަހަރު ދުނިޔޭގެ މޮޅު ކުޅުންތެރިޔާގެ މަޤާމު ހޯދާފައިވާ ރޮނާލްޑޯގެ އިންސްޓަގްރާމްގައި ބުނެފައިވެއެވެ.\nއެއަށްފަހު ރޮނާލްޑޯ ވަނީ ކޮވިޑް-19 ޓެސްޓުކުރުމަށް ގެންގުޅޭ ޕޮލިމެރަސް ޗެއިން ރިއެކްޝަން (ޕީސީއާރު) ޓެސްޓުގެ ސައްހަކަމާމެދު ސުވާލުއުފައްދާ ޕޯސްޓެއް ކޮށްފައެވެ. ނަމަވެސް އިރުކޮޅެއްގެ ތެރޭގައި ރޮނާލްޑޯ ވަނީ އެ ޕޯސްޓު ޑިލީޓުކޮށްފައެވެ.\nރޮނާލްޑޯ އެންމެ ފަހުން ޔުވެންޓަސްއަށް ކުޅެފައިވަނީ އެޓީމުން ސެޕްޓެމްބަރު މަހުގެ ފަހުކޮޅު ރޯމާއާއި ދެކޮޅަށް ކުޅެ 2-2 އިން އެއްވަރުވި މެޗުގައެވެ.\nދުނިޔޭގެ އެންމެ މޮޅު ދެ ކުޅުންތެރިންކަމަށް ގިނަބަޔަކު އިއްތިފާގުވާ ރޮނާލްޑޯ އަދި މެސީ ބައްދަލުކުރާ މެޗަކީ ގިނަ ސަޕޯޓަރުން އިންތިޒާރުކުރަމުން ދިޔަ މެޗެކެވެ. ނަމަވެސް ރޮނާލްޑޯއަށް މި މެޗުގައި ނުކުޅެވޭނޭކަން ކަށަވަރުވުން މިއީ ގިނަބަޔަކު މާޔޫސްކުރުވާނެ ކަމެކެވެ. ރޮނާލްޑޯ ޔުވެންޓަސްއަށް ބަދަލުވިފަހުން މިހާތަނަށް މި ދެ ކުޅުންތެރިން ކުރިމަތި ލާފައިނުވެއެވެ.\nޔުވެންޓަސްއާއި ބާސެލޯނާ ބައްދަލުކުރާ މެޗު ކުޅޭނީ ރާއްޖެގަޑިން މިރޭ މެންދަމު 01:00 ގައެވެ.\nކޮވިޑްް-19: މެކްސިކޯއިން އެއް ދުވަސް ތެރޭގައި ރެކޯޑް އަދަދަކަށް މީހުން ފައްސިވެއްޖެ\nކޮވިޑް-19: އެއް ދުވަހެއްގެ ތެރޭގައި ރަޝިއާއިން ރެކޯޑް އަދަދަކަށް މީހުން މަރުވެއްޖެ\nއޮކްޓޯބަރ 28, 2020 23:34\nބޮޑާބެގެ ބޮޑާހޭކުން ފެށުނީ ދޯ އެންމެފަހުން.\nއޮކްޓޯބަރ 29, 2020 09:46\nކޮން ބޮޑާ ބެޔެކޭ ކިޔާކަށް ......\nއޮކްޓޯބަރ 29, 2020 14:35


Memberun ge massala thah ninmai dhinumah Moosa supreme court gai edhivadaigenfi | Mihaaru\nމަޖިލީހުގެ ނައިބު ރައީސް މޫސާ މަނިކު. --- ފޮޓޯ/މިހާރު\nމެންބަރުންގެ މައްސަލަތައް ނިންމައި ދިނުމަށް މޫސަ ސުޕްރީމް ކޯޓުގައި އެދިވަޑައިގެންފި\n24 އޮކްޓޯބަރ 2018 - 20:14 24 comments\nއުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އަށް ފޮނުއްވި ސިޓީއެއްގައި މޫސަ ވިދާޅުވީ، ހުރިހާ މެމްބަރުންނަށް ބައިވެރިވެވަޑައިގެންނެވޭ ގޮތަށް މަޖިލީހުގެ ޖަލްސާތައް ބޭއްވުމަކީ ރިޔާސަތުން ކުރަން ޖެހޭ ކަމެއް ކަމަށެވެ. އަދި މަޖިލީހުގެ ރައީސް އަބުދުﷲ މަސީހް މުހައްމަދުގެ އިތުބާރު ނެތް ކަމުގެ މައްސަލަ މަޖިލީހަށް ލިބިފައިވާތީ ޖަލްސާތައް ބާއްވަން ބޭނުން ވަނީ ހުރިހާ މެމްބަރުންނާ އެކު ކަމަށް މޫސަ ވިދާޅުވި އެވެ.\nއެހެންވެ، ހުރިހާ މެމްބަރުންނަށް ބައިވެރިވެވަޑައިގެންނެވޭ ގޮތަށް ޖަލްސާތައް ކުރިއަށް ގެންދިއުމަށްޓަކައި، ޝަރުއީ ކޯޓުތަކުން ބަލަމުންދާ މެމްބަރުކަމާ މެދު ހިލާފު އުފެދިފައިވާ ހުރިހާ މައްސަލައެއްގައި ފައިސަލާ ކުރަނިވި ހުކުމެއް އެ ޖަލްސާތަކުގެ ކުރިން އިއްވައި ދެއްވުމަށް މޫސަގެ ސިޓީގައި އެދިވަޑައިގެންނެވި އެވެ.\nމޫސަ ވިދާޅުވީ، މަޖިލީހުގެ ގާނޫނީ އަދަދު ކަނޑައަޅާފައި ވަނީ ރައްޔިތުންގެ މަޖިލީހަށް އިންތިހާބު ކުރާ ޖުމްލަ މެމްބަރުންގެ އަދަދަށް ބަލައިގެން ކަމަށެވެ. އަދި މަޖިލީހުގެ މެމްބަރެއްގެ ގޮނޑިއާ މެދު ހިލާފެއް އުފެދިއްޖެ ނަމަ، އެކަމަށް ގޮތެއް ނިންމާނީ ސްޕްރީމް ކޯޓުން ކަމަށް ގާނޫނޫއަސާސީ ގައި ބަޔާން ކޮށްފައިވާ ކަމަށް ވެސް މޫސަގެ ސިޓީގައި ފާހަގަ ކުރައްވާފައިވެ އެވެ.\nމޫސަ އެހެން ވިދާޅުވިއިރު، ޕީޕީއެމް ދޫކުރައްވައި އިދިކޮޅު ފަރާތްތަކާ ގުޅިވަޑައިގެންނެވި 12 މެމްބަރެއްގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި އެވެ. އޭގެ ތެރެއިން ހަތަރު މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުން މި މަހު ހުކުމް ކޮށްފައިވާއިރު، ބާކީ ތިބި މެމްބަރުންގެ މައްސަލަތައް ސުޕްރީމް ކޯޓުގައި ދަނީ ހިނގަމުންނެވެ. ދެ މެމްބަރެއްގެ މައްސަލަ ފިޔަވައި، އެހެން ހުރިހާ މައްސަލަތަކެއްގައި ވެސް އޮތީ އަޑުއެހުންތައް ނިންމާލައިފަ އެވެ.\nބާކީ ތިބި ދެ މެމްބަރުންގެ މައްސަލާގެ ޝަރީއަތް މާދަމާ ފެށުމަށް ވަނީ ތާވަލްކޮށްފަ އެވެ. ސުޕްރީމް ކޯޓުގައި ނުނިމި އޮތީ އިލެކްޝަންސް ކޮމިޝަނުން ގޮނޑި ގެއްލުނު ކަމަށް ކަނޑައެޅި ހަނިމާދޫ ދާއިރާގެ މެމްބަރު ހުސެއިން ޝަހުދީ އާއި އިހަވަންދޫ ދާއިރާގެ މެމްބަރު މުހައްމަދު އަބްދުﷲ (މުހައްމާ) ގެ މައްސަލަ އެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް އިދިކޮޅު ފަރާތްތައް މޫސާ މަނިކު (ރީކޯ) މަޖިލީހުގެ މެމްބަރުން ޕީޕީއެމް ޕީޕީއެމްގެ ކޯޅުން


ދިވެހި ރާއްޖެ ހަމަ މި ހާލަތަށް ވެއްޓުނީ ހެއްޔެވެ؟ | Hilath Online\nދިވެހި ރާއްޖެ ހަމަ މި ހާލަތަށް ވެއްޓުނީ ހެއްޔެވެ؟\nހަވީރު ނޫހުގައި އޮތް ހަބަރެއްގައި ބުނާ ގޮތުން 12 އަހަރުގެ ފިރިހެން ކުއްޖަކާއެކު އޭނާގެ ދޮން ބައްޕަ ގަދަކަމުުން ބަދުއަޚުލާގީ އަމަލު ހިންގަމުން ދިއުމާއެކު އެކަން އެ ކުއްޖާ އެ ކުއްޖާގެ މަންމަ ގާތު ބުނުމުން، އެ ކުއްޖާގެ މަންމަ އެކަން ގަބޫލު ނުކުރުމުން، އެ އަމަލެއް ކުރިއަށް ދިޔަ މަންޒަރު، އާއިލާއިން ހެކީގެ ގޮތުގައި ބޭނުން ކުރުމަށް، ވީޑިއޯ ކުރި ކަމެވެ.\nރާއްޖޭގެ ހާލަތު މި ދަރަޖައަށް ވެއްޓުނީހެވެ؟ ހަވީރުގެ އެ ޚަބަރަށް ކޮމެންޓް ކޮށްފައިވާ މީހަކު ބުނެފައިވެއެވެ: ނުހުއްޓުވާ ވީޑީއޯތޯކުރީ… އޭރުން އެވީ ކޯންޗަކަށް… ކުށަކަށް ނޫންތޯ؟؟؟؟ މިރާއްޖޭގެ ކޯޓުތަކުން ވީޑިއޯއަކަށް ވުރެ ހެކިންގެ ހެކިބަސް ގަދަ…\nއަޅުގަނޑުގެ ބޮލަށް އުނދަގޫވީ، ހެކި ހޯދުމުގެ ބޭނުމުގައި ނަމަވެސް އެފަދަ އަނިޔާއެއް ކުއްޖަކަށް ހިނގުމަށް ދޫކޮށްލުމެވެ.\nމިކަމުން އަންގައިދެނީ ކޮން ކަމެއް ހެއްޔެވެ؟ ކޮމެންޓޭޓަރު އެ ބުނާހެން ރާއްޖޭގެ ކޯޓުތަކުގައި ވީޑިއޯއަށްވުރެ ހިކެންގެ ހެކިބަސް ގަދައެވެ. އެހެންކަމުން އެ ކުއްޖާގެ އާއިލާއިން ޖާސޫސް ކުރަމުން ދަނިކޮށް އެފަދަ ޖަރީމާއެއް އެމީހުންގެ ލޮލު ކުރިމަތީގައި ކުރިއަށް ދިއުމަށް ޖާގަ ދިނީ ކީއްވެ ހެއްެޔެވެ؟ އެމީހުންގެ ހެކި ބަސް ފުދޭނެ ނޫން ހެއްޔެވެ؟ އެމީހުންނަށް އެކަން ފެނުނުހާ އަވަހަކަށް ހުއްޓުވަން ޖެހޭނެ ނޫން ހެއްޔެވެ؟ އަދިވެސް ވީ ވީޑިއޯ ކުރަން ހެއްޔެވެ؟ އެ މީހުންގެ ރަހުމް ކޮބައި ހެއްޔެވެ؟ އެމީހުންގެ އިންސާނިއްޔަތުުކަން ކޮބައި ހެއްޔެވެ؟ އެމީހުންގެ ސިކުނޑި ހަމަޖެހޭ ހެއްޔެވެ؟\nއަޅުގަނޑު ދެން ކަންބޮޑުވަނީ، ދެން ހުރި ގިނަ ކޮމެންޓްތަކަށް ބަލާއިރު، މި ނާމާން ޕޮއިންޓް ގިނަ ފަރާތްތަކުގެ ސަމާލުކަމަށް އައިސްފައި ނުވާތީއެވެ. ހެޔޮ ނިޔަތެއްގައި ނަމަވެސް، އެ ކުއްޖާ ސަލާމަތް ކުރުމަށް ނަމަވެސް، އެ ކުއްޖާ ނުރައްކަލަށް ހުށަހެޅުނު ވަގުތު އެ ކުއްޖާ ސަލާމަތް ނުކުރީމައެވެ. ބައެއް ދިވެހިން އެ މީހުން އެ މީހުންގެ ސިކުނޑި ބޭނުން ކުރާ ގޮތާމެދު އަޅުގަނޑު ހަމަ ހައިރާންވެ އަންތަރީސްވެއެވެ.\non Friday, August 24th, 2012 at 8:27 pm\tand is filed under Children, Crime, Health.


Atalanta inn Liverpool sissuvaali iru, Real inn ummeedhu aakohfi - AO News\nލިވަޕޫލް ކޮޅަށް ލަނޑުޖެހުމަށްފަހު އެޓަލާންޓާގެ ކުޅުންތެރިން އުފާ ފާޅުކުރަނީ. --ފޮޓޯ: ޔުއެފާ.ކޮމް\nޔުއެފާ ޗެމްޕިއަންސް ލީގުގައި ރޭ ކުޅުނު މެޗުން އިޓަލީގެ އެޓަލާންޓާ އަތުން އަމިއްލަ ދަނޑުގައި 2-0 އިން ލިވަޕޫލް ބަލިވިއިރު، ސްޕެއިނުގެ ރެއާލް މެޑްރިޑުން ވަނީ ރަށުން ބޭރުގައި އިންޓަ މިލާން އަތުން 2-0 އިން މޮޅުވެ، ދެވަނަ ބުރުގެ އުއްމީދު އާކޮށްފައެވެ.\nރޭގެ މެޗުން ބަލިވި ނަމަވެސް، ލިވަޕޫލް އުޅެނީ ގްރޫޕް ޑީގެ އެއްވަނައިގައެވެ. އެ ޓީމަށް މިހާތަނަށް ކުޅުނު ހަތަރު މެޗުން ނުވަ ޕޮއިންޓް ލިބިފައިވާއިރު، ދެވަނައިގައި އޮތް އަޔެކްސް އެމްސްޓެޑަމްގެ އިތުރުން ތިންވަނައިގައި އޮތް އެޓަލާންޓާ އަށް ލިބިފައިވަނީ ހަތް ޕޮއިންޓެވެ. މިއާއެކު، މި ގްރޫޕުގެ ބާކީ ހުރި މެޗުތަކުގެ ނަތީޖާތައް ނިކުންނަ ގޮތަކުން މި ތިން ޓީމަށް ވެސް ދެވަނަ ބުރުން ޖާގަ ހޯދުމުގެ ފުރުޞަތު އެބައޮތެވެ. އެންމެ ފުލުގައި އޮތް މިޓްޔައެލަންޑަށް އަދި ޕޮއިންޓެއް ނުލިބެއެވެ.\nލިވަޕޫލްގެ އެންފީލްޑްގައި ރޭ ކުޅުނު މެޗަށް އެ ޓީމު ނިކުތްއިރު އަނިޔާ އާއި ފިޓްނަސްގެ މައްސަލަތަކުގެ ސަބަބުން އާއްމުކޮށް ނެރެމުން އަންނަ ފުރަތަމަ އެގާރައަށް ގިނަ ބަދަލުތަކެއް ގެނެސްފައިވާއިރު، އެޓަލާންޓާގެ ގޯލަށް އަމާޒުކޮށް އެންމެ ހަމަލާއެއް ވެސް ފޮނުވާލެވިފައެއްނުވެއެވެ. އަނެއްކޮޅުން ރޭގެ މެޗަކީ އެންމެ ފަހުން އެޓަލާންޓާގެ ދަނޑުގައި ބައްދަލުކުރި މެޗުގައި 5-0 އިން ލިވަޕޫލް އަތުން ބަލިވުމުގެ ސަބަބުން ހޯދީ ކޮންމެވެސް ވަރެއްގެ ބަދަލުހިފުމެކެވެ.\nމި މެޗުގައި އެޓަލާންޓާ އިން ކާމިޔާބުކުރި ދެލަނޑުވެސް ޖެހީ ދެވަނަ ހާފުގައެވެ. އެގޮތުން، މެޗުގެ 60 ވަނަ މިނެޓުގައި ޖޯސިޕް އިލިޗިޗްގެ ގޯލުން ލީޑްނަގާފައިވަނިކޮށް، އޭގެ ހަތަރު މިނެޓުފަހުން އެ ޓީމުގެ ލީޑް ފުޅާކޮށްދިނީ ރޮބިން ގޮސެންސް އެވެ. ލިވަޕޫލަށް ލަނޑެއްޖެހުމަށް ލިބުނު އެންމެ ރަނގަޅު ފުރުޞަތުގައި ކޮވިޑް-19 އިން ރަނގަޅުވެ ޓީމަށް އެނބުރިއައި މިސްރުގެ ފޯވާޑް މުހައްމަދު ސަލާހު މި މެޗުގެ ފުރަތަމަ ހާފުގައި ފޮނުވާލި ބޯޅަ ދިޔައި ގޯލްގެ ހުރަސްދަނޑިމަތިންނެވެ.\nމި ގްރޫޕުގައި ރޭ ކުޅެވުނު އަނެއް މެޗުގައި އަޔެކްސް ވަނީ 3-1 އިން ޑެންމާކްގެ މިޓްޔައެލަންޑް ބަލިކޮށްފައެވެ. މި މެޗުގައި އަޔެކްސް އިން ޖެހި ތިން ލަނޑުވެސް ކާމިޔާބުކުރީ ފަހު ހާފުގައެވެ. އެ ޓީމުގެ ލަނޑުތައް ޖަހައިދިނީ ރަޔާން ގްރެވެންބާޗް އާއި ނުސައިރު މަޒްރާއުއީ އަދި ޑޭވިޑް ނެރޭސް އެވެ.\nއިންޓަ މިލާނުގެ އަޝްރަފް ހަކީމީ (ކ) އަތުން ބޯޅަ ހޯދަން ރެއާލް މެޑްރިޑްގެ ފޭލަން މެންޑީ މަސައްކަތްކުރަނީ. –ފޮޓޯ: ޔުއެފާ.ކޮމް\nޗެމްޕިއަންސް ލީގުގެ އެންމެ ކާމިޔާބު ޓީމު ކަމަށްވާ ރެއާލުން ރޭގެ މެޗުގައި އިންޓަ ކޮޅަށް ޖެހި ފުރަތަމަ ގޯލް، ހަތްވަނަ މިނެޓުގައި ލިބުނު ޕެނަލްޓީއަކުން ކާމިޔާބުކޮށްދިނީ ބެލްޖިއަމްގެ ތަރި އެޑެން ހަޒާޑް އެވެ. އިންޓަ އަށް މައްސަލަތައް ކުރިމަތިވީ މެޗުގެ 33 ވަނަ މިނެޓުގައި އެ ޓީމުގެ ޗިލީ މިޑްފީލްޑަރު އާޓޫރޯ ވިޑާލަށް ދެވަނަ ރީނދޫ ކާޑާއެކު ރަތެއް ދެއްކުމުންނެވެ.\nއޭގެ ނަތީޖާއެއްގެ ގޮތުން، ރެއާލުން ވަނީ ދެވަނަ ހާފުގައި އިތުރު ލަނޑެއްޖަހައި މެޗުން ތިން ޕޮއިންޓް ކަށަވަރުކޮށްފައެވެ. މިއީ މި ފަހަރުގެ ސީޒަނަށް ރެއާލުން، އިންޓަ އަށް ބަދަލުވި އަޝްރަފް ހަކީމީ އަތުން ބައިކޮޅަށް ވަތް ގޯލެކެވެ. ރޭގެ މޮޅާއެކު ރެއާލުން ވަނީ މިލާނަށް ނިސްބަތްވާ ދެ ކްލަބުގެ ދަނޑުގައި ފުރަތަމަ ފަހަރަށް އެ ދެ ޓީމު ބަލިކުރުމުގެ ޝަރަފު ހޯދާފައެވެ.\nރޭގެ ނަތީޖާއާއެކު ގްރޫޕް ބީގެ އެއްވަނައިގައި މި ވަގުތު އޮތީ ރޭ އަމިއްލަ ދަނޑުގައި ޔޫކްރޭންގެ ޝަހުތަރު ޑޮނެސްކް އަތުން 4-0 އިން މޮޅުވި ޖަރުމަނުގެ ބޮރޫޝިއާ މޮންޗެންގްލަޑްބަކް އެވެ. ރޭގެ މެޗުގައި އެ ޓީމުގެ ލަނޑުތައް ޖަހައިދިނީ ލާސް ސްޓިންޑެލް އާއި ނިކޯ އެލްވެދީގެ އިތުރުން ބްރީލް އެމްބޯލޯ އަދި އޮސްކާ ވެންޑްޓް އެވެ. ރޭގެ މޮޅާއެކު މޮންޗެންގްލަޑްބަކް އަށް ހަތަރު މެޗުން 8 ޕޮއިންޓް ލިބިފައިވާއިރު، އޭގެ ޕޮއިންޓެއް ފަހަތުން ދެވަނައިގައި އޮތި ރެއާލެވެ. ތިންވަނައިގައި އޮތް ޝަހުތަރަށް ހަތަރު ޕޮއިންޓް ލިބިފައިވާއިރު، ފުލުގައި އޮތް އިންޓަ އަށް ލިބިފައިވަނީ ދެ ޕޮއިންޓެވެ. ރޭގެ މެޗުން ބަލިވުމާއެކު އިންޓަ އަށް އަމިއްލަ ބާރުގައި ދެވަނަ ބުރަށް ދިއުމުގެ ފުރުޞަތު ވަނީ ގެއްލިފައެވެ.\nމި ހަފްތާގެ މެޗުތަކަށްފަހު ގްރޫޕް ސްޓޭޖުގެ ބާކީ ދެ މެޗު އޮއްވާ ބަޔާން އާއި ސިޓީގެ އިތުރުން ބާސެލޯނާ، ޔުވެންޓަސް، ޗެލްސީ އަދި ސެވިއްޔާ އިން ވަނީ ދެވަނަ ބުރުގެ ޖާގަ ކަށަވަރުކޮށްފައެވެ.\nރެއާލް މެޑްރިޑްކުޅިވަރުއިންޓަ މިލާންއެޓަލާންޓާދުނިޔެލިވަޕޫލްޔުއެފާ ޗެމްޕިއަންސް ލީގު


ބޯޑަރު ހުޅުވި ފުރަތަމަ ދުވަސް: 212 އެތެރެވި، 348 މީހުން ފުރި ބޯޑަރު ހުޅުވި ފުރަތަމަ ދުވަސް: 212 އެތެރެވި، 348 މީހުން ފުރި\n15 ޖުލައި، 2020: ކޮވިޑް-19ގެ ސަބަބުން ރާއްޖެ ބޯޑަރު ފަތުރުވެރިންނަށް ބަންދުކުރުމަށް ފަހު 110 ދުވަސް ފަހުން، ފަތުރުވެރިންނަށް ރާއްޖެ ހުޅުވާލުން. ފޮޓޯ: އަލީ ނަސީރު / ޕީއެސްއެމްނިއުސް\nކޯވިޑް-19އާ ގުޅިގެން ބޯޑަރުތައް ބަންދުކޮށްފައި ބޭއްވުމަށްފަހު މިއަދު ރާއްޖޭގެ ބޯޑަރުތައް ހުޅުވާލުމާއެކު މިއިދު އެކަނިވެސް 212 މީހުން ރާއްޖެއަށް އެތެރެވެފައިވެއެވެ. އަދި 348 މީހުން ރާއްޖެއިން ބޭރަށް ފުރާފައިވާކަމަށް އިމިގްރޭޝަނުން ހާމަކުރައްވައިފިއެވެ. 110 ދުވަހަށްފަހު މިއަދު ރާއްޖޭގެ ބޯޑަރުތައް ހުޅުވައި މިއަދު ވަނީ،3ފްލައިޓެއް އޮޕަރޭޓްކޮށްފައެވެ.\nހެލްތު އިމަޖެންސީ އޮޕަރޭޝަން ސެންޓަރ (އެޗްއީއޯސީ)އިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑެޕއުޓީ ޗީފް އިމިގްރޭޝަން އޮފިސަރ މުޙައްމަދު ޝިފާން ވަނީ ބޯޑަރުތައް ހުޅުވާލުމާއެކު މޯލްޑިވްސް އިމިގްރޭޝަނުން ކުރަމުންދާ މަސައްކަތްތަކުގެ ތަފްސީލް ހިއްސާކުރައްވާފައެވެ. އެގޮތުން ބޯޑަރު ހުޅުވާލުމާއެކު އަޅާފައިވާ ސަލާމަތީ ފިޔަވަޅުތަކާއި، އޮންލައިންކޮށް ހެލްތު ޑިކްލެރޭޝަން ފޯމް ފުރުމުގެ މަސައްކަތުގެ ތަފްސީލް ހިއްސާކުރެއްވިއެވެ.\nމިއަދު ޝެޑިއުލް2ފްލައިޓެއް ދަތުރުކޮށްފައިވާއިރު، 1 ޗާޓާޑް ޖެޓް ރާއްޖެ އައިސްފައިވާކަމަށް ޝިފާން ހާމަކުރެއްވިއެވެ. މިއަދުގެ ފްލައިޓްތަކުގައި 212 މީހުން ރާއްޖެ އެތެރެވެ 348 މީހުން ފުރާފައިވާކަމަށް އޭނާ ވިދާޅުވިއެވެ.\n"ޑރ.އަފްޒަލް ވިދާޅުވިހެން މިއަދުގެ ގަތަރު އެއަރވޭސްގެ ފްލައިޓްގައި 113 މީހުން އައިސްފައިވޭ. މީގެ ތެރޭގައި ހިމެނެނީ 101 ފަތުރުވެރިންނާއި، 12 ބިދޭސީ މަސައްކަތްތެރިން. މިއަދު އައި ސްރީ ލަންކަން އެއަރލައިންސްގެ ފްލައިޓްގައި 38 ދިވެހިންނާއި، 68 ބިދޭސީ މަސައްކަތްތެރިންގެ އިތުރުން 1 ޓުއަރިސްޓެއް އައިސްފައިވޭ. ޑިޕާޓަރތަކަށް ބަލާލާއިރު ސްރިލަންކަންގެ ފްލައިޓްގައި 157 ބިދެސީ މަސައްކަތްތެރިއަކާއި 20 ފަތުރުވެރިން ފުރި. ގަތަރު އެއަރވޭސްގެ ފްލައިޓްގައިި 104 ބިދޭސީ މަސައްކަތްތެރިންނާއި 58 ފަތުރުވެރިން އަދި9ދިވެހިން ފުރާފައިވޭ." ޑެޕއުޓީ ޗީފް އިމިގްރޭޝަން އޮފިސަރ މުހައްމަދު ޝިފާން ވިދާޅުވިއެވެ.\nހެލްތު އިމަޖެންސީ އޮޕަރޭޝަން ސެންޓަރުންވަނީ މިއަދުގެ ފްލައިޓްތަކުގައި ދުނިޔޭގެ 32 ޤައުމަކުން ފަތުރުވެރިން އައިސްފައިވާއިރު، މީގެތެރެއިން އެންމެ ގިަނއިން ފަތުރުވެރިން އައިސްފައިވަނީ ޔޫރަޕްގެ ޤައުމުތަކުންނެވެ.